
1.    INTRODUCERE
    1.1. Localizarea și caracterizarea generală a municipiului Drobeta Turnu Severin

Drobeta-Turnu Severin este municipiul de reședință al județului Mehedinți, format din localitățile componente Drobeta-Turnu Severin (reședința), Dudașu Schelei, Gura Văii și Schela Cladovei.
Localitatea s-a dezvoltat în apropierea castrului roman Drobeta, devenind dintr-un punct strategic inițial, un oraș de răscruce al drumurilor pe uscat și pe apă care duceau la nord și la sud de Dunăre.  În timpul antichității romane, Drobeta a devenit primul centru urban din regiune și al treilea din provincia Dacia, după Sarmizegetusa și Apullum. În timpul lui Hadrian, orașul a fost declarat municipiu (în 121), în momentul în care populația atinsese 14.000 de locuitori. În timpul lui Septimiu Sever a fost ridicat la rangul de colonie (în 193), ceea ce conferea locuitorilor urbei drepturi egale cu cetățenii Romei.  
Pe la mijlocul secolului al III-lea, Drobeta se întindea pe 60 de hectare și era locuită de cca. 40.000 de locuitori. Castrul a fost distrus de barbari și reconstruit în mod repetat în timpul antichității târzii, încetându-și definitiv rolul de garnizoană în anul 602 d.Hr. În Evul Mediu a fost construită de Regatul Maghiar cetatea Severin, care a fost distrusă la 1526 de Imperiul Otoman.
 La data de 23 aprilie 1833, a fost întemeiat din nou Turnu Severin, când domnul Alexandru Dimitrie Ghica a emis actul înființării orașului. Planul inițial al orașului a fost gândit de arhitectul Xavier Villacrosse, secundat de inginerul Moritz von Ott, prin grija domnitorului din acel moment, Barbu Știrbei. În anul 1841, capitala județului s-a mutat de la Cerneți la Turnu Severin.


1.2. Geografie
 Este așezat în partea vestică a Olteniei , coordonatele sale fiind 22° 33' longitudine estică și 44° 38' latitudine nordică. Orașul este situat pe malul stâng al Dunării, la ieșirea fluviului din defileu, în depresiunea subcarpatică a Topolniței, pe drumul european E70, la 220 km sud-est de Timișoara, 113 km vest de Craiova și 353 km vest de București.
 Altitudinea este de 104 metri la punctul cel mai înalt, iar punctul cel mai de jos se află situat lângă gară, unde altitudinea este de 48,75 metri față de nivelul mării.
 Drobeta-Turnu-Severin este așezat în Depresiunea Severinului și este înconjurat de următoarele dealuri: Dealul Vărănic (403 m.) - în Vest-Nord-Vest, Dealul Colibași - în Nord, Dealul Balota (368 m.) - în Est și Dealul Stârmina (217 m.) - în Sud.
 Severinul se află într-o zonă de climă temperat-continentală cu influențe submediteraneene, cu veri însorite și fierbinți și ierni blânde, care oferă condiții pentru dezvoltarea unor vegetații specifice, cum ar fi migdalul, smochinul, liliacul, teiul și castanul sau arborii exotici magnolie, nuc caucazian, ginkgo biloba.
 Municipiul Drobeta Turnu-Severin este reședința județului Mehedinți și se află alături de zona sa urbană funcțională în Regiunea de Dezvoltare Sud-Vest Oltenia alături de județele Gorj, Vâlcea, Olt și Dolj. Mai exact, este așezat în partea vestică a Olteniei, coordonatele sale fiind 22° 33' longitudine estică și 44° 38' latitudine nordică. Orașul este situat pe malul stâng al Dunării, la ieșirea fluviului din defileu, în depresiunea subcarpatică a Topolniței, pe drumul European E70 la 220 km sud-est de Timișoara, 113 km vest de Craiova și 353 km vest de București.
 Din punct de vedere administrativ se învecinează la Nord cu comunele Ilovița și Breznița Ocol, la Est cu comunele Simian și Izvoru Bârzii și la Vest cu municipiul Orșova.
 Municipiul Drobeta Turnu Severin prezintă o suprafață administrativă de 5471,00 ha cu o suprafață a zonei urbane funcționale de 578,40 ha.
 În componența municipiului intră 3 trupuri (Vodița, Bahna, Slătinic) și 4 localități : orașul Drobeta Turnu Severin, Schela Cladovei, Dudașu Schelei și Gura Văii.
 Localitățile Schela Cladovei și Dudașu Schelei, cu un pronunțat  caracter semiurban, au fost înglobate  în  orașul Drobeta Turnu Severin prin  dezvoltarea spațio-funcțională a  acestuia  în  timp, funcționând precum cartiere ale municipiului.


1.3. Caracteristici demografice

Conform recensământului realizat la nivel național în 2022, populația municipiului Drobeta Turnu Severin este de 79.865 de locuitori. Față de recensământul din 2011, populația municipiului Drobeta-Turnu Severin a scăzut cu 12,752 locuitori, ceea ce reprezintă o scădere de 13.77% a numărului de locuitori.

1.4  Scurt istoric – trecerea spre orașul modern
Prima atestare a viitorului oraș antic Drobeta datează din perioada preromană.
Matematicianul și astronomul Claudius Ptolemaios, în al său Îndreptar geografic de la sfârșitul secolului II î. Hr., amintește și așezarea Drubetis, între cele 44 de localități din Dacia. În cursul războaielor daco-romane, poziția geostrategică de excepție a Drobetei a fost aceea care l-a determinat pe Traian să aleagă acest loc pentru construcția faimosului pod ridicat de Apolodor din Damasc și să facă din Drobeta punctul central de legătură cu Imperiul. Aproape imediat, Drobeta a cunoscut o rapidă ascensiune economică, politică, edilitară, demografică și chiar culturală, urmare a numeroasele ei legături cu lumea balcanică și cu alte provincii ale Imperiului, cu Italia, Pontul Euxin, sudul Egerii și chiar Orientul.
    Dezvoltarea economică a condus, în mod evident, și la evoluția lui urbanistică. În timpul urmașului lui Traian, împăratul Hadrian (117-138 d. Hr.), Drobeta a dobândit rangul de municipium, cu o populație de 14 000 locuitori, fiind catalogat ca prim centru urban din Oltenia și al treilea din Dacia Romană.
     Peste circa șapte decenii, orașul a primit calitatea de colonia, cel mai înalt rang pe care un oraș provincial îl putea atinge în administrația imperială romană. În timpul împăratului Septimus Severus, orașul este atestat sub numele de colonia Septimia Drobeta, prosperitatea economică dobândită aducându-i titlul de colonia splendissima, cu o populație de 40 000 de locuitori.

    1.4.1 Geneza orașului modern Turnu Severin
Dacă vreme de aproape două sute de ani Cerneţiul, denumit la 1650 de Paul de Alep „pazar”- târg, a servit drept centru administrativ al Mehedințiului, spre jumătatea secolului al XIX –lea, județul va căpăta o nouă reședință, în contextul desfășurării războiului ruso-turc din anii 1828-1829 și păcii de la Adrianopol (2/14 septembrie 1829).La sfârșitul războiului, Principatele Române au intrat sub protecția Rusiei, care guverna prin reprezentantul său, generalul Pavel Kiseleff. În noul context s-a prevăzut înființarea în Câmpia Severinului a unui oraș-port la Dunăre.
Înțelegându-se oportunitatea și însemnătatea pe care o avea înființarea unui oraș în această parte de țară, prin ofisul înregistrat sub numărul 19 din 22 aprilie 1833 și adresat Sfatului Administrativ al Țării Românești, generalul Kiseleff va solicita „înființarea orașului de negoț Turnu Severin, prin strămutarea locuitorilor orașului Cerneți în Câmpia Severinului după a lor dorință”.
Alături de stabilimentele economice, au apărut și s-au dezvoltat și activități economice specifice industriei alimentare, cum a fost moara lui Iacob Graff, înființată în 1855. Denumită de localnici și „moara fermecată” pentru că producea făină albă, griș și diferite sortimente de făină, din cauza ghețurilor de pe Dunăre, aceasta a trebuit să fie mutată în satul Bistrița din apropiere.
Potrivit unei statistici întocmite în anul 1865, populația orașului era majoritar alogenă, această pondere menținându-se până la sfârșitul secolului al XIX-lea, când românii au devenit majoritari, pe fondul deznaționalizării celor de naționalitate străină sau al părăsirii localității. În 1865, populația românească reprezenta doar 27% din locuitori - 139 de familii dintr-un total de 519, restul fiind reprezentat de: 54, 3% germani (282 de familii), 8,5% evrei (44 de familii), 4% greci (20 de familii), si alte 18 familii maghiare, 10 italiene și 6 turcești.
În 40 de ani, de la 1859 și până la sfârșitul secolului al XIX-lea, populația orașului a crescut într-un ritm accelerat, în anul 1899 ajungând la 19.753 de locuitori. Ritmul de creștere s-a situat la un nivel asemănător celui înregistrat în orașele București, Botoșani, Buzău, Bacău, Craiova, Focșani, Brăila, Galați, Călărași, unde evoluția spectaculoasă a populației acestora s-a datorat dezvoltării lor economice, cele cu funcție portuară, având un avantaj în acest sens.
Potrivit recensământului general al populației din anul 1930, cel mai important din perioada interbelică, Turnu Severin, număra peste 23.000 de locuitori. Ca urmare a procesului de industrializare din anii ’60, Turnu Severin a cunoscut o adevărată explozie demografică, depășind, anterior anului 1989, borna de 100.000 de locuitori. Astăzi, din punct de vedere demografic, orașul se înscrie în linia generală pe care o traversează România, procesul de îmbătrânire a populației și spor negativ, context în care, Drobeta-Turnu Severin numără aproximativ  80.000 de locuitori.
Pe măsură ce orașul se dezvolta pe orizontală, autoritățile locale au impus reguli stricte în ceea ce privește aspectul urbanistic al construcțiilor civile. S-a dispus desființarea „tuturor șandramalelor și șatrelor aflate pe locuri particulare, precum și demolarea caselor neconstruite conform regulilor arhitectonice”. Noile construcții urmau să fie aliniate conform unui plan inițial, scontându-se să schimbe aspectul civic și să înfrumusețeze orașul.
Prima casă din Severin a aparținut colonelului Ion Solomon, fost comandant în armata lui Tudor Vladimirescu, la parterul căreia, în șase camere, pentru început, a funcționat sediul Judecătoriei.
De fapt, pentru început, majoritatea instituțiilor chemate să asigure viața și dezvoltarea orașului au funcționat în spații închiriate. Dat fiind că bugetul orașului nu putea suporta un efort prea mare, numărul spațiilor de interes public a fost mic. Au existat și câteva clădiri mai mari și mai aspectuoase, construite în deceniul 1851-1859 din cărămidă, unele cu etaj și acoperite cu țiglă: Carantina, Hanul Roșu, clădirea cârmuirii județului, Agenția Vapoarelor Austriece pe Dunăre, unități de învățământ, case boierești și negustorești etc..
Consecință a intensificării activității comerciale pentru care fusese creat orașul, unele dintre clădiri au primit drept destinație amenajarea de prăvălii în mai multe părți ale sale.
Aceste stabilimente au devenit în scurt timp vaduri comerciale – comerțul cu bere era printre cele mai înfloritoare din oraș.
Printre cele mai cunoscute s-au afirmat: birtul de lângă clădirea Carantinei, aproape de debarcader, care funcționa fără autorizație sanitară (primul local devenit restaurant pentru personalul portuar), stabilimentul „La nuci”, primul local public unde se consuma bere adusă de la fabrica lui Eduard Freund din Lugoj, „Hanul Poștei”, amenajat în 1858, birtul „Bella Italia”, cunoscut ca local de consum pentru lucrătorii de la Atelierul Naval până în 1855 iar din 1868 şi pentru lucrătorii de la Atelierele C.F.R. Pe la 1870 s-au deschis o cârciumă țărănească, „Berăria pieții” (Dosenberg), aproape de sediul Magistratului şi un birt evreiesc „La Nuchăm Celebiul”, pe strada Traian, cunoscut mai târziu sub denumirea de „La Moscu”. Pe strada Aurelian funcționa berăria „Schumarschi”, devenită ulterior hotel „Central”. Tot pe strada Aurelian se afla „Wiener Kaffehaus”, proprietatea lui H. Poch, local elegant, de „café-concert”, destinat exclusiv celor din societatea înaltă. În fine, în parcul central „Tudor Vladimirescu”, lângă casele Burileanu, funcționa berăria „Gambrinus”, patronată de Donau-Stammtisch.
Foarte cunoscută în epocă a fost şi cafeneaua „Europa” din incinta hotelului cu același nume, avându-l ca antreprenor pe Igantz Altaras. Devenise locul de întâlnire pentru elita severineană și dobândise notorietate pentru calitatea cafelei „Glace”, pentru băuturile străine și indigene de mare rafinament, precum vinurile vechi franțuzești îmbuteliate, coniacul Martel, mărcile Champagnie Pomery Greno, Mumm, Marie Brizard, Henriot și pentru lichiorurile și siropurile fine. Aproape de prisos să mai amintim că asemenea gusturi erau acompaniate, ca peste tot unde venea lume bună, de prestația unei orchestre cu muzică aleasă, calitatea ridicată a serviciilor, curățenie și, deloc lipsit de importanță, de moderație în prețurile practicate.
În acord cu ceea ce se întâmpla în țară, viața culturală și artistică din oraș a cunoscut o activitate intensă. Se organizau spectacole teatrale, acrobații de circ, expoziții de pictură, baluri, de cele mai multe ori în scop filantropic.
Potrivit unuia dintre ziarele timpului, primul bal costumat organizat în Turnu Severin a fost cel din 16 ianuarie 1880, datorat Societății „Traian”. Spectacolul a ținut, se pare, până la 5 dimineața, remarcându-se în special strălucirea frumosului „nostru costum țărănesc”, purtat de „toate damele și domnișoarele”. Se menționa că acestea ar fi trebuit să adopte și să poarte mereu acest costum și mai cu seamă la astfel de spectacole, abandonând „urâcioasele costume francezo - nemțești”, care nu erau „făcute pentru o talie adevărat românească”. În opinia ziarului, balul a fost o reușită, singurul regret fiind acela că Severinul n-avea „o muzică cum se cade, căci acea care cânta Sâmbătă avea aerul de a cânta mai mult de întristare decât de veselie” și, din cauza calității îndoielnice a partiturii, fuseseră văzuți unii „buni dănțuitori predând tactul din cauza musicei, care cânta peste câmpii”.
S-au impus, de asemenea, în viața orașului, balurile mascate de la sala „Apollo”, organizate de trei ori pe săptămână, în zilele de marți, joi și duminică, accesul publicului fiind permis contra unei taxe de intrare de un leu. În aceeași vreme, la „Cafe Metropole”, „se produceau” în mod gratuit patinatori englezi renumiți, componenți ai trupei „Martini”, iar la restaurantul „La Bolta rece”, având ca patron pe Schumarsky, o trupă germană de teatru condusă de Pfaltz - Scheitz oferea reprezentații în fiecare seară pe bază de bilete de un leu, pentru cei de la masă, și un leu și 50 de bani, pentru cei cu locuri rezervate.
Spre sfârșitul secolului al XIX-lea, pe măsura înmulțirii locurilor de agrement și a schimbării în bine a înfățișării urbei, în obiceiurile cotidiene ale locuitorilor au câștigat tot mai mult teren plimbările orășenilor în ziua de duminică prin parcuri și pe malul Dunării, așteptând sosirea vaporului.
Dintre cei care au poposit la Severin, Alexandru Vlahuță spunea despre oraș că, la început de secol, acesta era „unul dintre cele mai însemnate porturi ale României, oraș apusean cu clădiri frumoase, cu școli mărețe, cu uliți largi și drepte”. Nicolae Iorga, în schimb, vedea „Mulți greci, sârbi în negoț. Dacă nu lipsesc clădiri frumoase, chiar ale particularilor, praful așteaptă pre mult timp o ploaie binefăcătoare”. Călătorul francez Ulysse de Marsillac, aflat în două rânduri aici, găsea la sfârşitul secolului al XIX – lea un oraş cu aspiraţii moderne, schimbat faţă de 1852. În Grădina Publică nu se mai vedeau „ţigănci-romantice” după moda literară a timpului, ci „dame elegante şi muzică militară”.
La sfârşit de secol XIX şi început de secol XX, Severinul, cu cei aproape 20.000 de locuitori ai săi, se înfăţişa pe harta urbanistică a ţării ca o aşezare structurată, cu o identitate deplin formată şi, în pofida inerentelor aspecte contradictorii din viaţa sa, aspirând spre modernitate şi beneficiind de o reţea stradală de 56 km articulată de-a lungul a 62 de străzi, parţial pavate sau asfaltate şi funcţionând cu aproape toate instituţiile fundamentale ale unei entităţi de mărimea şi factura sa: primărie, două spitale, trei farmacii, trei biserici ortodoxe, una catolică, o biserică protestantă, case boiereşti, 27 de hanuri şi hoteluri, 122 birturi şi localuri de consumaţie publică, unităţi economice, băi comunale, edificii publice, parcuri, 7 şcoli primare, un liceu, o şcoală profesională de fete gradul I, o şcoală elementară, o şcoală normală de învăţători, viceconsulatele Austro-Ungariei şi Imperiului Otoman, port, gară, abator, două cinematografe, două mori sistematice.
După 1918, Turnu Severin va intra într-o nouă etapă a evoluţiei sale urbanistice, care va debuta în deceniul 3 al secolului XX, prin refacerea oraşului în urma distrugerilor provocate de primul război mondial. Aspectul urbanistic se va îmbogăţi cu noi clădiri emblematice: Castelul de Apă, Muzeul Regiunii „Porţile de Fier”, Palatul Culturii „Teodor Costescu”, Palatul Administrativ, Eurogara, sedii de bănci, instituţii de învăţământ, lăcaşe de cult etc.

1.5.  Expansiunea orașului

Tendinţa  de  urbanizare  din  municipiul  Drobeta Turnu-Severin  se  manifestă  către  vest  și nord-vest, zonele Aeroport  și  Schela Cladovei, dar  şi către est şi nord-est, în cartierele Banoviţa  şi Calea Târgu Jiu.

      1.6. Economia locală - Profilul economic al municipiului Drobeta-Turnu Severin
         Profilul economic al municipiului Drobeta Turnu Severin este conturat în jurul industriei prelucrătoare (26%).Alte domenii cu un număr semnificativ din populaţia ocupată sunt în: comerţul cu ridicata și amănuntul (20%), construcţii (13%), activităţi de servicii administrative (9%), transport și depozitare (9%).
     1.7. Starea tehnică a rețelei stradale

        Starea tehnică a drumurilor reprezintă un factor important care influenţează costurile generalizate ale utilizatorilor, precum și deciziile acestora de efectuare a călătoriilor, în special în ceea ce privește alegerea rutei.
   Conform inventarului bunurilor care aparţin domeniului public al municipiului Drobeta Turnu Severin în inventarul domeniului public se găsesc 179 străzi cu o suprafaţă totală de 1.416.998 m² (1.42 km²). Suprafaţa totală a municipiului Drobeta-Turnu Severin este de 57.43 km². Astfel, suprafaţa străzilor reprezintă 2.47% din suprafaţa municipiului.

    1.8. Sistemul de transport persoane la nivel regional, național și internațional
        Serviciul de transport persoane este asigurat de mai mulţi operatori regionali sau naţionali de transport. Datorită poziţiei geografice, și a reţelei importante de transport la care este conectat Municipiul Drobeta Turnu Severin, acesta este tranzitat nu numai de traficul local și judeţean cât și de traficul regional și internaţional. În acest sens, municipiul prezintă legături importante cu poli de creștere ai României: București, Cluj-Napoca, Timișoara, Craiova, Ploiești dar și cu poli urbani de dezvoltare cum ar fi: Oradea, Arad, Deva, Râmnicu Vâlcea și Pitești. 
        Serviciul de transport persoane este asigurat de mai mulţi operatori regionali sau naţionali de transport. În municipiul Drobeta-Turnu Severin funcţionează o autogară, Autogara Transport Public Urban Drobeta SA de pe strada Topolniţei nr. 5. De aici pleacă autobuze și microbuze către destinaţii din judetul Mehedinţi sau către alte judeţe.


     1.9.  Sistemul de transport în comun local

         În prezent, serviciile  de  transport public de călători în municipiul Drobeta-Turnu Severin sunt realizate de un operator privat.
Dunărea (care intră în România în amonte de Porţile de Fier) a reprezentat de-a lungul timpului o importantă cale naturală de transport. Importanţa strategică a Dunării ca un coridor pan-european pentru tranzitul de mărfuri dintre Europa Centrala, Europa de Vest, Marea Neagră, regiunea Caucaziană, Asia Centrală și Orientul Mijlociu și Orientul Îndepărtat, a fost reconfirmată de către Comisia Dunării prin înfiinţarea Coridorului VII. Dunărea se întinde de-a lungul a 192 km pe teritoriul judeţului Mehedinţi. Portul Drobeta-Turnu Severin se desfăşoară de-a lungul Dunării km 931-933, Rada portuară km 927 – 934 malul stâng al Dunării, în lacul de acumulare - Complexul Hidroenergetic şi de Navigaţie. Portul Drobeta-Turnu Severin – Portul fluvial este situat pe malul stâng al Dunării, la km 933. 

1.10. Cadru natural	
Condiţiile climatice sunt dominate de influenţele mediteraneene şi submediteraneene caracterizate prin ierni blânde, cu valori termice medii de 00 şi veri călduroase al căror regim termic mediu atinge 280 C. Regimul eolian este aproape inexistent dat fiind că oraşul este înconjurat la nord de podişul Mehedinţi cu dealurile Vărănicului, Trestinicului, Corbului şi Buliga, iar la sud de Dunăre şi Podişul Miroc.
Fig.3 – Așezare
[image: cid:image013.jpg@01D884C2.22339F80]


	                                                                 sursa: http://wikimapia.org/68218/ro/Drobeta-Turnu Severin

Punctul  de  trecere  al  frontierei  cu  Serbia  este  Porțile de Fier 1 și se află în localitatea Gura Văii, parte integrantă a municipiului. Acest punct de trecere are specific rutier. Pe raza municipiului se mai află un punct de  trecere  a  frontierei  în  Portul  Drobeta-Turnu  Severin  deschis  transportului  internațional de mărfuri  și pasageri, permițând acostarea navelor de până la 3kt. Municipiul Drobeta-Turnu Severin, are  în  componență pe  lângă  orașul  cu  același nume următoarele localități: Schela Cladovei, Dudașul Schelei și Gura Văii.  
Suprafața municipiului este de 54,71 km2. Dunărea se  întinde  pe  o lungime de 22,1 km, iar  faleza  este formată pe o întindere de 13,6 km.

1.11. Așezare geografică și limite, geologie și relief, climă, rețea hidrografică, floră și faună

       Drobeta Turnu-Severin este amplasat pe terasele de pe malul stângal Dunării şi străbătut de râurile Bahna, Vodiţa, Jidoştiţa şi Topolniţa.
       În perioada interbelică oraşul era bine sistematizat, cu străzi şi pieţe largi, iar o treime din suprafaţa sa era acoperită cu parcuri şi plantaţii şi fiecare casă dispunea de gradina ei. Planul oraşului este un dreptunghi cu latura mare de la est spre vest, dispus pe un platou înclinat uşor, de la nord spre sud. În punctul cel mai înalt din oraş, altitudinea este de 104 metri, iar punctul cel mai jos se află situat lângă gară, unde altitudinea este de  48,75 metri, faţă  de nivelul mării. Acest platou uşor înclinat  spre Dunăre a permis  atât scurgerea rapidă  a apei de ploaie şi realizarea unei bune canalizări, cât şi o sistematizare ordonată şi estetică a oraşului, cu străzi largi şi drepte ce se intersectează în unghi de 90 de grade.
       Terasa pe care este aşezat oraşul coboară abrupt spre Dunăre, în dreptul clădirii Tribunalului şi mai blând pe direcţia portului şi a gării, ceea ce de-a lungul anilor a ferit localitatea de inundaţii. Numeroasele izvoare de la poalele terasei au fost amenajate într-o frumoasă salbă de fântâni, ce dau  o  notă  specifică oraşului, cum tot specific pentru Severin rămâne Parcul Rozelor, cu sute de soiuri de arbori şi trandafiri, înfloriţi pe zeci de hectare. Apoi Gradina "General Dragalina" (cu Cetatea Medievală a Severinului) şi parcul complexului arheologic Drobeta, toate trei etalându-se pe taluzul terasei Dunării, cu elegante alei şi arbuști, cu rânduri de castani de-a lungul bulevardului Carol I.
De  asemenea, arbori  de  origine  mediteraneană, precum: smochinul, migdalul, castanul  comestibil  sunt caracteristice zonei. Condiţiile  naturale  au  determinat  existenţa  unei  vegetaţii bogate, variate şi în acelaşi timp, cu aspecte ce o deosebesc relativ mult de cea din alte regiuni ale ţării.
[image: Imagini pentru drobeta turnu severin]
                                         Drobeta-Turnu Severin zona de promenadă  Str. Crișan
                                                                                     sursa: www. https://primariadrobeta.ro

[image: cid:image015.jpg@01D884C2.22339F80]Severinul este înconjurat de o centură de dealuri: dealul Vărănic, la nord-vest, dealul Curile, dealul Gârdanul şi dealul Balota, spre est. Acesta din urmă, înalt de 368 de metri, situat la 18 km de Severin, domină întreaga depresiune a Topolniţei. La sud, oraşul este scăldat de apele Dunării. Aşezarea şi clima au făcut ca aici apele Dunării să se liniştească, permiţând vaselor sa poate ierna, ceea ce a determinat apariţia portului şi a oraşului modern Turnu Severin. Datorită construcţiei barajului de la Ostrovul Mare (Porţile de Fier II), în dreptul Severinului, Dunărea s-a transformat într-un lac de acumulare în care apa curge imperceptibil, după cum se poate observa în fotografia de mai jos.	
Subsolul Severinului conţine granit, gresie, piatră de var şi serpentină. La intrarea în Schela Cladovei există izvoare de ape minerale sulfuroase.
Teritoriul pe care este aşezat astăzi oraşul a fost o câmpie cu pâlcuri de păduri de stejari, din care s-a păstrat o suprafaţă mică, în nord de numai 12 hectare, actuala pădure Crihala. În amonte, Dunărea leagă Severinul de Belgrad, de Budapesta şi de Viena, iar în aval, spre Marea Neagră, Severinul are deschisă fereastra spre orizonturile sud- vestice. Aşezat la intersecţia căilor de comunicaţie de însemnătate continentală, Severinul, denumit ca fiind un “dar al Dunării”, s-a aflat în permanent contact cu diferite culturi, civilizaţii şi interese dintre cele mai variate, care i-au influenţat dezvoltarea. Drobeta Turnu Severin, este în primul rând un oraş cu vocaţie de gazdă, cu o istorie impresionantă, deosebit de atractiv şi interesant deopotrivă pentru turism, evenimente, afaceri, dar și pentru studii.
       Drobeta-Turnu Severin are o climă temperat – continentală, în care se simt influențe submediteraneene. Iarna, în special, au loc invazii de mase de aer umede și calde de origine mediteraneană și oceanică, ceea ce face ca acest anotimp al anului să fie mai blând. Verile sunt în general călduroase, uneori cu temperaturi de peste 35°C, ca urmare a invaziei aerului fierbinte tropical. Temperatura medie anuală a aerului: 11,5°C. Media anuală a precipitațiilor: cca 600 mm. Viteza medie a vântului: 6 m/s. Așezarea și clima au făcut ca apele Dunării să se liniștească, permițând vaselor să poată ierna, ceea ce va determina apariția portului și a orașului modern.
       Mai jos indicatorii medii de precipitații, temperaturi și vânt, după o centralizare a datelor din ultimii 30 de ani, pentru municipiul Drobeta-Turnu Severin.
Fig.4.Temperaturi, precipitații si vânt (valori medii lunare)

Principala arteră hidrografică este Dunărea care curge prin sud colectând numeroşi afluenţi: Cerna, Topolniţa etc. Extremitatea estică a judeţului este drenată de Motru, afluent al Jiului. Localitatea este mărginită de râurile Topolnița la est și Bahna mai la vest, tot aici vărsându-se în Dunăre pârâurile Vodița și Jidoștița. Numeroasele izvoare de la poalele terasei pe care este situat orașul au fost amenajate într-o frumoasă salbă de fântâni, ce dau o notă specifică orașului.
Cel mai important lac este cel de la Porţile de Fier I (construit între anii 1964-1972 împreună cu ex-Iugoslavia) în zona localităţii Gura Văii (40 ha), format în spatele unui baraj de beton avănd o înălţime maximă de 60 m; se extinde şi în judeţul Caraş-Severin. În amonte de Portile de Fier I, Dunărea creează unul din cele mai frumoase sectoare ale sale, cel al defileului. 
Lacul de acumulare al Hidrocentralei de la Portile de Fier I a inundat 3262 ha pe malul stâng și 6569 ha pe malul drept, totalizând o suprafață de 32.000 ha și un volum de apă de 2550 metri cubi. Coada lacului se întinde până la 140 km ajungând în apropierea orașului Belgrad, unde Dunărea recapătă forma sa inițială.

                                                                            Hidrocentrala de la Porțile de Fier I – vedere generală
 sursa: www. https://primariadrobeta.ro   
     
Teritoriul pe care este așezat astăzi orașul a fost o câmpie cu pâlcuri de stejari, din care s-a păstrat o suprafață mică, în nord, de numai 12 hectare, actuala pădure Crihala.
Parcul Rozelor din Drobeta Turnu Severin cuprinde sute de soiuri de arbori și trandafiri, înfloriți pe zeci de hectare.
De asemenea, arbori de origine mediteraneană, precum: smochinul, migdalul ori castanul comestibil, sunt caracteristici zonei.
Fauna este specifică zonei de câmpie, fiind formată în special din rozătoare (popândăul, hârciogul și iepurele), păsări (pitpalacul, graurul, ciocârlia, prigoria, dumbrăveanca și fișa de câmp) dar și reptilele (șarpele săritor și șoparla).
Ihtiofauna este dominată de mreană, cegă, clean, știucă, ghibori și scobar. O notă aparte face peștele migrator anghile, element atlantic – mediteraneano – pontic, care vine pentru maturizare în Dunăre, tocmai din Oceanul Atlantic.
Există în fauna din zonă și unele particularități deosebite, precum broasca țestoasă de uscat, vipera cu corn, presura bărboasă, pietrar mediteranean ori scorpion.
1.12. Severinul Turistic și Cultural
Municipiul Drobeta-Turnu Severin a fost și este un oraș cu o importantă amplasare strategică, fiind așezat la răscrucea drumurilor pe uscat și pe apa care duc la Nord și la Sud de Dunăre. Are o importanță istorică foarte mare, acesta fiind primul centru urban din regiune. Are și o importanță comercială, deosebită datorită situării sale geografice. Drobeta Turnu-Severin este, de asemenea, ori poate deveni, un mare centru turistic, atât datorită istoriei, cât și datorită poziției geografice, însumând o multitudine de obiective turistice social-istorice și culturale.
1.13 Potențialul Patrimoniului Istoric
Vestigiile Castrului Roman Drobeta, Podul lui Traian și Turnul lui Sever, se pot vedea și astăzi. Prins și el, alături de Muzeul Regiunii Porților de Fier în curtea căruia se află astăzi, după un amplu program de restaurare, Castrul Roman Drobeta a fost prima cetate din piatră ridicată în Dacia de împăratul Traian, o construcție de apărare și un important centru militar și politic, inițial fiind construit pentru a adăposti 500 de soldați care asigurau paza podului.
Castrul Roman Drobeta a făcut parte din coloana vertebrală a provinciei romane Dacia, o provincie care, probabil, nu ar fi fost posibilă fără construirea podului peste Dunăre dar mai ales, fără ridicarea garnizoanei de la Drobeta ce a fost apărată de una dintre cele mai iscusite legiuni din Imperiul Roman, Legiunea a V-a Macedonica. Aici a existat un forum, un teatru, o bazilica. 
La mijlocul secolului al III-lea, Drobeta acoperea o suprafață de 60 de hectare și avea o populație de aproape 40.000 de locuitori.

          Castrul Roman Drobeta (captură filmare dronă)
sursa: www. https://primariadrobeta.ro  

      
Podul lui Traian
A fost construit în numai trei ani (103–105) după planurile celebrului arhitect, Apolodor din Damasc, fiind considerat cea mai îndrăzneață lucrare inginerească a antichității romane. Podul a fost ridicat pe 20 de piloni din blocuri de piatră, fiind lung de 1.135 m, lat de 14,55 m și înalt de 18,60 m, la capete având câte un portal monument, ale căror relicve se văd pe ambele maluri ale Dunării. Pentru partea lemnoasă a construcției s-au folosit stejarii de pe 200 de hectare de pădure.

Reconstituire a Podului lui Traian de peste Dunăre de către inginerul E. Duperrex în 1907
 sursa: www. https://primariadrobeta.ro        

                                                                                                   Colaj Ruinele Piciorului Podului Lui Traian

    Termele Drobetei
Sunt cele mai complicate instalații termale din Dacia Inferioară. Astăzi, se păstrează mai puțin de jumătate din ruinele termelor. Se pare că au fost utilizate atât de soldații ce   staționau în Castrul Drobeta, cât și de populația civilă. Au fost construite de soldați ai Leg. V Macedonica o dată cu castrul, iar la începutul secolului al III-lea au fost refăcute și „modernizate” de un detașament al Cohortei I Sagittariorum, condus de Aurelius Mercurius, magister in Figlinis (maistru cărămidar). Pe lângă dotările obișnuite ale unor terme, cum ar fi camera de foc (PRAEFURNIUM), camera de aburi (LACONICUM), sala de baie (CALDARIUM), camera de apă rece (FRIGIDARIUM) și altele, în partea de nord se găseau săli de lectură și un spațiu pentru exerciții și întreceri sportive, PALESTRA.
Reabilitate și ele pe fonduri europene, astăzi aflate în incinta Muzeului Regiunii Porților de Fier, ele fac posibilă o atracție turistică deosebită, fiind considerate o capodoperă a construcțiilor acelor vremuri antice.


Termele Drobetei
sursa: www. https://primariadrobeta.ro        

      Amfiteatrul roman
La 5 noiembrie 2010, alături de castru, au fost descoperite ruinele amfiteatrului roman. Amfiteatrul este sculptat pe Columna lui Traian. Arheologii îl căutau de mai bine de 100 de ani. Specialiștii înclinau chiar să considere amfiteatrul Drobetei o fantezie a celebrului arhitect Apolodor din Damasc. Amfiteatrul, de formă ovală, are o deschidere de 36 de metri, însă săpăturile nefiind încă terminate, deocamdată nu pot spune cu certitudine dimensiunile reale. Este posibil ca acest amfiteatru să fie unul dintre cele mai mari de pe teritoriul Daciei, la ora actuală existând doar trei pe teritoriul României.

[image: C:\Users\liviu\Downloads\Cetatea_Severinului.jpg]
                            
Cetatea Medievală a Severinului 

Primăria Drobeta Turnu Severin câştiga în anul 2010 o finanţare europeană pe proiectul intitulat „Reabilitarea Palatului Cultural Theodor Costescu şi Cetatea Severinului”, în valoare totală de 57,879 milioane de lei, din care fondurile nerambursabile au totalizat 42,489 milioane de lei. Cu banii europeni s-au reabilitat o parte din zidurile cetăţii, s-a construit și un pavilion turistic în interiorul cetății, două pavilioane în curte, toată împrejmuirea cetăţii, podul şi parcul. Au intrat în circuitul turistic naţional şi internaţional atât Cetatea Medievală a Severinului şi Castelul Artelor (fostul Turn de Apă), cât şi Palatul Cultural Theodor Costescu, un alt important obiectiv, toate reabilitate pe fonduri europene.
Cetatea are un plan dreptunghiular destul de regulat care o înconjoară și două ziduri de incintă. Pentru apărarea trecătorii Porțile de fier împotriva bulgarilor ungurii organizează în sec. XIII formațiunea feudal-militară Banatul de Severin (1230). Această formațiune își avea centrul politico-administrativ și militar în cetatea Severinului construită probabil de către cavalerii ioaniți între anii 1247-1250. În secolul XIV cetatea este sub stăpânirea voievozilor români. În anul 1419 cetatea reintră în stăpânire maghiară. Au loc tot mai des lupte cu turcii în zonă. Aceste lupte au dus la distrugerea ei parțială. În august 1524 cetatea Severinului este cucerită și distrusă de turci. În secolul XIX-au luat unele măsuri de consolidare și conservare a turnului de nord-est. Iată deci, pe scurt, cum o ruină istorică aproape uitată în timp, (vorbim de sute de ani), a fost scoasă la lumină, fiind azi unul dintre cele mai apreciate obiective turistice din zonă și locul unor manifestări cultural- artistice de amploare. Astfel de proiecte, au adus o nouă viziune asupra turismului în Drobeta Turnu Severin și așa cum vom parcurge în unul din capitolele viitoare, vom vedea cum odată cu scoaterea la lumină a acestor obiective turistice de patrimoniu istoric, a avut loc o excelentă dezvoltare a TURISMULUI CULTURAL, în această zonă încărcată istoric cum poate nu există alte locuri în România.


Cultura Schela Cladovei, cea mai veche aşezare umană stabilă din Europa

Schela Cladovei – punct Canton (km 854) este localizată pe prima terasă de pe malul stâng al Dunării, la o înălţime de 2-4 m faţă de nivelul actual al fluviului, spre ieşirea în direcţia Orşova din Drobeta-Turnu Severin. Se consideră că situl arheologic se întindea pe o lungime de circa 1 km, între fostul canton de cale ferată si o staţie de pompare a apei.
Din cauza construcţiei celor două hidrocentrale, Porţile de Fier I şi II, situl a fost puternic afectat, creşterea nivelului apei distrugând o mare parte din el.
Situl mai este denumit (în limba română), Cladovo sau Kladovo, în limba sârbă, după numele oraşului sârbesc Kladovo, situat pe malul opus al Dunării.
   Fig.5. Localizare ”Cultura Schela Cladovei” 
                                                                                        sursa: http://www.mixdecultura.ro

În timpul săpăturilor arheologice au fost descoperite locuinţe de formă rectangulară, vetre pentru încălzit şi pentru prepararea hranei, vetre rituale. De asemenea, s-a ajuns la concluzia că această civilizaţie practica înmormântări de înhumaţie în apropierea locuinţei. S-au găsit unelte realizate din silex, cuarțit, dar mai ales din os, precum şi diverse obiecte din os cu incizii geometrice, folosite ca amulete sau pandantive.
În timpul cercetărilor au fost descoperite peste 100 de morminte de înhumație.
Scheletele defuncților, datorită consumului de carne crudă în general, par ale unor uriași (aveau peste 1,90 m înălțime). Un asemenea mormânt este conservat în Muzeul Regiunii Porților de Fier. Tot aici există reconstituirile antropologice asupra unor cranii ale locuitorilor acestei comunități epipaleolitice.
În zona Porţile de Fier s-au înregistrat numeroase şi continue aşezări umane încă din perioada mezolitică târzie până în Neoliticul timpuriu (8500-6500 î.en.). Deși așezările timpurii ale agriculturii sunt bine reprezentate în alte părți ale peninsulei balcanice, siturile mezolitice sunt mai puțin frecvente și există puține locuri în care să fie localizate continuu dintr-o perioadă în alta. Prin urmare, Porțile de Fier sunt, fără îndoială, singura zonă a Europei de Sud-Est, unde tranziția de la mezolitic la neolitic poate fi studiată în detaliu. 
[image: cid:image042.jpg@01D884C2.22339F80]Palatul Culturii ”Teodor Costescu” – o clădire veritabilă cu o istorie zbuciumată.
Palatul Culturii Teodor Costescu (vedere de noapte)
      Construcţia lui a început în 1912 la iniţiativa lui Theodor Costescu, Director al Liceului Traian din Drobeta, ales în acel an preşedinte al Societății “Teatrul oraşului Turnu Severin”.
Pentru că finanţarea lucrărilor nu putea fi acoperită din banii publici adunaţi până atunci, Costescu şi-a vândut o parte din pământurile sale din Vânjuleţ. În doar câteva zile acesta a reuşit să strângă întreaga subcripţie de acţiuni pentru începerea construcţiei.
În 1916 lucrările s-au oprit datorită intrării României în Primul Război Mondial.
După 1918, Societatea care se înfiinţase pentru construirea teatrului rămăsese fără fonduri. Din nou, credinţa şi perseverenţa lui Theodor Costescu au dat roade! După două luni de insistenţe, câteva milioane de lei au fost donaţi de severineni, atât cei bogaţi cât şi cei săraci cât şi foşti elevi ai Liceului Traian. Guvernul şi Banca Naţională a României au contribuit de asemenea cu o sumă de bani.
Costescu nu s-a mulţumit doar cu finalizarea lucrărilor! L-a convins pe fostul guvernator al BNR să doneze oraşului preţioasa bibliotecă personală (în 1920 s-a întâmplat, colecţia numărând 40000 de volume). Fostul său profesor, savantul C.I Istrati, donează la rugăminţile sale o colecţie impresionantă de artă din toate timpurile. BNR a contribuit şi ea cu un fond de carte.
Pe 30 noiembrie 1924, Palatul Cultural intra în circuitul public. La acea dată, noul edificiu nu avea sala de spectacole terminată. Sursele de finanţare întârziau să apară… Costescu, cu o energie inepuizabilă şi o credinţă de nezdruncinat şi-a pus în joc toată averea! Mai mult, pentru ca acoperişul palatului să poată fi reparat cu tablă plumbuită, inexistentă pe piaţă şi-a decopertat dependinţele. A donat tabla teatrului!
În cele din urmă şi-a vândut pământurile şi chiar locuinţa personală din Drobeta pentru a putea finaliza lucrările la sala cea mare.
În anul 2010, Palatul Culturii ”Teodor Costescu” a intrat întru-un amplu proces de restaurare, printr-un proiect pe fonduri europene, alături de Cetatea Medievală a Severinului. Astăzi, după reabilitarea monumentului Istoric, clădirea arată impresionant și în interior, având parte de săli de spectacole, două săli de evenimente culturale și sala Bibliotecii ”I.G. Bibicescu”, toate trei suprapuse, o sala care în trecut a fost restaurant, alte trei săli tip muzeu, un salon de festivități și sala teatrului, care după renovare are o capacitate de aprox. 700 de locuri. De reamintit aici, că teatrul severinean a avut parte în trecut de o scenă unică, rotativă! Astăzi Palatul Culturii ”Teodor Costescu”, este în subordinea Primăriei Municipiului Drobeta Turnu Severin și găzduiește o multitudine de evenimente culturale, activități didactice și sportive. A fost inclus în diverse programe și strategii turistice, fiind un veritabil punct de atrație turistică în zonă.

    CASTELUL ARTELOR (fostul CASTEL DE APĂ), un alt veritabil monument istoric, o spendidă construcție de patrimoniu în stil medieval, este clădirea devenită simbol al orașului Drobeta Turnu Severin.
Palatul Culturii Teodor Costescu (colaj)
 sursa: www. https://primariadrobeta.ro

Proiectul Castelului de Apă din Drobeta a fost aprobat de Consiliul Comunal, la 10 iunie 1910, după planurile inginerului Elie Radu. Castelul avea să fie amplasat la cea mai înaltă cotă din oraş, la 104 metri altitudine pentru o distribuţie avantajoasă a apei în toate zonele oraşului. Castelul a fost gata în 1913 şi inaugurat un an mai târziu, când s-a pus în funcţiune întregul sistem de alimentare cu apă a oraşului. La deschidere au participat primul ministru I.C.Brătianu, miniştrii Al. Constantinescu şi V.Gh. Morțun, Episcopul Ghenadie al Râmnicului-Noului Severin şi a oficialităţilor locale.

[image: cid:image053.jpg@01D884C2.22339F80]“Primarul Sabin Popescu a dispus creionarea unui proiect, nu i-a plăcut şi a refuzat oferta arhitecţilor de aici, care era o clădire cu parter şi cu etaj şi a cerut o construcţie simbol pentru oraşul de la Dunăre. În această împrejurare s-a apelat la serviciile inginerului arhitect Elie Radu din Bucureşti, care a gândit proiectul aşa cum arată astăzi. Ceea ce este important este faptul că proiectul a fost contrasemnat şi aprobat de Anghel Saligny. Şi atunci avem dimensiunea valoroasă a acestui edificiu reprezentativ pentru severineni”, ne relatează profesorul de istorie Mircea Borcoman într-o carte de-a domniei sale dedicată acestei construcții.

Castelul de Apă, 1913 – fotografie realizată de ziaristul Emanoil Loga 
sursa: Arhivele Statului Mehedinți
Pentru o lungă perioadă de timp (până spre finalul anilor 1970), construcția este utilizată și modernizată sistematic, în scopul pentru care a fost construită: alimentarea cu apă a gospodăriilor orașului. Trece cu brio prin cele două Războaie Mondiale, la cel de-al doilea participând efectiv, ca să zic așa, deoarece această construcție a fost luată ca punct de reper (de orientare) de aviația inamică, clădirea fiind de mai multe ori bombardată, însă datorită construcției sale solide, pierderile au fost minore. Există surse ce susțin că această construcție ar fi prima din această zonă a Europei la care s-a folosit fierul beton. După anii 1980, datorită exploziei industriale din România și Drobeta Turnu Severin, a suferit un excedent de populație, o continuă ascensiune de construcții noi (locative și industriale), toate acestea necesitânt consumul apei potabile. Astfel Castelul de Apă, nu a mai corespuns cerințelor, fiind aleasă o altă tehnologie pentru alimentarea cu apă a orașului.
Astfel, Castelul a intrat într-o lentă, dar continuă degradare, fiind pasat de autorități de la unele la altele, până când, printr-o idee ingenioasă tot o unor edili locali, s-a hotărât realizarea unui proiect de finanțare europeană în vederea reabilitării Castelului de Apă.
[image: cid:image055.jpg@01D884C2.22339F80]După reabilitare, s-a întocmit o veritabilă strategie de transformare a Castelului de Apă într-unul al Artelor (aceasta fiind denumirea de azi) și, cu ajutorul unor proiecte culturale ingenioase, moderniste și chiar spectaculoase, acest obiectiv a fost transformat într-o perioadă  relativ scurtă într-unul dintre cele mai atractive obiective turistice ale Drobetei Turnu Severin. Azi, aici funcționează un veritabil muzeu pe verticală, unic în România, prin felul lui, nivelele sunt populate cu expoziții inedite, unele unicat în România, un personal profesional ce deservește afluența turistică cu un program de vizitare specific muzeelor, un loc veritabil pentru desfășurarea de evenimente culturale (expoziții de orice fel, diverse întruniri, lansări de carte etc.).
Castelul Artelor – 2020
 sursa: www. https://primariadrobeta.ro
Actualmente Castelul Artelor din Drobeta Turnu Severin, este o clădire de patrimoniu ce se găsește în administrarea Direcție de Patrimoniu Istoric și Turism Cultural din Drobeta Turnu Severin, instituție aflată în subordinea Primăriei Municipiului, fiind inclus într-un amplu și diversificat proces de valorificare turistică națională și internațională. (Pentru modul cum a fost pus în valoare, din punct de vedere turistic, Primăria din Drobeta-Turnu Severin a primit un premiu special la unul dintre cele mai mari târguri de turism din Europa, în Austria la Viena în vara anului 2019).
O altă reabilitare emblematică pentru Drobeta-Turnu Severin, realizată cu greu în ultimii ani, este Muzeul Regiunii Porților de Fier, care reprezintă una dintre cele mai importante instituţii de profil din România, ţinând cont, în primul rând, de valoarea patrimoniului muzeal (cca. 90.000 de bunuri culturale mobile), precum şi de avantajele oferite de imensul potenţial istorico-turistic reprezentat de monumentele antice şi medievale, ale căror ruine sunt vizibile și astăzi.
Prima încercare de constituire a unei instituții muzeale severinene s-a materializat în 1881, prin înființarea “Societății Istorice și Arheologice” și a unui „muzeu”, din inițiativa institutorului V. Dimitrescu și a prefectului P. Quintescu.
Fondatorul unui muzeu, în adevăratul sens al cuvântulului, este însă, Alexandru Bărcăcilă, profesor de limbi clasice, director al Liceului Traian și un mare iubitor al arheologiei. La 3 mai 1912, în clădirea Liceului Traian au fost puse bazele “Muzeului Istoric al Liceului Traian”.
Odată cu finalizarea Internatului Liceului Traian (actuala clădire a Muzeului Regiunii Porților de Fier), Muzeul Istoric al Liceului Traian își schimbă, atât sediul, cât și denumirea, devenind în 1926, Muzeul Regional de Istorie și Etnografie, apoi Muzeul Regiunii Porților de Fier.
În anul 1969 au început activitățile de elaborare a tematicii expoziționale, finalizate la data de 15 mai 1972, când au fost deschise secțiile Științele Naturii, Acvariu și Istorie, iar în 1982, secția Etnografie.
O contribuție meritorie la definirea patrimonială a Muzeului Regiunii Porților de Fier o are însă, același Theodor Costescu, cel prin contribuția căruia vasta colecție Istrati-Capșa este adusă de la București și instalată în Palatul Cultural severinean, primind numele de Muzeul Dr. C. I. Istrati, în 1924.
În 1953, patrimoniul acestui muzeu este înglobat, prin transfer, Muzeului Regiunii Porților de Fier.        
 În perioada 2010 – decembrie 2018, Muzeul Regiunii Porților de Fier a trecut printr-un amplu proces de reabilitare și restaurare, fiind beneficiarul Proiectului “Reabilitarea Complexului – Muzeul Regiunii Porților de Fier și valorificarea lui ca produs turistic”, proiect finanțat prin Programul Operațional Regional 2007-2013, implementat de către Consiliul Județean Mehedinți. Această finanțare a făcut posibilă restaurarea monumentelor din parcul arheologic, dar și reabilitarea clădirii, a acvariilor, realizarea a două pavilioane, a serei și dotarea cu mijloace de climatizare și securizare moderne.
În prezent, Muzeul Regiunii Porților de Fier se află în plin proces de reamenajare expozițională, de apropiere și comunicare cu publicul vizitator și colaboratorii, având în componență și alte secții: Conservare-Restaurare, Marketing cultural-Pedagogie muzeală și secția Expoziții-Evenimente-[image: cid:image057.jpg@01D884C2.22339F80]Proiecte culturale.
	Clădirea Muzeului Regiunii Porților de Fier
[bookmark: _Hlk188137569]                                                                       * sursa: www. https://primariadrobeta.ro
2. MISIUNEA STRATEGIEI
Prezenta strategie își găsește justificarea, în necesitatea armonizarii practicilor în domeniul furnizării serviciilor de asistență socială cu impunerile legislației europene și naționale, cu prevederile strategiilor naționale privind incluziunea socială, reducerea fenomenului sărăciei, promovarea și respectarea drepturilor grupurilor vulnerabile, cu strategiile regionale, județene și municipale privind dezvoltarea servicilor sociale la nivel local.
Misiunea strategiei presupune dezvoltarea unui sistem funcțional de servicii sociale la nivelul municipiului, care să permită persoanelor, familiilor și grupurilor vulnerabile să-și rezolve problemele ce apar în cadrul procesului de adaptare la o societate în permanentă evoluție, să identifice cauzele care pot conduce la compromiterea echilibrului de funcționare socială și să acționeze în vederea ameliorării condițiilor economice și sociale ale categoriilor țintă. Scopul prioritar este de susținere a funcționalității sociale a persoanei în mediul propriu de viață, familial și comunitar, creșterea calității vieții și promovarea incluziunii.
Și la nivel social, ca și la nivel economic se urmărește alinierea la aceeași politică de coeziune, de la nivel micro, până la nivel macro, de comunitate locală, practicile și politicile sociale trebuie să aibă același trunchi comun și să își seteze aceleasi obiective.
Deși legislația prevede furnizarea măsurilor de asistență socială ca un pachet unitar, ce cuprinde atât beneficii financiare cât și servicii sociale, este ideal ca, pentru prevenirea şi limitarea oricărei forme de dependenţă a beneficiarilor faţă de ajutorul acordat de stat sau de comunitate, serviciile sociale să primeze în fața beneficiilor sociale. 
Strategia Uniunii Europene stă la baza tuturor politicilor de dezvoltare relevante, iar România și-a asumat o serie de domenii de acțiune în concordanță cu obiectivele UE, printre care și cel al luptei împotriva sărăciei și a excluziunii sociale având la bază una dintre prioritățile tematice ale strategiei, aceea de creştere economică favorabilă incluziunii: promovarea unei economii cu o rată ridicată a ocupării forţei de muncă, în măsură să asigure coeziunea economică, socială şi teritorială. 
În contextul inexistenței unui consens privind termenul de „servicii sociale” utilizat la nivel european, mai ales în condițiile în care fiecare stat membru are dezvoltate propriile sisteme de protecție socială, termeni ca servicii sociale (social services), bunăstare socială (social welfare), protecție socială (social protection), asistență socială (social assistance, social work), îngrijire socială (social care), servicii sociale personale (personal social services) în cazul serviciilor destinate acoperirii unor nevoi individuale, au fost folosiți pentru a defini aproape aceleași concepte - în relație cu serviciile sociale.
Scopul serviciilor sociale, tradițional recunoscut, este de a permite persoanelor, grupurilor și colectivităților să-și rezolve problemele care apar în cadrul procesului de adaptare la o societate în permanentă evoluție, să identifice cauzele care pot conduce la compromiterea echilibrului de funcționare socială și să acționeze în vederea ameliorării condi țiilor economice și sociale ale categoriilor țintă.
Astfel, Strategia naţională privind incluziunea socială şi reducerea sărăciei pentru perioada 2022-2027, în ceea ce privește furnizarea serviciilor sociale, prevede complementaritatea fondurilor publice disponibile pentru sectorul serviciilor sociale, cu finanțarea de la Uniunea Europeană. De aceea, este importantă asigurarea unui cadru necesar dezvoltării serviciilor sociale în raport cu acordarea unor beneficii financiare directe, dezvoltarea serviciilor sociale care să aibă la bază o analiză reală a situației sociale integrate și a nevoilor complexe ale grupurilor vulnerabile. 
În acest scop, legislația impune o diagnoză socială a comunității, dezvoltarea și consolidarea capacității de prevenire la nivel comunitar, atât pentru serviciile de protecție a copilului și identificare a potențialilor factori de risc la care pot fi expuși aceștia, dar în același timp pentru toate grupurile de persoane aflate în dependență socială precum persoanele vârstnice, persoanele cu nevoi speciale etc.
Serviciile sociale reprezintă o componentă a sistemului de protecţie socială, aceasta din urmă fiind un obiectiv impus atenţiei în cadrul proceselor de promovare a incluziunii sociale.
Până nu demult sintagma “asistenţa socială” era înţeleasă de mare parte a populaţiei exclusiv ca activitate de protecţie cu precadere materială a persoanelor sau familiilor care la un moment dat se află în imposibilitatea de a-şi acoperi nevoile minime de viaţă. În realitate însă asistenţa socială nu se rezumă nici pe departe la beneficii financiare, întrucât pe lângă dimensiunea economică, mai există şi alte dimensiuni – socială, psihologică, spirituală – care îl definesc pe om, toate aceste aspecte concurând la determinarea unei situaţii de dificultate în care se poate găsi o persoană/familie la un moment dat.
Asistenţa socială este o parte a protecţiei sociale şi are drept obiectiv protejarea persoanelor care, din motive obiective de natura economică, fizică, psihică sau socială, nu au capacitatea si posibilitatea să îşi asigure nevoile sociale de moment, să îşi pună în aplicare propriile capacitaţi şi competenţe pentru a se integra. Accesul la beneficii şi servicii sociale reprezintă un mijloc de întărire a coeziunii sociale şi de reducere a excluderii sociale.
Domeniul asistenţei sociale este un domeniu cu implicaţii foarte puternice în viaţa economico-socială, în cadrul căruia se pot distinge mai multe problematici sau subdomenii, dintre care cele mai importante sunt:
- asistența socială a copilului și familiei,
- asistența socială a persoanelor cu dizabilităţi,
- asistența socială a persoanelor vârstnice,
·-asistența socială și protecţia victimelor violenţei în familie,
·-asistența socială a persoanelor defavorizate și/sau aflate temporar în situație de risc sau excluziune socială.
Excluziunea socială are efecte sociale negative tocmai pentru ca paralizează capacităţile de redresare. Sărăcia extremă generează, prin permanentizare şi reproducere la nivelul tinerei generaţii, excluziune socială greu reversibilă, pe lângă toate celelalte efecte care la prima vedere nu sunt vizibile, cu referire la cele de ordin psihic.
Grupurile cu risc ridicat de excluziune socială sunt:
· copiii şi tinerii care părăsesc centrele de plasament,
· familiile dezorganizate,
· persoanele vârstnice,
· persoanele  cu   dizabilităţi   fără   susţinători  legali  şi  cu  un  grad  mare  de   dependență  socio- economico-medicală,
· victimele violenţei în familie,
· persoanele fără adăpost,
· persoanele cu diferite adicţii, respectiv consum de alcool, droguri, alte substanţe toxice,
· victimele traficului de persoane,
· persoanele private de libertate.
Elaborarea strategiei locale de dezvoltare a serviciilor sociale se fundamentează pe următoarele informaţii:
a) caracteristici teritoriale ale unităţii administrativ-teritoriale;
b) nivelul de dezvoltare socio - economică şi culturală a zonei;
c) indicatori demografici cum ar fi: structura populaţiei, după vârstă, sex, ocupaţie, soldul migraţiei     
    etc.;
d) tipurile de situaţii de dificultate, vulnerabilitate, dependenţă sau risc social etc., precum şi estimarea numărului de beneficiari;
Este o realitate faptul că evoluțiile demografice din România sunt îngrijorătoare, cu trenduri negative pe termen lung. Potrivit estimărilor realizate la nivel național și internațional, fără a lua în considerare migrația externă, dar admițând o creștere a speranței de viață la naștere, populația României ar putea să scadă. Consecințele acestor evoluții sunt considerabile în toate domeniile vieții economico- sociale: forță de muncă, educație și formare profesională, servicii sociale și de sănătate, dezvoltare regională, etc.
Municipiul Drobeta Turnu Severin reprezintă principalul centru socio-economic și industrial din județul Mehedinți. Conform datelor puse la dispoziție de Institutul Național de Statistică, la data de 1 ianuarie 2021, în municipiul Drobeta Turnu Severin erau înregistrați 104.121 locuitori.
Din punct de vedere al distribuției pe sexe, în municipiul Drobeta Turnu Severin 50.185 persoane reprezintă populație masculină (48,19%) și 54.932 persoane populație feminină (52,75%).
Deși evoluția populației a înregistrat o continuă tendință de scădere, atât la nivelului județului, cât și al municipiului, se constată totuși o pondere relativ constantă a populației municipiului Drobeta Turnu Severin în total județ – aprox. 38% - atât la nivelul datelor înregistrate la recensământele din anii 2002 și 2011, cât și la nivelul anului 2021.

Fig. 6. Populația Municipiului Drobeta-Turnu Severin în perioada 2002-2020  
Sursa: Prelucrare date în baza informațiilor furnizate de INSSE

După cum se poate observa și din graficul de mai sus, a fost determinat un trend continuu de scădere a populației începând cu anul 2011. Astfel, dacă în anul 2011 populația totală era de 114.009 locuitori, cu 3.368 locuitori mai puțin decât în anul 2002, în anul 2021 s-au înregistrat cu 9.888 mai puțini locuitori față de perioada de referință. Ca urmare a fenomenului de migrație și de scădere a natalității și a sporului natural, populația municipiului Drobeta Turnu Severin a înregistrat o scădere de aproximativ 12,73% (anul 2002 comparativ cu anul 2021).

	[bookmark: _Hlk188518057]Vârste și grupe de varstă
	Localitate
	Număr de
persoane
	Pondere

	0 - 4 ani
	Mun. DROBETA TURNU SEVERIN
	3.979
	
12,24%

	5 - 9 ani
	Mun. DROBETA TURNU SEVERIN
	4.143
	

	10 - 14 ani
	Mun. DROBETA TURNU SEVERIN
	4.618
	

	15 - 19 ani
	Mun. DROBETA TURNU SEVERIN
	4.640
	

63,92%

	20 - 24 ani
	Mun. DROBETA TURNU SEVERIN
	4.923
	

	25 - 29 ani
	Mun. DROBETA TURNU SEVERIN
	5.721
	

	30 - 34 ani
	Mun. DROBETA TURNU SEVERIN
	7.809
	

	35 - 39 ani
	Mun. DROBETA TURNU SEVERIN
	7.600
	

	40 - 44 ani
	Mun. DROBETA TURNU SEVERIN
	9.340
	

	45- 49 ani
	Mun. DROBETA TURNU SEVERIN
	9.096
	

	50 - 54 ani
	Mun. DROBETA TURNU SEVERIN
	10.466
	

	55 - 59 ani
	Mun. DROBETA TURNU SEVERIN
	6.963
	

	60 - 64 ani
	Mun. DROBETA TURNU SEVERIN
	8.205
	

23,84%

	65 - 69 ani
	Mun. DROBETA TURNU SEVERIN
	6.669
	

	70 - 74 ani
	Mun. DROBETA TURNU SEVERIN
	4.638
	

	75 - 79 ani
	Mun. DROBETA TURNU SEVERIN
	2.316
	

	80 - 84 ani
	Mun. DROBETA TURNU SEVERIN
	1.710
	

	85 ani și peste
	Mun. DROBETA TURNU SEVERIN
	1.100
	


     În anul 2021, structura demografică pe grupe de vârstă a municipiului Drobeta-Turnu Severin se prezintă astfel: 
Tabel 1.  Structura demografică pe grupe de vârstă, anul 2021

Astfel, structura populației pe grupe de vârstă din municipiul Drobeta Turnu Severin relevă o pondere mai ridicată a populației adulte (63,92%) față de situația la nivel județean (61,59%). În schimb, pentru populația vârstnică din municipiu se remarcă o pondere mai mică (23,84%) față de nivelul județean (25,06%), la fel în cazul populației tinere: 12,24% la nivelul municipiului față de ponderea consemnată la nivel județean (13,36%).


[bookmark: _bookmark78]   Fig. 7. Structura demografică pe grupe de vârstă în Municipiul Drobeta-Turnu Severin în anul 2021 *

Fig. 8. Piramida pe grupe de vârste și sexe în Municipiul Drobeta Turnu Severin, iulie 2020
[bookmark: _bookmark84]Piramida vârstelor în Municipiul Drobeta-Turnu Severin

La nivelul Zonei Urbane Funcționale - Drobeta Turnu Severin, structura populației relevă tendința generală de scădere a populației active și de creștere a numărului vârstnicilor, în timp ce numărul copiilor este relativ constant. O mică pondere a populației se clasează în grupa vârstelor de 65 ani sau mai mult. Aceste lucruri arată o tendința ușoară de creștere continuă și un raport de dependență demografică favorabil. Rata de înlocuire a forței de muncă indică un deficit de resurse de muncă înregistrat în anul 2021 la nivelul ZUF, dar și a municipiului Drobeta Turnu Severin, fiind peste 558 respectiv 511, însemnând că la nivelul municipiului Drobeta-Turnu Severin, peste 15 ani, 1.000 de persoane care vor ieși din câmpul muncii, vor fi înlocuite cu aproximativ 511 persoane, rezultând un deficit de forță de muncă de 489 persoane. Deficitul de resurse de muncă înregistrat la nivelul municipiului este ușor superior celui rezultat la nivelul ZUF și național.
 
Tabel 2. Indicatori demografici Municipiu și ZUF Drobeta-Turnu Severin
	
Indicatori demografici
	UAT
Drobeta-Turnu Severin
	ZUF
Drobeta-Turnu Severin
	
România

	Proporția persoanelor de 0-14 ani din
populație (%)
	
12,23
	
12,91
	
14,56

	Proporția          Proporția persoanelor de 65+ de ani din populație (%)        
	
15,96
	
17,63
	
17,17

	Gradul de îmbătrânire a populației (‰)
	956
	976
	857

	Raportul de dependență demografică (%)
	39
	44
	46
	

	Rata de înlocuire a forței de muncă (‰)
	511,5
	558
	640


                             Sursa: Strategia Integrată de Dezvoltare Urbană a municipiului  Drobeta Turnu Severin și a zonei sale 2021 -2027


Îmbătrânirea demografică a populaţiei determină o creştere a raportului de dependenţă, echivalând cu sporirea presiunii pe care o exercită populaţia inactivă asupra populaţiei active, cu consecinţe directe asupra veniturilor şi cheltuielilor bugetare şi implicit a nivelului de trai. Raportul de dependenţă economică este reprezentat de numărul persoanelor neocupate (inactive sau în şomaj) ce revin la 1000 persoane ocupate. 
Cu cât acest indicator este mai mare cu atât presiunea asupra capacității statului de a susține aceste persoane este mai mare. Mai mult decât atât, în gospodăriile în care rata de dependență economică este mare (un număr mare de persoane inactive) și veniturile persoanelor active sunt modeste există un risc crescut al sărăciei - una din explicațiile posibile a ratei înalte de sărăcie în rândul populaţiei încadrate în muncă.
Un nivel redus de ocupare al forței de muncă poate determina, pe termen lung, o scădere a nivelului de trai, precum și o creștere a presiunii asupra serviciilor sociale. În același timp, un segment important al forței de muncă angajată este îmbătrânită, iar acest lucru va determina, pe termen mediu și lung, o creștere a raportului de dependență economică. De asemenea, sporul natural la nivelul municipiului Drobeta-Turnu Severin este prezentat în tabelul de mai jos:

    



   Tabel 3. Evoluții demografice la nivelul municipiului Drobeta Turnu Severin, în perioada 2015-2020

                                                                                                                                                  Sursa:Tempo online- Institutul Naţional de Statistică

    Tabel 4. Sporul natural în municipiul Drobeta-Turnu Severin în perioada 2015-2020
	
	2015
	2016
	2017
	2018
	2019
	2020

	Populația totală stabilă
	110.247
	108.888
	108.127
	107.286
	106.318
	105.117

	Femei
	57.159
	56.584
	56.236
	55.846
	55.468
	54.932

	Născuți vii
	799
	942
	872
	838
	748
	638

	Decedați total
	983
	908
	939
	925
	951
	1.044


                                      

	Indicator demografic
	2015
	2016
	2017
	2018
	2019
	2020

	Născuți vii la 1000 loc.
	0,79
	0,94
	0,87
	0,83
	0,74
	0,63

	Decedați total la 1000 loc.
	0,93
	0,90
	0,93
	0,92
	0,95
	1,04

	Spor natural
	- 0,14
	0,04
	- 0,06
	- 0,09
	- 0,21
	- 0,41


       Și la nivelul municipiului se constată aceeași tendință de scădere a numărului de născuți vii în intervalul 2015 – 2020 și o creștere continuă a mortalității, ceea ce implică un spor natural negativ începând cu anul 2015, excepție făcând anul 2016, deoarece sporul natural este de ordin pozitiv (0,04).
În municipiul Drobeta Turnu Severin cât și în zona urbană funcțională, rata natalității este inferioară ratei mortalității, astfel încât în ultimii ani s-a înregistrat un spor natural negativ. Cu toate acestea, valorile din municipiu înregistrează valori mai bune decât cele de la nivelul zonei urbane funcționale.
În componenţa municipiului Drobeta Turnu Severin se regăsesc trei trupuri (Vodița, Bahna, Slătinic) și patru localităţi: Orașul Drobeta Turnu Severin, Dudașul Schelei, Gura Văii și Schela Cladovei. Localitățile Dudaşu Schelei și Gura Văii au un ţesut și o structură urbană specific rurală, în timp ce localităţile Schela Cladovei şi Dudaşu Schelei, cu un pronunţat caracter semiurban, au fost înglobate în municipiul Drobeta Turnu Severin funcţionând precum cartiere ale acestuia.
Astfel, municipiul Drobeta Turnu Severin este divizat în următoarele cartiere: Cartierul Aeroport, Cartierul Aluniș, Cartierul Banovița, Cartierul Centru, Cartierul Cet Nord, Cartierul Cicero, Cartierul Crihala Nord, Cartierul Crihala Sud, Cartierul Dudașul Schelei, Cartierul Gura Văii, Cartierul Independentei, Cartierul Kiseleff, Cartierul Walter Mărăcineanu, Cartierul Schela Cladovei, Cartierul Schela Nouă (Vârciorova).
După analizarea datelor din figura Comunităţi marginalizate din Municipiul Drobeta-Turnu Severin, au fost identificate zone de tip ghetou cu blocuri în cartierele Crihala Sud (300) și Kiseleff (180), Platforma industrială Est (160), platforma industrială Sud-Est (260), în localitatea componenta Schela Cladovei (1836) și zonele de locuinţe sociale modernizate în cartierul Aluniș (300).





[image: ]

Cu toate că localitatea Gura Văii, componentă a municipiului Drobeta Turnu Severin, are un potenţial turistic ridicat dat de proximitatea Porţilor De Fier I, una dintre cele mai mari construcţii hidrotehnice din Europa și cea mai mare de pe Dunăre, aceasta cuprinde numeroase tipuri de comunităţi urbane marginalizate care se întind pe suprafeţe vaste: zone de tip ghetou în foste colonii de muncitori (771 persoane), zone de tip ghetou cu blocuri (520 persoane) și zone de tip mahala cu case (40 persoane).
 Cu toate acestea, măsurile politice aplicate național precum și măsurile aplicate local care au avut ca scop combaterea sărăciei şi a excluziunii sociale nu și-au îndeplinit în totalitate obiectivul, deoarece acestea oferă o siguranţă extrem de redusă pentru familiile care depind cu adevărat de aceste beneficii.
Autoritățile publice vin în sprijinul cetățenilor, prin intermediul structurilor componente, asigurând acces facil la informații, consiliere în formularea solicitărilor, găsind soluții pe termen lung sau scurt, particularizând în funcție de nevoia fiecărui cetățean, pentru a depăși situațiile dificile și a îndepărta pericolul marginalizării sociale.
Profesionişti din sistemul de asistență socială, consideră că prestațiile sociale acordate populației sărace nu pot rezolva problemele complexe de excluziune și sărăcie cu care se confruntă familiile beneficiare și au generat dependență de un sistem pasiv de asistență. În lipsa unor condiționări eficiente a prestațiilor de la accesul la servicii sau de găsirea unui loc de muncă, precum și fără dublarea acestor prestații de servicii de suport corespunzătoare la nivel local, aceste măsuri de asistență socială nu acoperă funcția de plasă de suport pentru populația săracă.
De asemenea, poate fi menționat că prestațiile sociale se află la un nivel mult prea mic pentru a putea rezolva problemele complexe de excluziune și sărăcie cu care se confruntă familiile beneficiare de ajutor social.
Conform studiului „Elaborarea strategiilor de integrare a comunităților urbane marginalizate – Atlasul zonelor urbane marginalizate din România”, există trei criterii principale pentru definirea și analiza diferitelor tipuri de zone marginalizate, și anume: capitalul uman (educație, starea de sănătate, mărimea și compoziția gospodăriei), ocuparea și condițiile de locuire.
Conform Atlasului zonelor urbane marginalizate din România (2014), zonele urbane marginalizate sunt zone urbane ce acumulează dezavantaje din perspectiva capitalului uman, ocupării forței de muncă și a locuirii. În cele mai multe cazuri, acestea sunt zone intraurbane, sărace, izolate din punct de vedere social și care nu sunt reflectate în statisticile privind ratele de sărăcie calculate la nivel de localitate sau judeţ. Zonele marginalizate sunt adevărate pungi de excluziune socială care concentrează persoane cu nivel scăzut de capital uman (nivel scăzut de educaţie, stare precară de sănătate, număr ridicat de copii), cu nivel scăzut de ocupare în sectorul formal și condiţii precare de locuire. De asemenea, Atlasul zonelor urbane marginalizate din România a identificat, în urma analizei datelor furnizate de autoritățile locale, 3 zone urbane marginalizate, respectiv:


I. ZUM Schela Cladovei - zonă de tip ghetou cu blocuri;
 II. ZUM Roșiori – zonă de tip ghetou cu blocuri;
       III. ZUM Gura Văii - zonă de tip ghetou cu blocuri/în foste colonii de muncitori și de tip mahala cu case.
Aceste zone urbane marginalizate se referă la cartierele din Municipiul Drobeta Turnu Severin în care o medie parte a populației trăiește în locuințe neadecvate, fară acces la utilitățile esențiale, care cumulează dezavantaje din perspectiva capitalului uman, ocupării forței de muncă și a locuirii.
Din analizele efectuate de-a lungul anilor aceste zone sunt locuite de o populație cu un nivel scăzut de educație, în mare parte analfabetă și fară loc de muncă, majoritar de populație de etnie romă. Deși zonele sunt integrate teritorial, sunt lipsite de acces la zona dezvoltată, sunt caracterizate de excluziune socială și segregare, sărăcie și infracționalitate crescută. Aceste zone sunt definite prin lipsa sau slaba calitate a serviciilor (educație, sănătate, infrastructură) care reduc drastic șansele populației de a scăpa de sărăcie. Astfel de zone necesită intervenții integrate, imediate, în vederea rezolvării problemelor specific și valorificarea sustenabilă a potențialului de dezvoltare a acestor comunități.
Persoanele care locuiesc în zonele marginalizate au un complex de probleme sociale (lipsa educației, lipsa unei calificări, condiții precare de locuire și igienă, probleme de sănătate etc). Pentru a fi depășite, aceste probleme trebuie abordate într-o manieră integrată, printr-un management de caz eficient, iar serviciile individualizate de suport sunt esențiale, pentru fiecare familie în parte.
Astfel, s-a identificat necesitatea adoptării unei strategii multisectoriale şi integrate pentru crearea unei punţi între politici, pe de o parte, şi acţiuni concrete, pe de altă parte, prin investiţii complementare. Abordarea a fost de tip integrat, cu evitarea măsurilor disparate, mono·sectoriale, a căror eficacitate ar fi diminuată semnificativ în lipsa unor măsuri eficiente de acompaniere a măsurilor principale şi va fi implementată la nivelul zonelor delimitate distinct.
Comunitățile marginalizate sunt reprezentate de oameni izolați din punct de vedere social, care trăiesc din ajutoare sociale sau din munca la negru/cu ziua, sunt predispuși la a comite mici infracțiuni, au un nivel de educație și calificare scăzut sau inexistent și o stare a sănătății precară. De asemenea, aceste comunități trăiesc în locuințe vechi care necesită măsuri de igienizare și reabilitare, fără a fi racordați la utilități edilitare, iar suprafețele de locuire per membru al gospodăriei este redusă.
În legislaţia națională care reglementează domeniul serviciilor sociale, serviciile sociale sunt definite drept : "Ansamblul complex de măsuri şi acţiuni realizate pentru a răspunde nevoilor sociale individuale, familiale sau de grup, în vederea prevenirii şi depăşirii unor situaţii de dificultate, vulnerabilitate sau dependenţă pentru prezervarea autonomiei şi protecţiei persoanei, pentru prevenirea marginalizării şi excluziunii sociale, pentru promovarea incluziunii sociale şi în scopul creşterii calităţii vieţii".












3. LEGISLAȚIE


Prezenta Strategie și Planul de măsuri corespunzător, sunt elaborate cu respectarea legislației în vigoare:
a) Declarația Universală a Drepturilor Omului;
b) Convenția ONU cu privire la drepturile copilului;
c) Legea asistenței sociale nr. 292/2011 cu modificările și completările ulterioare;
d)  H.G. 797/2017 pentru aprobarea regulamentelor-cadru de organizare și funcționare ale serviciilor  publice de asistență socială și a structurii orientative de personal;
e) Legea nr. 272/2004 republicată privind protecția și promovarea drepturilor copilului, cu modificările  și   completările ulterioare;
f)  Legea nr. 17/2000 republicată privind asistența socială a persoanelor vârstnice,  cu modificările și  completările ulterioare;
g) Legea nr. 19/2018 privind aprobarea Ordonanței de urgență a Guvernului nr. 34/2016 pentru modificarea și completarea Legii nr. 17/2000 privind asistența socială a persoanelor vârstnice;
h) HG nr. 886/2000 pentru aprobarea Grilei naționale de evaluare a nevoilor persoanelor vârstnice;
i) Legea nr. 217/2003 republicată, privind prevenirea și combaterea violenței în familie, cu modificările și completările ulterioare;
j) Legea nr. 448/2006 privind protecția și promovarea persoanelor cu handicap, republicată, cu modificările și completările ulterioare;
k) Hotărârea nr. 268/2007 pentru aprobarea Normelor metodologice de aplicare a prevederilor Legii nr. 448/2006 privind protecția și promovarea drepturilor persoanelor cu handicap, cu modificările și completările ulterioare.
l) Legea nr. 197/2012 privind asigurarea calității în domeniul serviciilor sociale, cu modificările și completările ulterioare;
m) Hotărârea Guvernului nr. 691/2015 pentru aprobarea Procedurii de monitorizare a modului de creștere și îngrijire a copilului cu părinți plecați la muncă în străinătate și a serviciilor de care aceștia pot beneficia, precum și pentru aprobarea Metodologiei de lucru privind colaborarea dintre direcțiile generale de asistență socială și protecția copilului și serviciile publice de asistență sociala și a modelului standard al documentelor elaborate de către acestea;
n) Legea nr. 34/1998 privind acordarea unor subvenții asociațiilor și fundațiilor române cu personalitate juridică, care înființează și administrează unități de asistență socială;
o)  H.G. nr. 1153/2001 pentru aprobarea Normelor metodologice de aplicare a prevederilor Legii nr.  34/1998 privind acordarea unor subvenții asociațiilor și fundațiilor române cu personalitate juridică, care înființează și administrează unități de asistență socială, cu modificările și completările ulterioare;
p)  O.U.G. nr.124/2011 pentru modificarea și completarea unor acte normative care reglementează  acordarea de beneficii de asistență socială, modificată prin Legea nr. 166/2012;
q) O.G. nr.26/2000 cu privire la asociații și fundații, cu modificările și completările ulterioare, aprobată prin Legea nr.246/2005;
r)  Legea nr. 100/2016 privind concesiunile de lucrări și concesiunile de servicii;
s)  Legea nr. 78/2014 privind reglementarea activității de voluntariat în România, cu modificările ulterioare;
t) Ordinul nr.286/2006 pentru aprobarea normelor metodologice privind întocmirea planului de servicii și a normelor metodologice privind întocmirea planului individualizat de protecție;
u) Hotărârea Guvernului nr.867/2015 pentru aprobarea Nomenclatorului serviciilor sociale, precum și a regulamentelor-cadru de organizare și funcționare a serviciilor sociale;
v) Legea cadru nr. 153/2017 privind salarizarea personalului plătit din fonduri publice;
w) Legea nr. 52/2003 republicată, privind transparența decizională în administrația publică;
x) Legea nr. 544/2001 privind liberul acces la informațiile de interes public, cu modificările și completările ulterioare;
y) Legea nr. 233/2002 pentru aprobarea O.G. nr. 27/2002 privind reglementarea activității petițiilor;
z)  Strategia națională privind incluziunea socială și reducerea sărăciei pentru perioada 2022 - 2027, aprobată prin H.G. nr. 440/202


 4.   Viziunea și scopul strategiei
4.1 Viziune
      Viziunea Strategiei de Dezvoltare a Serviciilor Sociale la nivelul municipiului Drobeta Turnu Severin pentru perioada 2025-2035 este de a crea un sistem unitar și coerent de servicii sociale, capabil să răspundă nevoilor diverse ale comunității și să asigure incluziunea socială a tuturor categoriilor vulnerabile. Viziunea strategiei de dezvoltare a serviciilor sociale se concentrează pe crearea unui sistem integrat și eficient, care să răspundă nevoilor comunității și să contribuie la dezvoltarea durabilă și incluzivă a municipiului.

 4.2. Scop
Strategia se axează pe rolul primordial al familiei și comunității locale în creșterea îngrijirea și educarea copilului, în asistența persoanei cu dizabilități, a persoanelor vârstnice sau a oricărei alte persoane aflate în situație de risc, de excluziune socială și de faptul că eforturile societății trebuie îndreptate în direcția întăririi și susținerii familiei în asumarea responsabilităților.
     Scopul Strategiei de dezvoltare a serviciilor sociale la nivelul municipiului Drobeta Turnu Severin pentru perioada 2025-2035 este crearea unui sistem de asistenţă socială sustenabil, echilibrat, bazat pe principiile justiţiei sociale, care promoveaza incluziunea socială prin măsuri active.


5. PRINCIPII  ȘI  VALORI

Principiile directoare ale serviciilor sociale publice și private vizează:
- solidaritatea socială, potrivit căreia întreaga comunitate participă la sprijinirea persoanelor vulnerabile care necesită suport și măsuri de protecție socială pentru depășirea sau limitarea unor situații de dificultate, în scopul asigurării incluziunii sociale a acestei categorii de populație;
- subsidiaritatea, potrivit căreia, în situația în care persoana sau familia nu își poate asigura integral nevoile sociale, intervin colectivitatea locală și structurile ei asociative și, complementar, statul;
- universalitatea, potrivit căreia fiecare persoană are dreptul la asistență socială, în condițiile prevăzute de lege;
- respectarea demnității umane, potrivit căreia fiecărei persoane îi este garantată dezvoltarea liberă și deplină a personalității, îi sunt respectate statutul individual și social și dreptul la intimitate și protecție împotriva oricărui abuz fizic, psihic, intelectual, politic sau economic;
- abordarea individuală, potrivit căreia măsurile de asistență socială trebuie adaptate situației particulare de viață a fiecărui individ. Acest principiu ia în considerare caracterul și cauza unor situații de urgență care pot afecta abilitățile individuale, condiția fizică și mentală, precum și nivelul de integrare socială a persoanei; suportul adresat situației de dificultate individuală constă inclusiv în măsuri de susținere adresate membrilor familiei beneficiarului;
- parteneriatul, potrivit căruia autoritățile publice centrale și locale, instituțiile publice și private, organizațiile neguvernamentale, instituțiile de cult recunoscute de lege, precum și membrii comunității stabilesc obiective comune, conlucrează și mobilizează condiții de viață decente și demne pentru persoanele vulnerabile;
- participarea beneficiarilor, potrivit căreia beneficiarii participă la formularea și implementarea politicilor cu impact direct asupra lor, la realizarea programelor individualizate de suport social și se implică activ în viața comunității, prin intermediul formelor de asociere sau direct, prin activități voluntare desfășurate în folosul persoanelor vulnerabile;
- transparența, potrivit căreia se asigură creșterea gradului de responsabilitate a administrației publice centrale și locale față de cetățean, precum și stimularea participării active a beneficiarilor la procesul de luare a deciziilor;
       - nediscriminarea, dreptul la viața socială fără restricție sau preferință față de rasă, naționalitate, origine etnică, limbă, religie, categorie socială, asistență socială la care persoana are dreptul.
Măsurile și acțiunile întreprinse pentru persoanele vulnerabile se iau cu respectarea următoarelor principii:
· eficacitatea, potrivit căreia utilizarea resurselor publice are în vedere îndeplinirea obiectivelor programate pentru fiecare dintre activități și obținerea celui mai bun rezultat;
· eficiența, potrivit căreia utilizarea resurselor publice are la bază respectarea celui mai bun raport cost beneficiu;
· respectarea dreptului la autodeterminare, potrivit căruia fiecare persoană are dreptul de a face propriile alegeri, indiferent de valorile sale sociale, asigurându-se că aceasta nu amenință drepturile sau interesele legitime ale celorlalți;
· activizarea, potrivit căreia măsurile de asistență socială au ca obiectiv final încurajarea ocupării, în scopul integrării/reintegrării sociale și creșterii calității vieții persoanei și întărirea nucleului familial;
· caracterul unic al dreptului la beneficiile de asistență socială, potrivit căruia pentru aceeași nevoie sau situație de risc social se poate acorda un singur beneficiu de același tip;
· proximitatea, potrivit căreia serviciile sunt organizate cât mai aproape de beneficiar, pentru facilitarea accesului și menținerea persoanei cât mai mult posibil în propriul mediu de viață;
· complementaritatea și abordarea între funcționare socială a persoanei ca membru deplin al familiei, comunității și societății. Serviciile sociale trebuie corelate cu toate nevoile beneficiarului și acordate integrat cu o gamă variată de servicii sociale, economice, educaționale, de sănătate, culturale, etc.;
· concurența și competitivitatea, potrivit cărora furnizorii de servicii sociale publici și privați trebuie să se preocupe permanent de creșterea calității serviciilor sociale;
· egalitatea de șanse, potrivit căreia beneficiarii, fără niciun fel de discriminare, au acces în mod egal la oportunitățile de împlinire și dezvoltare personală, dar și la măsurile și acțiunile de protecție socială;
· confidențialitatea, potrivit căreia, pentru respectarea vieții private, beneficiarii au dreptul la păstrarea confidențialității asupra datelor personale și informațiilor referitoare la viața privată și situația în care se află;
· echitatea, potrivit căreia toate persoanele care dispun de resurse socioeconomice similare, pentru aceleași tipuri de nevoi, beneficiază de drepturi sociale egale;
· focalizarea, potrivit căreia beneficiile de asistență socială se acordă în funcție de veniturile și bunurile persoanelor vulnerabile;

6. VALORI FUNDAMENTALE

Demnitatea și unicitatea persoanei
Demnitatea umană este inviolabilă. Trebuie să fie respectată și protejată și constituie baza propriu-zisă a drepturilor fundamentale; fiecare persoană este unică și trebuie să i se respecte demnitatea; Fiecărei persoane îi este garantată dezvoltarea liberă și deplină a personalității. Toți oamenii sunt tratați cu demnitate cu privire la modul lor de viață, cultură, credințele și valorile personale.
Justiția socială
Serviciile sociale se vor asigura de egalitatea șanselor privind accesul persoanelor asistate la informații, servicii, resurse și participarea acestora la procesul de luare a deciziilor. Ele contestă și combat diferitele forme ale injustiției sociale precum: sărăcia, șomajul, discriminarea, excluderea și alte asemenea forme.
Autodeterminarea
Serviciile sociale sprijină persoanele asistate în eforturile lor de a-și identifica și clarifica scopurile, în vederea alegerii celei mai bune opțiuni. Asistenții sociali pot limita drepturile la autodeterminare ale persoanelor asistate, atunci când, în judecata profesională a asistentului social, acțiunile prezente și/sau viitoare ale persoanelor asistate prezintă un risc pentru ei înșiși și/sau pentru ceilalți, cu respectarea cadrului legal.
Relațiile interumane
Specialiștii serviciilor sociale recunosc importanța fundamentală a relațiilor interumane și le promovează în practica profesională. Aceștia încurajează și întăresc relațiile dintre persoane cu scopul de a promova, reface, menține și/sau îmbunătăți calitatea vieții persoanelor, familiilor, grupurilor, organizațiilor și comunităților.

Integritatea
Specialiștii serviciilor sociale acționează cu onestitate și responsabilitate în concordanță cu misiunea profesiei și normele etice profesionale.
Aceștia promovează și mențin standardele practicii profesionale, promovează și dezvoltă valorile și etica profesiei, baza de cunoștințe și misiunea profesiei, protejează și promovează integritatea profesională atât prin studii, cercetare, analiză și critică constructivă, cât și prin activități de consultanță, expuneri în cadrul comunității și participare activă în cadrul organizațiilor profesionale.
Profesionalismul
Presupune dorința fiecărui salariat/angajat și a conducerii Direcției de Asistență Socială a municipiul Drobeta Turnu Severin de a-și ridica permanent nivelul de profesionalism și de a-și îmbunătăți performanțele, pentru a asigura cetățenilor un serviciu de calitate.

7. POLITICI EUROPENE ȘI NAȚIONALE PRIVIND DEZVOLTAREA SERVICIILOR SOCIALE.
Elaborarea Strategiei de dezvoltare a serviciilor sociale a municipiului Drobeta Turnu Severin a avut în vedere corelarea cu strategiile și politicile sectoriale existente la nivel european, național, regional și local.
Au fost analizate o serie de documente strategice și legislative în domeniul social pentru o analiză complexă și o viziune integrată, cu obiective care să conducă la dezvoltarea unor servicii sociale integrate, adaptate nevoilor reale ale beneficiarilor săi.

7.1. CONTEXT EUROPEAN ȘI NAȚIONAL

Agenda 2030 pentru dezvoltare durabilă

România s-a alăturat celorlalte 192 de state membre ale ONU la Summit-ul privind dezvoltarea din septembrie 2015, adoptând Agenda 2030 pentru dezvoltare durabilă, un program de acțiune globală în domeniul dezvoltării cu un caracter universal, care promovează echilibrul între cele trei dimensiuni ale dezvoltării durabile – economic, social și de mediu. Pentru prima oară, acțiunile vizează în egală măsură statele dezvoltate și cele aflate în curs de dezvoltare.
Agenda 2030 cuprinde 17 Obiective de Dezvoltare Durabilă (ODD), reunite informal și sub denumirea de Obiective Globale. Prin intermediul Obiectivelor Globale referitoare la domeniul social, se stabilește o agendă de acțiune ambițioasă pentru următorii 15 ani în vederea eradicării sărăciei extreme, combaterii inegalităților și a injustiției:
1. Fără sărăcie – Eradicarea sărăciei în toate formele sale şi în orice context.
2. Foamete zero – Eradicarea foametei, asigurarea securităţii alimentare, îmbunătăţirea nutriţiei şi promovarea unei agriculturi durabile.
3. Sănătate şi bunăstare – Asigurarea unei vieţi sănătoase şi promovarea bunăstării tuturor la orice vârstă.
4. Educaţie de calitate – Garantarea unei educaţii de calitate şi promovarea oportunităţilor de învăţare de-a lungul vieţii, pentru toţi.
5. Egalitate de gen – Realizarea egalităţii de gen şi împuternicirea tuturor femeilor şi a fetelor.
6. Apă curată şi sanitaţie – Asigurarea disponibilităţii şi managementului durabil al apei şi sanitaţie pentru toţi.
7. Energie curată şi la preţuri accesibile – Asigurarea accesului tuturor la energie la preţuri accesibile, într-un mod sigur, durabil şi modern.
8. Muncă decentă şi creştere economică – Promovarea unei creşteri economice susţinute, deschise tuturor şi durabile, a ocupării depline şi productive a forţei de muncă şi a unei munci decente pentru toţi.
9. Industrie, inovaţie şi infrastructură – Construirea unor infrastructuri rezistente, promovarea industrializării durabile şi încurajarea inovaţiei.
10. Inegalităţi reduse – Reducerea inegalităţilor în interiorul ţărilor şi de la o ţară la alta. 
11. Oraşe şi comunităţi durabile – Dezvoltarea oraşelor şi a aşezărilor umane pentru ca ele să fie deschise tuturor, sigure, reziliente şi durabile. 
12. Consum și producție responsabile – Asigurarea unor tipare de consum şi producţie durabile.
13. Acțiune climatică – Luarea unor măsuri urgente de combatere a schimbărilor climatice şi a impactului lor.
14. Viața acvatică – Conservarea şi utilizarea durabilă a oceanelor, mărilor şi a resurselor marine pentru o dezvoltare durabilă.
15. Viaţa terestră – Protejarea, restaurarea şi promovarea utilizării durabile a ecosistemelor terestre, gestionarea durabilă a pădurilor, combaterea deșertificării, stoparea şi repararea degradării solului și stoparea pierderilor de biodiversitate.
16. Pace, justiţie şi instituţii eficiente – Promovarea unor societăți pașnice și incluzive pentru o dezvoltare durabilă, a accesului la justiție pentru toţi şi crearea unor instituţii eficiente, responsabile şi incluzive la toate nivelurile. 
17. Parteneriate pentru realizarea obiectivelor - Consolidarea mijloacelor de implementare și revitalizarea parteneriatului global pentru dezvoltare durabilă.
România este angajată să implementeze Obiectivele de Dezvoltare Durabilă la nivel național și a revizuit Strategia Națională de Dezvoltare Durabilă, pentru a integra Obiective de Dezvoltare Durabilă. 
Excluziunea socială este identificată ca o provocare majoră la adresa implementării obiectivelor. În Strategia românească revizuită, se pune accentul pe susținerea incluziunii persoanelor cu dizabilități, a tinerilor și a femeilor în politicile de dezvoltare. Eradicarea sărăciei reclamă oportunități decente de angajare, iar prevenirea și evitarea excluziunii sociale necesită politici de coeziune socială.
România susține, de asemenea, rolul principal al autorităților locale în transpunerea în practică a Agendei 2030, asigurându-se astfel un răspuns direct nevoilor cetățenilor.
La nivel național există o serie de strategii sectoriale, care se adresează grupurilor vulnerabile, a persoanelor care au nevoie de protecție, de sprijin social și de respectarea drepturilor. În elaborarea Strategiei de dezvoltare a serviciilor sociale a Municipiului Drobeta Turnu Severin, ne îndreptăm atenția către următoarele strategii:
   Strategia națională privind incluziunea socială și reducerea sărăciei pentru perioada 2022 - 2027, aprobată prin H.G. nr. 440/2022.
Principalul obiectiv: reducerea numărului de persoane expuse riscului de sărăcie sau excluziune socială cu cel puțin 7% până în anul 2027.
Strategia prevede măsuri de combatere a sărăciei, dreptul la asistență socială, accesul la servicii de interes public general, oportunitate de participare socială și economică a grupurilor vulnerabile din perspectiva respectării drepturilor omului, precum și măsuri de redresare și reziliență în sistemul de servicii sociale, în contextul unor situații speciale.
      Documentul aprobat de Guvern are patru obiective strategice:
· asigurarea unui trai decent pentru toți și combaterea situațiilor tranzitorii de sărăcie a resurselor, pentru ca acestea să nu se transforme în probleme structurale de sărăcie și excluziune socială;
· investiții sociale, intervenții directe asupra principalelor cauze de transmitere a sărăciei 
pe mai multe generații;
· modernizarea sistemului de protecție socială;
· îmbunătățirea capacității administrative pentru coordonarea acestor măsuri.




 Strategia națională privind drepturile persoanelor cu dizabilități „O Românie echitabilă”, 2022–2027, aprobată prin H.G. nr.490/2022.
Strategia 2022-2027 continuă și dezvoltă demersul de implementare a Convenției privind drepturile persoanelor cu dizabilități, ratificată de România prin Legea nr. 221/2010, și urmărește asigurarea cadrului pentru exercitarea deplină și în condiții de egalitate a tuturor drepturilor și libertăților fundamentale ale omului de către toate persoanele cu dizabilități.
Obiectivul general al strategiei este asigurarea participării depline și efective a persoanelor cu dizabilități, bazată pe libertatea de decizie, în toate domeniile vieții și într-un mediu accesibil și rezilient.
Strategia „O Românie Echitabilă” 2022-2027 prevede opt domenii prioritare, bazate pe drepturi: accesibilitate și mobilitate; protecția efectivă a drepturilor persoanelor cu dizabilități; ocupare; protecție socială, inclusiv abilitare/reabilitare; viață independentă și integrare în comunitate, inclusiv accesul la servicii publice; educație; sănătate și participare politică și publică.
Finanțarea necesară îndeplinirii măsurilor prevăzute în strategie se realizează de către fiecare instituție/autoritate publică implicată în absorbția fondurilor externe nerambursabile și asigurarea resurselor financiare necesare pentru cofinanțarea proiectelor realizate cu acestea, în limita fondurilor aprobate anual în bugetele instituțiilor publice implicate.
Strategia națională privind prevenirea instituționalizării persoanelor adulte cu dizabilități și accelerarea procesului de dezinstituționalizare, pentru perioada 2022-2030, aprobată prin H.G. nr.1543/2022.
Strategia vizează stabilirea unui cadru normativ specific necesar prevenirii instituționalizării și sprijinirii procesului de dezinstituționalizare a adulților cu dizabilități din România.
România și-a asumat, în cadrul PNRR, ca în perioada 2022-2026 să accelereze procesul de dezinstituționalizare început din anul 2015, prin două acte legislative importante: Hotărârea de Guvern pentru aprobarea strategiei naționale privind prevenirea instituționalizării persoanelor adulte cu dizabilități și Legea pentru susținerea procesului de dezinstituționalizare. Prin aceste angajamente, România urmărește reducerea numărului de 16.911 persoane adulte cu dizabilități instituționalizate în anul 2020, la 11.500 de persoane până la data de 30 iunie 2026 și la 10.349 persoane instituționalizate până la sfârșitul anului 2030.
Strategia dezinstituționalizării aduce schimbări majore prin 6 direcții de acțiune cu impact asupra sistemului de protecție a persoanelor cu dizabilități, având în vedere că furnizarea serviciilor sociale se va orienta spre comunitate și nu spre instituții rezidențiale:
1. coordonarea procesului de dezinstituționalizare la nivel național, județean și local și de integrare în comunitate a persoanelor adulte cu dizabilități;
2.    asigurarea abordării centrate pe persoană a tranziției la viața independentă și integrare în comunitate;
3. dezvoltarea serviciilor în comunitate pentru viața independentă a persoanelor adulte cu dizabilități, inclusiv pentru prevenirea instituționalizării;
4. pregătirea și motivarea personalului care lucrează cu și pentru aceste persoane;
5. asigurarea suportului pentru familie în vederea susținerii vieții independente în comunitate;
6. conștientizarea societății în vederea susținerii vieții independente în comunitate a persoanelor cu dizabilități.
Strategia conține și un Ghid pentru accelerarea procesului de dezinstituționalizare, care propune activități la nivelul centrelor, cum ar fi cele de planificare a planului individual de viață independentă și integrare în comunitate împreună cu persoanele cu dizabilități: activități de instruire, campanii de conștientizare și activități de identificare a celor mai bune măsuri de sprijin în comunitate pentru aceste persoane. Ghidul prezintă, totodată, etapele elaborării planului de dezinstituționalizare la nivelul centrului rezidențial, de la elementele aferente pregătirii și implementării, până la etapele evaluării și monitorizării procesului.
Implementarea, monitorizarea și evaluarea Strategiei dezinstituționalizării este realizată de Autoritatea Națională pentru Protecția Drepturilor Persoanelor cu Dizabilități, cu sprijinul autorităților și instituțiilor publice centrale și locale. De asemenea, Autoritatea va publica rapoarte anuale de monitorizare a progresului implementării Strategiei dezinstituționalizării, în al doilea trimestru al anului următor pentru anul precedent, iar impactul tuturor măsurilor va fi analizat printr-o evaluare intermediară în primul semestru al anului 2026 și al unei evaluări finale, în ultimul semestru al anului 2030.
Principala resursă financiară a strategiei o reprezintă fondurile externe nerambursabile, asigurate prin Planul Național de Redresare și Reziliență și Programul Operațional Incluziune și Demnitate Socială, în limta sumelor alocate.
Una din primele măsuri în vederea implementării Strategiei dezinstituționalizării este publicarea în transparență decizională la data de 23.06.2023, pe site-ul Ministerul Muncii și Solidarității Sociale a proiectului de Hotărâre privind metodologia de acordare și de plată din fonduri externe nerambursabile și de la bugetul de stat a beneficiului pentru locuire și a beneficiului de tranziție pentru persoanele adulte cu dizabilități.
Potrivit Legii nr.7/2023, persoanele cu dizabilități vor putea primi mai multe beneficii, printre care și cel pentru locuire sau cel de tranziție. Mai exact, aceștia vor primi mai multe tipuri de ajutoare financiare, inclusiv sume pe care să le folosească pentru plata chiriei sau a utilităților publice, în cazul unei locuințe închiriate din mediul privat, sau pentru pregătirea transferului dintr-un centru rezidențial în comunitate.
Beneficiul pentru locuire are o valoare de până la 4.000 de lei și se acordă lunar în vederea administrării unei locuințe, pentru persoanele adulte cu dizabilități încadrate în grad de handicap grav, accentuat sau mediu, care dețin certificat sau decizie de încadrare în grad de handicap în termen de valabilitate și care îndeplinesc condițiile referitoare la locuire și venit, pe baza evaluării nevoilor individuale de viață în comunitate.
Proiectul are în vedere acordarea beneficiului pentru locuire, astfel încât să fie asigurată posibilitatea persoanelor adulte cu dizabilități de a avea acces la o formă de locuire în comunitate, fie prin închiriere din fondul de locuințe sociale, fie de pe piața liberă, precum și de a administra locuința pe care o dețin, pe de-o parte în sensul dobândirii abilităților necesare pentru a face față lunar cheltuielilor curente, legate de: „plata utilităților, plata asigurării obligatorii pentru locuință, dar și pentru plata reparațiilor curente, iar pe de altă parte, în ceea ce privește asigurarea mijloacelor financiare prin care să efectueze acest lucru”, se precizează în nota de fundamentare.
Beneficiul de tranziție reprezintă o sumă acordată persoanei adulte cu dizabilități, pentru prevenirea instituționalizării acesteia sau pentru pregătirea transferului dintr-un centru rezidențial în comunitate. Acest beneficiu acoperă costuri de reparații, lucrări de adaptare a locuinței, achiziție a consumabilelor de uz casnic, mutare a bunurilor personale, transport, contractare de servicii necesare, de tip: igienizare, instalare de utilități, plata serviciilor sociale de care persoana adultă cu dizabilități beneficiază la transferul din instituțiile rezidențiale în comunitate și alte cheltuieli necesare traiului independent sau în situații de urgență/criză.
„Beneficiul de tranziție se acordă o singură dată și ori de câte ori este nevoie, persoanelor adulte cu dizabilități, posesoare ale unui certificat de încadrare în grad de handicap în termen de valabilitate, pe baza evaluării nevoilor individuale de viață în comunitate pentru pregătirea transferului dintr-un centru rezidențial în comunitate, sau pentru prevenirea reinstituționalizării”, se arată în proiectul de hotărâre. Valoarea totală a beneficiului de tranziție este de 10.000 lei.
În nota de fundamentare se menționează că ,,beneficiile pentru locuire și de tranziție se achită de direcțiile generale de asistență socială și protecția copilului județene/locale ale sectoarelor municipiului București pentru persoanele adulte cu dizabilități dezinstituționalizate sau aflate în risc de reinstituționalizare, iar beneficiul pentru locuire se achită de autoritățile administrației publice locale de la nivelul unităților administrativ- teritoriale pentru persoanele adulte cu dizabilități aflate în risc de instituționalizare”.
   

      Strategia națională privind îngrijirea de lungă durată și îmbătrânirea activă pentru perioada 2023-2030, aprobată prin H.G. nr. 1492/2022.

      Urmărește creșterea numărului persoanelor vârstnice care reușesc să trăiască o viață independentă cât mai mult timp posibil pe măsură ce îmbătrânesc și îmbunătățirea accesului la servicii adecvate de îngrijire de lungă durată pentru persoanele vârstnice dependente.
România se confruntă cu o îmbătrânire rapidă a populației, având în prezent aproximativ 3,7 milioane de persoane în vârstă de 65 de ani sau mai mult, ceea ce reprezintă aproximativ 19,2 % din populație. Se preconizează că ponderea populației adulte vârstnice din România cu vârsta de 65 de ani sau mai mult va crește și mai mult, ajungând la 27,7 %, până în anul 2050.
În aceeași perioadă, se preconizează că ponderea persoanelor în vârstă de 80 de ani sau mai mult va crește de la nivelul actual de 4,8 % la 8,5 %. Acest lucru se întâmplă în contextul soldului negativ al migrației externe, al ratelor scăzute de natalitate și al creșterii speranței de viață. Îmbătrânirea și creșterea speranței de viață sunt, în general, însoțite de perioade prelungite de fragilitate și de dependență. În România există o proporție semnificativă de persoane în vârstă, în special de peste 80 de ani, care necesită servicii de îngrijire pe termen lung.
Strategia are ca obiective consolidarea managementului serviciilor ÎLD pentru persoanele vârstnice și a continuumului acestor servicii, asigurarea finanțării durabile și îmbunătățirea calității acestor servicii, consolidarea forței de muncă pentru ÎLD pentru persoanele vârstnice și promovarea participării sociale active și demne a acestor persoane. De asemenea, strategia pune accent pe implementarea măsurilor de prevenție, ceea ce va conduce, pe termen lung, la eficientizarea cheltuielilor pentru măsurile de asistență socială și va avea un impact pozitiv asupra calității asistenței sociale a persoanelor vârstnice.
Documentul elaborat cu asistență tehnică din partea Băncii Mondiale prevede măsuri care nu presupun resurse financiare, cum ar fi reglementări legislative și instrumente de lucru pentru coordonarea metodologică a serviciilor publice de asistență socială și implementarea legislației existente, dar și măsuri care presupun asigurarea unor costuri din diverse surse. Astfel, investițiile în centrele de zi și unitățile de îngrijire la domiciliu, măsuri complementare celor care vor fi finanțate din fonduri europene nerambursabile, vor avea ca principala sursă de finanțare fondurile din PNRR, iar implementarea unor măsuri prevăzute în strategie va fi finanțată de la bugetele locale sau bugetul de stat, în limita sumelor aprobate în legile bugetare anuale.
Principalele elemente de reformă prevăzute de strategie în vederea accesului tuturor persoanelor vârstnice dependente, din orice localitate și indiferent de venituri, la o formă adecvată de suport, de îngrijire și asistență privesc, pe de o parte, creșterea gradului de implementare a prevederilor legislative, în special a Legii nr.17/2000 privind asistența socială a persoanelor vârstnice, republicată, cu modificările și completările ulterioare, a Legii asistenței sociale nr.292/2011, precum și a Legii nr.95/2006 privind reforma în domeniul sănătății republicată, cu modificările și completările ulterioare: dezvoltarea de rețele de servicii pentru ÎLD, programe naționale dedicate (spre ex.: pentru persoane vârstnice cu demențe), elaborare de proceduri de intervenție de urgență, revizuirea procedurilor de evaluare, programe de instruire pentru autorități, îngrijitori formali și informali, familii, beneficiari, revizuirea contractului-cadru privind condițiile acordării asistenței medicale, în cadrul sistemului de asigurări sociale de sănătate prin includerea explicită și într-un procent adecvat a cheltuielilor necesare asigurării pachetului de servicii de bază la care au dreptul persoanele asigurate și pachetul de servicii minimal pentru persoanele vârstnice etc.
 
 Strategia de incluziune a cetățenilor români aparținând minorității rome pentru perioada 2022—2027, aprobată prin H.G. nr. 560 din 28 aprilie 2022.
Obiectivul general - creșterea calității vieții cetățenilor români aparținând minorității rome, fundamentată pe cetățenie activă, incluziune socioeconomică și valorizarea patrimoniului cultural rom. Acesta este susținut de următoarele 6 obiective specifice:
1. Îmbunătățirea condițiilor de locuire a membrilor comunităților vulnerabile cu romi;
2. Asigurarea accesului cetățenilor români de etnie romă la un sistem de educație incluzivă de calitate;
3. Creșterea gradului de ocupare a romilor în concordanță cu cerințele pieței în sensul evoluției profesionale a acestora;
4. Îmbunătățirea stării de sănătate a membrilor comunităților vulnerabile cu romi;
5. Susținerea cercetării, conservării și promovării patrimoniului cultural rom și a identității culturale rome;
6. Combaterea discriminării, a discursului și atitudinilor anti-rome generatoare de discurs incitator la ură sau infracțiuni motivate de ură.

        Strategia națională privind promovarea egalității de șanse și de tratament între femei și bărbați și prevenirea și combaterea violenței domestice pentru perioada 2022-2027, aprobată prin H.G. nr.1547/2022.

În domeniul egalității de șanse între femei și bărbați pentru perioada 2022 – 2027, strategia prevede măsuri și acțiuni în educație, sănătate, piața muncii, participarea la procesul de decizie, introducerea perspectivei de gen în politicile naționale. De exemplu, propune introducerea în programele școlare a noțiunilor legate de egalitatea de șanse și de tratament între femei și bărbați pentru eliminarea stereotipurilor și prejudecăților.
Indexul Egalității de Gen – Gender Equality Index situează România pe locul 26 din 27, penultimul loc dintre țările membre UE. Când vorbim despre egalitatea de șanse între femei și bărbați, realitatea este următoarea: 8 din 10 români cred că cel mai important rol al femeii este să aibă grijă de casă și copii. Datele au rezultat dintr-o amplă cercetare sociologică în cadrul proiectului „România Durabilă”.
În ultimii 5 ani, nivelul egalității de șanse a înregistrat o evoluție oscilantă și rămân domenii importante în care nivelul inegalității de gen cu care se confruntă femeile din România rămâne ridicat. Astfel, unele măsuri propuse în Planul de acțiuni al strategiei vizează grupuri marginalizate cum ar fi femeile rome, femeile din mediul rural sau chiar femeile cu dizabilități.
În ceea ce privește violența domestică, strategia cuprinde măsuri concrete pentru prevenirea și combaterea violenței domestice, în următorii cinci ani. De exemplu, mai multe locuințe protejate, asigurarea asistenței psihologice și a consilierii juridice, decontarea certificatelor medico-legale, facilitarea accesului la justiție sau acordarea unui sprijin material direct victimelor.
Fenomenul de violență domestică este o realitate în România, se manifestă în toate sferele sociale și în toate domeniile de activitate iar combaterea sa este o prioritate.
     Strategia națională privind incluziunea socială a persoanelor fără adăpost pentru perioada 2022-2027 și Planul de acțiune pentru perioada 2022-2027, aprobate prin H.G. nr. 1491/2022.
Aceste documente promovează dreptul fundamental al persoanelor fără adăpost la servicii sociale și la o viață trăită cu demnitate și vor permite României să înregistreze progrese în combaterea fenomenului de excluziune socială care afectează persoanele fără adăpost în acord cu cele asumate din perspectiva obiectivelor Agendei 2030 pentru Dezvoltare Durabilă, respectiv ale Strategiei naționale pentru dezvoltarea durabilă a României 2030 și, implicit, cu principiile Pilonului Social European.
Principalele nevoi și dificultăți cu care se confruntă acești oameni sunt: lipsa documentelor de identificare, asigurarea nevoilor de bază, probleme de sănătate, lipsa unui medic de familie și/sau lipsa calității de asigurat de sănătate, prezența unor adicții, lipsa ocupației, lipsa surselor de venit, lipsa capacității de a derula în mod independent anumite activități.
Strategia națională are ca obiectiv general creșterea gradului de incluziune socială a persoanelor fără adăpost prin asigurarea unei protecții sociale adecvate nevoilor lor, pe baza analizelor efectuate fiind definite și patru obiective specifice, fiecare dintre acestea cu direcții de acțiune pentru care au fost dezvoltate măsuri și acțiuni, care acoperă trei paliere: prevenție, intervenție și post-intervenție.
Cele patru obiective specifice sunt: prevenirea accentuării fenomenului la nivel național; asigurarea intervenției adecvate, multidisciplinare și integrate în vederea incluziunii sociale a acestor persoane; prevenirea recăderilor post-intervenție și îmbunătățirea coordonării politicilor în plan național/local cu privire la grupul țintă.

     Strategia Națională pentru Protecția și Promovarea Drepturilor Copilului „Copii protejați, România sigură” 2022-2027, aprobată prin H.G. nr.969/2003.
 Documentul cuprinde măsuri și direcții de acțiune țintite mai ales spre comunitățile vulnerabile. În ciuda unor progrese evidente înregistrate în ultimii ani, există în continuare în România un număr mare de copii care se confruntă cu sărăcia și excluziunea socială. Suntem peste media țărilor europene, cu un procent care nu ne face cinste: 36%, conform datelor EUROSTAT raportate la nivelul anului 2020.
Soluțiile vor viza toate domeniile, de la educație, sănătate și asistență socială, până la promovarea unei justiții prietenoase pentru copii, ceea ce înseamnă un sistem de proceduri penale, civile și administrative care să nu-i inhibe sau să nu-i intimideze și, în același timp, să garanteze respectarea tuturor drepturilor lor. De asemenea, se pune accent pe încurajarea participării copiilor la procesele decizionale care îi privesc.
Țintele care trebuie atinse sunt reducerea numărului copiilor afectați de sărăcie și excluziune socială, sprijin cu prioritate pentru copiii în dificultate și familiile acestora pentru a beneficia de locuințe sociale, inclusiv sub forma suportării costurilor pentru chirie sau creșterea ratei de cuprindere în educația timpurie pentru copiii de până la 3 ani și pentru cei între 4 și 6 ani.
Pentru măsurile care urmează să fie implementate, finanțarea va fi asigurată din fonduri europene, inclusiv cele asumate prin PNRR sau din resurse externe oferite de diferite organizații din domeniul protecției copiilor, precum și din bugetele instituțiilor responsabile.
Procesul de elaborare a Strategiei „Copii protejați, România sigură” a fost coordonat de Autoritatea Națională pentru Protecția Drepturilor Copilului și Adopție și a presupus o amplă consultare a ministerelor cu atribuții în domeniul protecției drepturilor copilului, a organizațiilor neguvernamentale, a structurilor reprezentative ale copiilor și a altor parteneri internaționali.


      8. ANALIZA CAPACITĂȚII INSTUTUȚIONALE DE FURNIZARE DE BENEFICII ȘI SERVICII SOCIALE 

       În conformitate cu Legea asistenței sociale nr.292/2011, statul prin autoritățile administrației publice centrale și locale, își asumă responsabilitatea de realizare a măsurilor și acțiunilor prevăzute în actele normative privind beneficiile de asistență socială și serviciile sociale. 
Tot în acest act normativ, se prevede faptul că pentru asigurarea aplicării politicilor sociale în domeniul protecției copilului, familiei, persoanelor vârstnice, persoanelor cu dizabilități, precum și altor persoane, grupuri sau comunități aflate în nevoie socială, autoritățile administrației publice locale au atribuții privind administrarea și acordarea beneficiilor de asistență socială și a serviciilor sociale. 
       Astfel, autoritățile administrației publice locale au atribuții atât în domeniul administrării și acordării beneficiilor de asistență socială dar și în domeniul organizării, administrării și acordării serviciilor sociale. 
       Totodată, este importantă colaborarea cu autoritățile administrației publice locale de la nivelul județului, ce are atribuții de coordonare a înființării și organizării serviciilor sociale specializate, în concordanță cu nevoile și situațiile de dificultate identificate, pentru a se realiza o acoperire echitabilă a dezvoltării acestora pe întreg teritoriul județului, dar și de a acorda sprijin autorităților administrației publice locale de la nivelul comunelor, orașelor și municipiilor de pe raza teritorială a județului, în scopul planificării, dezvoltării și organizării serviciilor sociale de interes local. 
         Direcția de Asistență Socială este instituția publică specializată în administrarea şi acordarea beneficiilor de asistenţă socială şi a serviciilor sociale, cu personalitate juridică, înființată în subordinea Consiliului Local al municipiului Drobeta Turnu Severin, cu scopul de a asigura aplicarea politicilor sociale în domeniul protecţiei copilului, familiei, persoanelor vârstnice, persoanelor cu dizabilităţi, precum şi altor persoane, grupuri sau comunităţi aflate intr-o stare de nevoie socială. 
        Direcţia este acreditată ca furnizor public de servicii sociale, în conformitate cu prevederile Legii nr. 197/2012 privind asigurarea calităţii în domeniul serviciilor sociale, cu modificările şi completările ulterioare.
       Serviciile cu caracter primar se adresează tuturor celor aflaţi în situaţie de risc social şi constau în: identificare şi evaluare, informare în domeniu, consiliere socială, consiliere psihologică, consiliere juridică, orientare, mediere socială, suport şi acompaniament, sprijin de urgenţă în vederea reducerii efectelor situaţiilor de criză, dinamizarea grupurilor şi comunităţilor, promovare şi cooperare socială, alte servicii de suport pentru diferite situaţii de dificultate. 
        Obiectul de activitate al Direcției de Asistență Socială îl constituie aplicarea legislației ce reglementează materia, precum și realizarea ansamblului de măsuri, programe, activități profesionalizate, servicii specializate, de protejare a persoanelor, grupurilor și comunităților cu probleme speciale, aflate în dificultate, care nu au posibilitatea de a realiza prin mijloace și eforturi proprii, un mod normal și decent de viață și, de asemenea, comunitară prin măsuri de prevenire a marginalizării sociale. 
        Din perspectiva funcțională, acordarea serviciilor de asistență socială este concepută ca un sistem de acțiuni specifice, care trebuie să asigure realizarea obiectivului său major care, din cauza unor motive de natură economică, fizică, psihică sau socială, nu au posibilitatea să-și asigure nevoile sociale, să-și dezvolte propriile capacități și competențe pentru integrarea socială.
       8.1 Atributiile Direcției de Asistență Socială
· este instituția publică specializată în administrarea și acordarea beneficiilor de asistență socială și a serviciilor sociale, cu scopul de a asigura aplicarea politicilor sociale în domeniul protecției copilului, familiei, persoanelor vârstnice, persoanelor cu dizabilități, precum și altor persoane, grupuri sau comunități aflate în nevoie socială. 
· realizează diagnoza socială la nivelul unității administrativ-teritoriale prin evaluarea nevoilor sociale ale comunității, realizarea de sondaje și anchete sociale, valorificarea potențialului comunității în vederea prevenirii și depistării precoce a situațiilor de neglijare, abuz, abandon, violență, a cazurilor de risc de excluziune socială etc.; 
· coordonează măsurile de prevenire și combatere a situațiilor de marginalizare și excludere socială în care se pot afla anumite grupuri sau comunități; 
· asigură elaborarea strategiei de dezvoltare a serviciilor sociale și a planului anual de acțiune, pe care le supune spre aprobare consiliului local; 
· asigură mijloacele umane, materiale și financiare necesare pentru acordarea beneficiilor de asistență socială și furnizarea serviciilor sociale;  
· administrează resursele financiare, materiale și umane pe care le are la dispoziție; 
· comunică și colaborează cu serviciile publice deconcentrate ale ministerelor și ale altor autorități ale administrației publice centrale, cu alte instituții care au responsabilități în domeniul asistenței sociale, cu serviciile publice locale de asistență socială din alte unități administrativ-teritoriale, cu reprezentanții furnizorilor privați de servicii sociale, precum și cu persoanele beneficiare; 
· promovează drepturile omului, o imagine pozitivă a persoanelor, familiilor, grupurilor vulnerabile.
       Misiunea Direcției de Asistenţă Socială Drobeta Turnu Severin constă în aplicarea la nivel local a politicilor şi strategiilor de asistenţă socială în domeniul protecţiei copilului, familiei, persoanelor vârstnice, persoanelor cu dizabilităţi şi altor persoane, grupuri sau comunităţi aflate în nevoie socială, domiciliate pe raza municipiului, prin acordarea beneficiilor sociale şi furnizarea de servicii sociale care să răspundă nevoilor identificate. Scopul prioritar este de a menţine funcţionalitatea socială a persoanei în comunitate, urmărind prevenirea şi combaterea riscului de excluziune socială, creşterea calităţii vieţii şi promovarea incluziunii sociale a acestora. 
       Serviciile sociale înfiinţate la nivelul Direcţiei de Asistenţă Socială sunt organizate şi funcţionează cu respectarea prevederilor Nomenclatorului serviciilor sociale, a standardelor minime de calitate aplicabile, precum şi a altor acte normative specifice domeniului de activitate.

    Serviciile sociale acordate de Direcţie având drept scop exclusiv prevenirea şi combaterea sărăciei şi riscului de excluziune socială sunt adresate persoanelor şi familiilor fără venituri sau cu venituri reduse, persoanelor fără adăpost, victimelor traficului de persoane, precum şi persoanelor private de libertate şi pot fi următoarele: 
a) servicii de consiliere şi informare, servicii de inserţie/reinserţie socială, servicii de reabilitare şi altele asemenea, pentru familiile şi persoanele singure fără venituri sau cu venituri reduse; 
b) servicii sociale adresate copiilor străzii, persoanelor vârstnice singure sau fără copii şi persoanelor cu dizabilităţi care trăiesc în stradă: adăposturi de urgenţă pe timp de iarnă, echipe mobile de intervenţie în stradă sau servicii de tip ambulanţă socială, adăposturi de noapte, centre rezidenţiale cu găzduire pe perioadă determinată; 
c) centre care asigură condiţii de locuit şi de gospodărire pe perioadă determinată pentru tinerii care părăsesc sistemul de protecţie a copilului; 
d) cantine sociale pentru persoanele fără venituri sau cu venituri reduse; 
e) servicii sociale acordate în sistem integrat cu alte măsuri de protecţie prevăzute de legislaţia specială, acordate victimelor traficului de persoane pentru facilitarea reintegrării/reinserţiei sociale a acestora: centre de zi care asigură în principal informare, consiliere, sprijin emoţional şi social în scopul reabilitării şi reintegrării sociale, servicii acordate în comunitate care constau în servicii de asistenţă socială, suport emoţional, consiliere psihologică, consiliere juridică, orientare profesională, reinserţie socială etc.; 
f) consiliere adresată familiei persoanei private de libertate aflate în custodia sistemului penitenciar privind serviciile sociale existente în comunitatea în care aceasta îşi va avea domiciliul sau reşedinţa după eliberare, precum şi servicii de consiliere acordate persoanei care a executat o măsură privativă de libertate în vederea susţinerii reinserţiei sociale a acesteia.

    Serviciile sociale acordate de Direcţie destinate prevenirii şi combaterii violenţei domestice pot fi: centre de primire în regim de urgenţă a victimelor violenţei domestice, centre de recuperare pentru victimele violenţei domestice, locuinţe protejate, centre de consiliere pentru prevenirea şi combaterea violenţei domestice, centre pentru servicii de informare şi sensibilizare a populaţiei şi centre de zi care au drept obiectiv reabilitarea şi reinserţia socială a acestora, prin asigurarea unor măsuri de educaţie, consiliere şi mediere familială, precum şi centre destinate agresorilor. 
      Serviciile sociale acordate de Direcţie destinate persoanelor cu dizabilităţi pot fi: servicii de îngrijire la domiciliu destinate persoanelor cu dizabilităţi, precum şi în centre de zi adaptate nevoilor acestora, potrivit atribuţiilor stabilite prin legile speciale și servicii de asistenţă şi suport. 
       Serviciile sociale acordate de Direcţie destinate persoanelor vârstnice pot fi: 
a) servicii de îngrijire personală acordate cu prioritate la domiciliu sau în centre rezidenţiale pentru persoanele vârstnice dependente, singure ori a căror familie nu poate să le asigure îngrijirea; 
b) servicii de consiliere, de acompaniere, precum şi servicii destinate amenajării sau adaptării locuinţei, în funcţie de natura şi gradul de afectare a autonomiei funcţionale.

     Serviciile sociale acordate de Direcţie destinate protecţiei şi promovării drepturilor copilului sunt cele de prevenire a separării copilului de părinţii săi, precum şi cele menite să îi sprijine pe aceştia în ceea ce priveşte creşterea şi îngrijirea copiilor, inclusiv servicii de consiliere familială, organizate în condiţiile legii.
       Beneficiile sociale şi serviciile sociale de care pot beneficia locuitorii municipiului Drobeta Turnu Severin, care se află în situaţie de nevoie socială şi care îndeplinesc condiţiile legale de acordare, prin Direcţia  de Asistenţă Socială sunt: 
· Indemnizația lunară a persoanei cu handicap grav, conform Legii nr.448/2006, republicată,cu modificările și completările ulterioare.
· Venitul minim de incluziune:  ajutor de incluziune și ajutor pentru familia cu copii.
· Ajutoare de urgență familiilor sau persoanelor care locuiesc pe raza minicipiului Drobeta Turnu Severin, în conformitate cu Legea nr. 196/2016 privind venitul minim de incluziune, cu modificările și completările ulterioare.
· Abonamente gratuite pentru veteranii și văduvele de război, deportații și deținuții politici, luptătorii pentru victoria Revoluției din 1989, persoanele cu dizabilități și asistenții personali sau însoțitorii acestora, elevii din învățământul preuniversitar de stat, pensionarii cu vârsta peste 70 de ani și cei cu pensia socială minimă garantată.
· Ajutorul pentru încălzirea locuinței în sistem centralizat prin termoficare, gaze naturale, combustibili solizi și/sau petrolieri, energie electrică și suplimentul lunar pentru energie.
·  Stimulente educaționale pentru copiii care frecventează grădinița și provin din familii defavorizate. 
· Distribuirea lunară gratuită a laptelui praf pentru copiii cu vârste cuprinse între 0-12 luni și care nu beneficiază de lapte matern, în conformitate cu Legea nr. 321/2001 privind acordarea gratuită de lapte praf pentru copii cu vârste cuprinse între 0-12 luni. 
· Acordarea din bugetul local a unui premiu de 2000 lei fiecărei persoane care împlinește 100 de ani cu domiciliul în Drobeta Turnu Severin. 
· Acordarea din bugetul local a pachetului cu rechizite școlare  denumit ,,Primul ghiozdan,,
· [bookmark: _Hlk190771603]Acordarea din bugetul local a rechizitelor școlare pentru copiii din clasele I-IV proveniți din familiile  defavorizate
· Acordarea din bugetul local a tichetului valoric pentru ,,Primul copil,, 
· Tichete sociale pe suport electronic destinate mamelor cu nou născuți, conform O.U.G. 34/2024.
· Servicii de îngrijire la domiciliu pentru persoanele vârstnice.
· Servicii de asistență comunitară destinate persoanelor vârstnice.


8.2 Instituțiile și organizațiile neguvernamentale partenere ale DAS Drobeta Turnu Severin
       Direcția de Asistență Socială Drobeta Turnu Severin colaborează în furnizarea serviciilor și beneficiilor sociale cu instituții și organizații colaboratoare ce vin în sprijinul activității de asistență socială desfășurate de către DAS la nivelul municipiului după cum urmează: 

· Direcția Generală de Asistență Socială și Protecția Copilului Mehedinți
· [bookmark: _Hlk190770158]Agenția Județeană pentru Plăți și Inspecție Socială Mehedinți
· Agenția Județeană de Ocuparea Forței de Muncă Mehedinți
· Inspectoratul Școlar Județean Mehedinți
· Casa Județeană de Pensii Mehedinți
· Direcția de Sănătate Publică Mehedinți
· Inspectoratul pentru Situații de Urgență ,,Drobeta,, al județului Mehedinți
· Inspectoratul de poliție județean Mehedinți 
· Serviciul de Probațiune Mehedinți
· Centrul Județean de Resurse și de Asistență Educațională 
· Spitalul Județean de Urgență Drobeta Turnu Severin 
· Casa de Asigurări de Sănătate Mehedinți
· Administrația județeană a finanțelor publice Mehedinți
· Penitenciarul Drobeta Turnu Severin
· Unitățile de cult de pe raza municipiului Drobeta Turnu Severin
· Crucea Roșie Mehedinți
· Asociația pentru Solidaritate Socială Mehedinți
· Asociația Mehedinți – Oameni cu suflet.

8.3 Importanța dezvoltării parteneriatului în furnizarea serviciilor sociale 
      Potrivit Legii nr.292/2011, parteneriatul este definit ca fiind acea formă de colaborare, în cadrul căreia, autoritățile publice centrale și locale, instituțiile publice și private, organizațiile neguvernamentale, instituțiile de cult recunoscute de lege, precum și membrii comunității, își stabilesc și își propun obiective comune, pentru îndeplinirea cărora, conlucrează și mobilizează toate resursele necesare, în vederea asigurării unor condiții de viață decente și demne, pentru persoanele vulnerabile.
      În scopul dezvoltării serviciilor sociale, autoritățile administrației publice locale pot încheia contracte de parteneriat public-privat, în condițiile Legii nr.178/2010 privind parteneriatului public - privat, cu modificările și completările ulterioare. În domeniul organizării, administrării și acordării serviciilor sociale, autoritățile administrației publice locale au ca atribuții: încheierea de contracte de parteneriat public-public pentru sprijinirea financiară și tehnică a autorităților administrației publice locale de la nivelul județului pentru susținerea dezvoltării serviciilor sociale; încheierea unor contracte si convenții de parteneriat, a contractelor de finanțare și de subvenționare pentru înființarea, administrarea, finanțarea și cofinanțarea de servicii sociale. 
      Alături de contractarea din fonduri publice a serviciilor sociale oferite de furnizorii privați și aprobate prin strategiile naționale și locale în domeniu, se numără și promovarea parteneriatului public-privat. 
      În România, de-a lungul timpului, parteneriatul dintre autorități și furnizorii privați de servicii sociale a evoluat spre implicarea reală a autorităților în asigurarea sustenabilității serviciilor, prin cofinanțarea acestora în baza acordurilor de parteneriat sau prin acordarea de subvenții în baza Legii nr.34/1998. 
        Parteneriatul exprimă o modalitate de cooperare între o autoritate publică și sectorul privat, respectiv organizații neguvernamentale, pentru realizarea unui proiect care produce efecte pozitive pe piața forței de muncă și în dezvoltarea locală. Totodată, este importantă consolidarea culturii parteneriatului între autoritatea publică locală specializată în domeniul social și mediul neguvernamental, prin finanțarea serviciilor neacoperite de către DAS în favoarea ONG-urilor active în domeniul social la nivel local. 
        Promovarea parteneriatelor între administrația publică și ceilalți actori sociali de care activează la nivelul comunității (inclusiv organizațiile neguvernamentale) în soluționarea unor probleme ale comunității, devine o nevoie a instituțiilor publice, de a dezvolta proiecte și a furniza servicii de calitate. Organizațiile neguvernamentale devin astfel mediatori între stat și populație, iar acest tip de parteneriat se poate referi la o varietate de tipuri de relații și de problematici, cum ar fi: 
· Identificarea problemelor comunitare de interes comun. 
· Participarea ONG-urilor la elaborarea politicilor publice ce poate fi realizată prin consultarea organizațiilor de către administrație în mod permanent. 
· Prestarea unor servicii publice și formarea rețelelor de referință ale serviciilor pentru diferite categorii de beneficiari aflați în dependență, în funcție de competențele fiecărui partener. 
      O prioritate a strategiei constă în crearea unei rețele interinstituționale active, în scopul dezvoltării activităților de voluntariat și de furnizare de servicii sociale integrate, prin intermediul echipelor multidisciplinare/pluridisciplinare.

9. EVALUAREA PERSOANELOR VULNERABILE ȘI NEVOIA DE SERVICII SOCIALE

         Pentru realizarea unei diagnoze sociale complexe s-a pornit de la analiza prevederilor legislative, a recomandărilor strategiilor naționale cu referire la întreaga problematică socială și a strategiilor existente la nivelul județului și a municipiului Drobeta Turnu Severin.
        De asemenea, a fost evaluată capacitatea furnizării serviciilor sociale în acord cu politicile, standardele și legislația în domeniu care guvernează activitatea instituției subordonate administrației publice locale a municipiului Drobeta Turnu Severin, Direcția de Asistență Socială, fiind realizată totodată o analiză a gradului de îndeplinire și adaptare la cerințele prevăzute de H.G. nr.797/2017, hotărâre ce pune în aplicare prevederile art.113 alin.1 din Legea asistenței sociale nr. 292/2011, cu modificările și completările ulterioare, ce are în vedere domeniul de competență al serviciului de interes public județean/local, funcțiile și atribuțiile acestuia în asigurarea de către autoritățile administrației publice locale a implementării politicilor sociale, etapele de parcurs în realizarea atribuțiilor, structura orientativă de personal și principalele atribuții ale personalului. 
     A fost evaluată capacitatea locală de furnizare a serviciilor sociale prin analiza tuturor furnizorilor publici și privați de servicii sociale ce își desfășoară activitatea în municipiul Drobeta Turnu Severin și în județul Mehedinți, dar și a altor parteneri sociali, instituții publice și organizații neguvernamentale care pot sprijini în mod activ, cu resurse materiale și umane, persoanele beneficiare de servicii. Astfel, a fost realizată o situație a serviciilor sociale cu și fără cazare, pe categorii de beneficiari, pentru a evidenția nevoia de dezvoltare a unor tipuri de servicii sociale ce nu acoperă nevoile anumitor categorii de beneficiari, dar și pentru a facilita lucrul în echipe multidisciplinare, interinstituționale, în vederea furnizării unor servicii sociale de calitate, integrate, care să acopere problematica complexă a beneficiarilor în toate domeniile de interes: social, psihologic, educațional, medical, de ocupare, locuire etc. 
      Scopul demersurilor de evaluare a problematicii sociale existente în municipiul  este acela al incluziunii sociale a grupurilor vulnerabile prin servicii de calitate. 


9.1 Analiza nevoilor sociale și a capacității locale de furnizare a serviciilor sociale 
        În demersul de analiză a problematicii sociale și a protecției sociale a grupurilor vulnerabile, s-au identificat la nivelul municipiului Drobeta Turnu Severin  un număr de 23 de furnizori de servicii sociale din care: 18 furnizori de servicii publice și 3 furnizori de servicii private. 
        În municipiul Drobeta Turnu Severin funcționează 12 servicii sociale cu și fără cazare destinate protecției copilului aflate în subordinea DGASPC Mehedinți astfel:
- Centrul Sf. Ana
- Centrul rezidențial pentru copilul separat de părinți
- Casa de tip familial Drobeta
- Centrul de primire în regim de urgență
- Centrul de primire în regim de urgență pentru copilul abuzat, neglijat sau exploatat
- Centrul de primire în regim de urgență pentru copii străzii
- Serviciul de asistență maternală și plasament familial
- Centrul de consiliere și asistență a copiilor cu tulburări din spectrul autist
- Centrul de zi pentru monitorizare, asistență și sprijin a femeii gravide predispuse să-și abandoneze copilul 
- Centrul de zi de recuperare
- Centrul de zi pentru copilul cu dizabilități ( autism)
- Centrul de zi de consiliere și sprijin pentru părinți și copii.
        Intrarea în vigoare a Legii nr.272/2004 privind protecția și promovarea drepturilor copilului a reprezentat un moment de referință pentru reglementarea acestui domeniu de activitate în România. Reprezentând rezultatul unui amplu proces de consultare, legea alinia România standardelor internaționale în materie aducând o serie de elemente inovatoare menite să schimbe fundamental instituții publice sau private. 
       Legea a cunoscut modificări semnificative, însă evoluția continuă a nevoilor copiilor, în general și a copiilor aflați în sistemul de protecție specială în particular, a determinat necesitatea reevaluării formei Legii nr.272/2004, în contextul în care angajamentele asumate la nivel guvernamental privind protecția copiilor au vizat atât continuarea reformei sistemului, cât și modernizarea continuă a acestuia. 
       Una dintre măsurile stringente și dispusă prin modificarea adusă prin Legea nr.191/2022 pentru modificarea și completarea Legii nr.272/2004 privind protecția și promovarea drepturilor copilului și care a venit ca soluție la concluziile evaluării realizate de ANDPDCA în cadrul proiectului “Elaborarea planului de dezinstituționalizare a copiilor din instituții și asigurarea tranziției îngrijirii acestora în comunitate” a constat în urgentarea procesului de închidere a centrelor prin interzicerea plasării copiilor sub vârsta de 7 ani în instituțiile de tip rezidențial. 
        A fost introdusă excepția de instituționalizare pentru copilul cu vârsta între 3 și 7 ani neîmpliniți, dacă acesta prezintă atât deficiență /afectare funcțională complete, cât și limitări de activitate și restricții de participare complete, confirmate de serviciul de evaluare complexă din cadrul direcției generale de asistență socială și protecția copilului și pentru care nu poate fi asigurat accesul la servicii de abilitare-reabilitare în alte tipuri de servicii. 
        De asemenea, una dintre modificări a constat în posibilitatea desemnării drept persoană care să asigure creșterea și îngrijirea copilului, pe lângă rudele până la gradul IV, și a persoanelor care fac parte din rețeaua socială a copilului, față de care acesta a dezvoltat relații de atașament sau s-a bucurat de viața de familie. 
O altă măsură trasată în sarcina direcțiilor generale de asistență socială și protecția copilului ce a vizat creșterea calității vieții tinerilor care urmează să părăsească sistemul de protecție specială a constat în sprijinirea tinerilor în căutarea unui loc de muncă și a unui loc de cazare în ultimele 6 luni de ședere în sistemul de protecție specială, cu obligativitatea monitorizării acestora de către serviciul public de asistență socială pe o perioadă de 2 ani, precum și creșterea indemnizației acordate tinerilor la ieșirea din sistem, de la valoarea unui salariu de bază minim brut pe țară la valoarea a trei salarii minime brute.
      Toate aceste măsuri au condus la diminuarea considerabilă a numărului copiilor aflați în serviciile sociale cu cazare, au fost identificate soluții alternative de protecție a copilului, inclusiv a copilului cu nevoi speciale, precum: asistența maternală, plasamentul familial sau case de tip familial. 
Astfel, strategiile în vigoare își asumă o serie de obiective strategice atât pentru protecția copilului cât și în domeniul asistenței sociale, a protecției persoanelor cu dizabilități, a victimelor violenței domestice ori a persoanelor vârstnice aflate în dificultate, precum și a altor categorii de grupuri vulnerabile.
       În ceea ce privește persoanele adulte cu dizabilități, la nivelul municipiului Drobeta Turnu  Severin există Centrul de îngrijire și asistență pentru persoane cu dizabilități Gura Văii  aflat în subordinea Direcției Generale de Asistență Socială și Protecția Copilului Mehedinți.
      Pentru agresorii familiali, DGASPC Mehedinți deține un Centru de asistență și protecție a victimelor traficului de persoane și locuințe protejate.
        La nivelul municipiului Drobeta Turnu Severin au fost identificate o serie de nevoi pentru care urmează a fi identificate potențiale surse de finanțare și elaborate proiecte care să conducă la soluționare cum ar fi:
· Locuințe sociale puține în raport cu solicitările existente; 
· Infrastructură de asistență socială insuficientă;
· Lipsa unor servicii de asistență socială pentru persoanele vârstnice, respectiv centre de zi de asistență și recuperare; 
· Lipsa unor servicii de tip respiro pentru persoanele cu dizabilități; 
· Lipsa serviciilor destinate prevenirii, evaluării și consilierii adicțiilor; 
· Acces inegal la diverse oportunități de angajare sau de afaceri pentru anumite categorii sociale defavorizate; 
· Organizații nonguvernamentale relativ reduse numeric și insuficient implicate în domeniul medical și al asistenței sociale.
            Analizând situația serviciilor sociale licențiate existente la nivelul municipiului  se constată faptul că există o arie a serviciilor sociale neacoperite de către furnizorii publici și privați din municipiului Drobeta Turnu Severin. 
           Anumite grupuri vulnerabile aflate la risc de excluziune socială au o deosebită nevoie de servicii sociale integrate în comunitate, cu precădere servicii sociale fără cazare, în cadrul cărora să primească informare, consiliere, educare, mediere, conectare la resurse, sprijin psihologic, social, educațional, medical, de ocupare, locuire etc, intervențiile multidisciplinare fiind esențiale într-o comunitate urbană incluzivă.


9.2 Furnizorii publici și privați de servicii sociale la nivelul municipiului Drobeta Turnu Severin și a județului Mehedinți

       Acreditarea furnizorilor de servicii sociale și a licențierii serviciilor oferite de către aceștia este o condiție esențială pentru desfășurarea activităților specializate de asistență socială, conform standardelor în vigoare. Acreditarea fiecărui serviciu social în parte, trebuie privită din perspectiva alinierii la standardele impuse pe de o parte, iar pe de altă parte, ca o dovadă a respectării legislației și a beneficiarilor de servicii și totodată, ca o formă a respectului față de angajații instituției cu atribuții în domeniu, specialiști care au la rândul lor nevoie de suport, supervizare și de o normare a activității profesionale, conform standardelor.
         O noutate în sistemul de asistență socială o reprezintă propunerile de modificare a legislației în ceea ce privește licențierea serviciilor, respectiv, faptul că furnizorii de servicii sociale trebuie să respecte și să îndeplinească anumite condiții generale și o serie de standarde de calitate specifice tipului de serviciu social furnizat. Urmare a îndeplinirii acestor condiții și a standardelor de calitate, Ministerul Muncii și Solidarității Sociale acordă furnizorilor acreditarea pentru oferirea de servicii sociale și licențierea pentru fiecare tip de serviciu furnizat. 
          În ceea ce privește digitalizarea sistemului de asistență socială, vor fi înființate registre cu toți beneficiarii și furnizorii, astfel încât datele să fie disponibile în timp real. Pe acest fond, informațiile din documentația electronică vor putea fi confruntate în mod operativ cu situația din teren în timpul controalelor: numărul de beneficiari, proveniența lor, condițiile pentru care a fost acordată licența. 
          Listele cu furnizorii de servicii sociale acreditați și cu toate serviciile sociale care au primit licență de funcționare sunt publicate pe site-ul Ministerului Muncii și Solidarității Sociale. La nivelul județului Mehedinți în luna februarie 2025, erau înregistrați un număr de 18 furnizori de servicii sociale acreditați și 5 servicii sociale cu licență de funcționare. 
        La acest moment, cel mai mare furnizor de servicii sociale este DGASPC Mehedinți, cu toate că politicile în domeniul asistenței sociale sunt orientate în prezent, spre dezinstituționalizare și tranziția beneficiarilor către comunitate, spre diversificarea și dezvoltarea serviciilor sociale furnizate de către administrațiile publice locale și de către ONG-uri, spre servicii acordate în sistem integrat. 
       În tabelul de mai jos, sunt prezentați furnizorii de servicii sociale publici și privați, care furnizează servicii sociale la nivelul municipiului Drobeta Turnu Severin  și județului Mehedinți:


		            Tabel 6.    Furnizori de servicii sociale acreditați în baza Legii 197/2012 -17 februarie 2025 




	Nr.
crt
	Mediu de 
reziliență
	Denumire furnizor
	Adresa
	Tip localitate
	Localitate
	Județ
	Tip furnizor

	01
	Urban 
	Acvet Consult Serv. S.R.L.
	str. Mareșal Averescu, nr. 28 A
	Municipiu resedință de județ
	Drobeta-Turnu Severin
	Mehedinți
	8

	02
	Rural
	Asociația Grup de Acțiune Locală Mehedințiul de Sud
	sat Jiana
	Comună
	Jiana
	Mehedinți
	4

	03
	Rural
	Centrul de Asistență Medico - Socială Cujmir
	str. Braniștei, nr. 1
	Comună
	Cujmir
	Mehedinți
	3

	04
	Urban
	Asociația Filantropia - Severin
	str. Gh. Bibicescu, nr. 6
	Municipiu resedință de județ
	Drobeta-Turnu Severin
	Mehedinți
	4

	05
	Urban
	Direcția de Asistență Socială a Municipiului Orșova
	str. Porțile de Fier, nr. 32
	Municipiu
	Orșova
	Mehedinți
	1

	06
	Urban
	Asociația Mehedinți - Oameni cu Suflet
	str. Orly, nr. 45, bl. G 4, sc. 4, ap. 52
	Municipiu resedință de județ
	Drobeta-Turnu Severin
	Mehedinți
	4

	07
	Urban
	Direcţia Generală de Asistenţă Socială şi Protecţia Copilului Mehedinţi
	str. Mareșal Averescu, nr. 14
	Municipiu resedință de județ
	Drobeta-Turnu Severin
	Mehedinți
	1

	08
	Urban
	Penitenciarul Drobeta Turnu Severin
	str. Carol Davila nr.5
	Municipiu resedință de județ
	Drobeta-Turnu Severin
	Mehedinți
	2

	09
	Urban
	Utopia Prod Com S.R.L.
	str. Horia, nr. 2, biroul 5
	Municipiu resedință de județ
	Drobeta-Turnu Severin
	Mehedinți
	8

	10
	Rural
	Fundația Iubire și Credință
	sat Cârceni
	Comună
	Grozești
	Mehedinți
	4

	11
	Rural
	Primăria Comunei Burila Mare - Compartiment Asistenţă Socială
	str. Primăverii, nr. 60
	Comună
	Burila Mare
	Mehedinți
	1

	12
	Rural
	Primăria Comunei Eșelnița - Compartiment Asistență Socială
	str. Teilor, nr. 542
	Comună
	Eșelnița
	Mehedinți
	1

	13
	Rural
	Primăria Comunei Godeanu - Compartiment Asistență Socială
	
	Comună
	Godeanu
	Mehedinți
	1

	14
	Rural
	Primăria Comunei Grozești - Compartiment Asistență Socială
	
	Comună
	Grozești
	Mehedinți
	1

	15
	Rural
	Primăria Comunei Gruia - Compartiment Asistență Socială
	
	Comună
	Gruia
	Mehedinți
	1

	16
	Rural
	Primăria Comunei Isverna - Compartimentul Sănătate și Asistență Socială
	str. Principală nr. 42A
	Comună
	Iverna
	Mehedinți
	1

	17
	Rural
	Primăria Comunei Prunișor - Compartimentul Asistență Socială și Autoritate Tutelară
	Sat Prunișor
	Comună
	Prunișor
	Mehedinți
	1

	18
	Rural
	U.A.T. Comuna Obârșia de Câmp - Compartiment Asistență Socială
	sat Obîrșia de Cîmp
	Comună
	Obîrșia de Cîmp
	Mehedinți
	1




Tip furnizor
Public
1. structuri specializate din cadrul/subordinea autorităților administrației Publice locale și autoritățile executive din unitățile administrativ-teritoriale organizate la nivel de comună, oraș, municipiu și sectoare ale municipiului București;
2. autorități ale administrației Publice centrale ori alte instituții aflate în subordinea sau coordonarea acestora care au stabilite prin lege atribuții privind acordarea de servicii sociale pentru anumite categorii de beneficiari
3. unități sanitare, unități de învățământ și alte instituții Publice care dezvoltă, la nivel comunitar, servicii sociale integrate
Privat
4. organizații neguvernamentale, respectiv asociații și fundații
5. culte recunoscute de lege
6. filiale și sucursale ale asociațiilor și fundațiilor internaționale recunoscute în conformitate cu legislația în vigoare
7. persoane fizice autorizate în condițiile legii
8. operatori economici, în condiții speciale, prevăzute de lege

		            Tabel 7.   Servicii sociale acreditați în baza Legii 197/2012 -17februarie 2025 




	Nr.
crt
	Mediu de 
reziliență
	Denumire furnizor
	Adresa
	Tip localitate
	Localitate
	Județ
	Tip furnizor

	01
	Urban 
	Direcţia Generală de Asistenţă Socială şi Protecţia Copilului Mehedinţi-Cămin pentru persoane vârstnice Strehaia
	Str. Tudor Vladimirescu, nr. 101
	Oraș
	Strehaia
	Mehedinți
	Public

	02
	Rural
	Direcţia Generală de Asistenţă Socială şi Protecţia Copilului Mehedinţi-Căminul pentru persoane vârstnice Cuviosul Iov Vânjuleț
	str. Principală
	Comnuna
	Vânjuleț
	Mehedinți
	Public

	03
	Rural
	Direcţia Generală de Asistenţă Socială şi Protecţia Copilului Mehedinţi- Cămin pentru persoane vârstnice Sf. Maria Șișești
	
	Sat
	Șișești
	Mehedinți
	Public

	04
	Urban
	Direcția de Asistenţă Socială Drobeta Turnu Severin- Serviciul social de îngrijire la domiciliu a persoanelor vârstnice
	Str. Romană nr.1
	Municipiu resedință de județ
	Drobeta-Turnu Severin
	Mehedinți
	Public

	05
	Urban 
	Direcția de Asistență Socială a Municipiului Orșova- Compartimentul de îngrijire la domiciliul persoanelor vârstnice
	str. Porțile de Fier, nr. 32
	Municipiu
	Orșova
	Mehedinți
	Public



10. Informații cu privire la problemele și nevoile sociale ale persoanelor vulnerabile din municipiul Drobeta Turnu Severin 
10.1 Persoane vârstnice
România se confruntă cu o îmbătrânire rapidă a populației, având în prezent aproximativ 3,7 milioane de persoane în vârstă de 65 de ani sau mai mult, ceea ce reprezintă aproximativ 19,2% din populație. Se preconizează că ponderea populației adulte vârstnice din România cu vârsta de 65 de ani sau mai mult va crește și mai mult, ajungând la 27,7%, până în anul 2050. 
  România s-a angajat deja în reforme profunde ale asistenței sociale. Principalele direcții ale acestor reforme sunt: creșterea capacității administrative a unităților/subdiviziunilor administrativ-teritoriale, prin angajarea asistenților sociali și a asistenților medicali comunitari responsabili de identificarea, evaluarea și monitorizarea nevoilor grupurilor vulnerabile din comunitate, asigurarea serviciului public de asistență socială în fiecare comunitate, îmbunătățirea performanțelor prin asigurarea disponibilității de personal calificat, în special în zonele rurale, dezvoltarea serviciilor sociale; asigurarea sustenabilității serviciilor sociale prin distribuirea echitabilă a resurselor financiare de la bugetul de stat pentru serviciile descentralizate și de la bugetele locale. În ceea ce privește serviciile sociale pentru persoanele vârstnice, principala prioritate este dezvoltarea serviciilor de îngrijire la domiciliu și a serviciilor de îngrijire de zi la nivel comunitar și creșterea rezilienței serviciilor rezidențiale publice. De asemenea, se are în vedere creșterea ponderii fondurilor de la bugetul de stat alocate pentru serviciile sociale pentru persoanele vârstnice, acordate ca măsură de asistență socială și implementarea principiului finanțarea urmează beneficiarul. 
       Autorităţile administraţiei publice locale au responsabilitatea identificării şi evaluării nevoilor persoanelor vârstnice, a organizării, planificării şi asigurării finanţării sau cofinanţării serviciilor sociale.
        Persoanele vârstnice reprezintă o categorie de populaţie vulnerabilă cu nevoi particulare, din cauza limitărilor fiziologice şi fragilităţii caracteristice fenomenului de îmbătrânire.
    În vederea prevenirii, limitării sau înlăturării efectelor temporare ori permanente ale unor situaţii care pot afecta viaţa persoanei vârstnice sau pot genera riscul de excluziune socială, persoanele vârstice pot beneficia de servicii şi beneficii sociale în funcţie de nevoia identificată.
Autorităţile administraţiei publice locale au responsabilitatea identificării şi evaluării nevoilor persoanelor vârstnice, a organizării, planificării şi asigurării finanţării sau cofinanţării serviciilor sociale.
      În Tabelul de mai jos se observă creșterea numărului de persoane din grupa 15-64 ani și scăderea  grupei de vârstă 0-14 ani, ceea ce duce la îmbătrânirea populației active, cu consecințe negative pe termen lung asupra pieței forței de muncă, semnalându-se un viitor deficit al forței de muncă.

       Tabel 8. Populația pe grupe de vârstă
	
Populația pe grupe de vârstă la 1 iulie 2021

	
VÂRSTĂ
	
NUMĂR
PERSOANE 
	% din
populația
totală

	0-14 ani
	12864

	10,62%

	15-64 ani
	74948
	61,85%

	65 ani și peste
	33364
	27,53%

	Total 
	121176
	100%

  Furnizarea serviciilor comunitare pentru persoanele vârstnice care se regăsesc în situaţiile prevăzute la art. 3 din Legea nr.17/2000 privind asistenţa socială a persoanelor vârstnice, republicată, cu modificările şi completările ulterioare se realizează cu consimţământul cestora şi au în vedere îngrijire temporară sau de lungă durată: 
a) la domiciliul sau la reşedinţa persoanei vârstnice;
b) în centre de zi de asistenţă şi recuparare;
      c) într-un cămin pentru persoane vârstnice, într-o locuinţă protejată sau în alt centru rezidenţial. 
       La nivel de municipiu putem spune că ne confruntăm cu provocări majore în ceea ce privește lipsa serviciilor sociale dedicate persoanelor vârstnice, una dintre cele mai vulnerabile categorii de persoane.
       În prezent la nivel local se asigură servicii de îngrijire la domiciliu ce se adresează persoanelor vârstnice pentru care s-a stabilit un grad de dependenţă care, ca urmare a pierderii autonomiei funcţionale din cauze fizice, psihice sau mintale, necesită ajutor semnificativ pentru a realiza activităţile uzuale ale vieţii de zi cu zi şi ajutorul acordat pentru îndeplinirea activităţilor uzuale ale vieţii zilnice priveşte două categorii de activităţi:
- activităţi de bază ale vieţii zilnice, în principal: asigurarea igienei corporale, îmbrăcare şi dezbrăcare, hrănire şi hidratare, asigurarea igienei încăperilor, transfer şi mobilizare, deplasare în interior, comunicare;
- activităţi instrumentale ale vieţii zilnice, în principal: prepararea hranei, efectuarea de cumpărături, activităţi de menaj şi spălătorie, facilitatea deplasării în exterior şi însoţire, activităţi de administrare şi gestionare a bunurilor, acompanie şi socializare.
          Scopul serviciului social de îngrijire la domiciliu este de prevenire a instituţionalizării persoanelor vârstnice, de menţinere a autonomiei funcţionale în propria locuinţă şi de îmbunătăţire a calităţii vieţii acestora.
          Prin serviciul de asistenţă comunitară se urmărește identificarea nevoilor persoanelor vârstnice care se află în diverse situaţii de dificultate, vulnerabilitate, care nu beneficiază de asigurare medicală, precum şi care se află în risc de excluziune socială, cu venituri mici, indiferent de rasă, etnie, sex, vârstă sau religie şi care solicită personal servicile oferite de furnizor. 

        Persoanele vârstnice pentru care se oferă servicii de asistenţă comunitară la nivel local sunt cele care se regăsesc într-una din următoarele situaţii:
· au o stare de sănătate precară datorată vârstei dar și lipsei de acces la serviciile medicale de bază și/ sau de specialitate;
· au o percepție asupra sinelui negativă, însoțită de pierderea încrederii în suportul oferit de familie, comunitate, societate;
· sunt neînscrise la medicul de familie; 
· adoptă un comportament de risc din perspectiva unui stil de viață sănătos;
· nu au act de identitate;
· se află în imposibilitatea de a-şi asigura nevoile sociomedicale, datorită bolii ori stării fizice sau psihice/nu se pot autogospodări singure și au nevoie de îngrijire specializată;
· nu au familie și nici nu se află în întreținerea unei persoane;
· necesită îngrijire medicală permanentă deosebită, care nu poate fi asigurată la domiciliu;
· nu au suportul familiei și al comunităţii din care fac parte;
· nu au un îngrijitor formal sau informal;
· locuiesc singure și nu își pot asigura nevoile de bază/zilnice (de a se îmbrăca, încălța, deplasa, autogospodări, de a-și asigura igiena zilnică, de a-și administra tratamentele medicale);
· au dizabilități dar nu dețin certificat de încadrare în grad de handicap care să le permită accesul la servicii medicale, facilităţi fiscale şi alte drepturi în acest sens;
· datorită dizabilității sau bolii întâmpină dificultăți în a accesa servicii deoarece au acces limitat la mijloace de transport sau lipsesc caile de acces în autobuz, nu se pot deplasa, au nevoie de sprijin pentru desemnarea unui reprezentant legal.

 
    10.2 Persoane cu dizabilități

         Conform datelor Eurostat, în România, aproximativ un sfert din populația cu vârsta de 16 ani și peste, prezintă dizabilități. Dintre acestea, persoanele cu limitări severe ale activității, reprezintă 6% din populație (1,2 milioane persoane). În acest context, dizabilitatea este măsurată în corelare cu așa-numitul concept de limitare a activității generale, utilizat de Eurostat: „limitare a activității pe care persoanele o fac de obicei, ca urmare a problemelor de sănătate apărute cel puțin în ultimele șase luni.”   
       La 31 decembrie 2022, numărul total de persoane cu dizabilităţi comunicat Autorităţii Naţionale pentru Protecția Drepturilor Persoanelor cu Dizabilităţi din cadrul Ministerului Muncii şi Solidarității Sociale, prin Direcţiile Generale de Asistenţă Socială şi Protecţia Copilului judeţene, respectiv locale ale sectoarelor municipiului Bucureşti, a fost de 875.594 persoane. Dintre acestea, 98,12% (859.176 persoane) se află în îngrijirea familiilor şi/sau trăiesc independent (neinstituţionalizate) şi 1,88 % (16.418 persoane) se află în instituţiile publice rezidenţiale de asistenţă socială pentru persoanele adulte cu dizabilităţi (instituţionalizate). Numărul persoanelor cu handicap grav reprezintă 42,21% din total. 
       Conform datelor publicate de ANPDC la 31.12.2022, erau 93.007 persoane cu dizabilități în regiunea Centru. 
       Persoanele cu dizabilităţi sunt acele persoane cărora mediul social, neadaptat deficienţelor fizice, senzoriale, psihice, mentale şi/sau asociate, le împiedică total sau le limitează accesul cu şanse egale la viaţa societăţii, necesitând măsuri de protecţie în sprijinul integrării şi incluziunii sociale. 

           În municipiul Drobeta Turnu Severin conform datelor DGASPC Mehedinți în perioada 2022-2024 s-a înregistrat o creștere a numărului total de persoane încadrate în grad de handicap neinstituționalizate de la 9805 persoane în anul 2022 la 10353 persoane în anul 2023, iar în anul 2024 un număr de 7313 persoane cu handicap. Evoluţia numărului persoanelor cu handicap la nivelul municipiului este prezentată în tabelul de mai jos. Se poate observa că adulții și vârstnicii cu dizabilități sunt grupurile cele mai numeroase. 

Tabel 9. Număr persoane cu dizabilități neinstituționalizate, pe categorii de vârstă, 2022-2024

	Persoane cu dizabilități
	2022
	2023
	2024

	Copii (0-17 ani)
	388
	387
	392

	Adulți (18-64 ani)
	4930
	5098
	5050

	Vârstnici (peste 65 de ani)
	4487
	4868
	5142

	          Total
	9805

	10353
	10584

     În ceea ce privește gradul de dizabilitate al persoanelor cu dizabilități aflate în evidențele DGASPC Mehedinți pentru perioada 2022-2024, tabelul de mai jos (Tabel 10) reflectă o prezență mai numeroasă a adulților și vârstnicilor cu handicap accentuat. 

Tabel 10. Număr persoane cu dizabilități neistituționalizate, pe categorii de vârstă și grad de dizabilitate, 2022-2024
	Persoane cu dizabilități
	Grad handicap
	2022
	2023
	2024

	Copii (0-17 ani)
	grav
	233
	240
	243

	
	accentuat
	75
	74
	77

	
	mediu
	80
	73
	72

	Adulți (18-64 ani)
	grav
	917
	977
	976

	
	accentuat
	3774
	3868
	3753

	
	mediu
	239
	253
	321

	Vârstnici (peste 65 de ani)
	grav
	1590
	1773
	1884

	
	accentuat
	2689
	2883
	3027

	
	mediu
	208
	212
	231

           Situaţia persoanelor cu dizabilităţi, neinstituţionalizate, de la nivelul municipiului Drobeta Turnu Severin, pe tip de handicap la data de 31.12.2024 se prezinta astfel:


Tabel 11. Număr persoane cu dizabilități – tip de handicap, pe categorii de vârstă și grad de dizabilitate -2024
	Persoane cu dizabilități
	Fizic
	Somatic
	Auditiv
	Vizual
	Menntal
	Psihic
	Aociat
	HIV/Sida
	Boli rare

	Copii 
(0-17 ani)
	31
	121
	8
	13
	166
	17
	35
	0
	1

	Adulți
(18-64 ani)
	1000
	2272
	103
	286
	359
	292
	690
	14
	34

	Vârstnici(peste 65 de ani)
	1447
	1510
	480
	482
	488
	53
	994
	1
	89

	
Total
	2508
	3903
	159
	781
	1013
	362
	1719
	15
	124

       Din tabelul de mai sus rezultă că la adulţi predomină tipul de handicap somatic reprezentând un procent de 45%, urmat de cel fizic reprezentând un procent de  19,8% din numărul total al adulţilor cu handicap, iar la copii predomină tipul de handicap mental reprezentând un procent de 42,35%, urmat de cel somatic cu un procent de 30,87% din numărul total al copiilor cu handicap.

          Obiectivul principal al Direcţiei de Asistenţă Socială Drobeta Turnu Severin, cu privire la acordarea de servicii şi beneficii sociale persoanelor cu dizabilităţi, constă în asigurarea exercitării totale a drepturilor şi a libertăţilor fundamentale care să contribuie în mod real la creşterea calităţii vieţii lor. 
           Conform prevederilor Legii nr.448/2006, republicată, privind protecţia şi promovarea drepturilor persoanelor cu handicap, adulţii cu handicap grav ori reprezentanţii legali ai acestora, precum şi părinţii sau reprezentanţii legali ai copiilor cu handicap grav, beneficiază de asistent personal sau indemnizaţie, în funcţie de opţiunea exprimată de către aceştia la Direcţia Generală de Asistenţă Socială şi Protecţia Copilului Mehedinți.
      Pentru prevenirea excluziunii sociale, îmbunătăţirea calităţii vieţii persoanelor cu handicap şi prevenirea instituţionalizării acestora, autoritatea locală acordă persoanelor cu handicap beneficii de asistenţă socială – indemnizaţia lunară (în cuantum egal cu salariul net al asistentului personal gradația 0, stabilit potrivit prevederilor legale care reglementează nivelul de salarizare a personalului plătit din fonduri publice) pentru persoanele cu handicapgrav şi alte facilităţii (gratuitate pe mijloacele de transport în comun pentru persoanele cu handicap accentuat, persoanele cu handicap grav, asistenţii personali, asistenţii personali profesionişti sau însoțitorii acestora).
     Potrivit prevederilor Legii 448/2006, republicată, rolul autorităţii locale este de a monitoriza, în
condiţii optime, atribuţiile şi obligaţiile ce le revin asistenţilor personali, în vederea ameliorării situaţiei persoanelor cu handicap grav, astfel încât aceştia să primească îngrijire specială la nivelul la care starea lor o cere pentru satisfacerea întregului lanţ de nevoi fizice, personale, sociale şi spirituale. Îngrijirile ce li se acordă pot permite persoanelor bolnave să-şi valorifice potenţialul fizic, intelectual, spiritual, emoţional şi social, în pofida handicapului de care suferă.
       Beneficiile sociale acordate persoanelor adulte cu handicap grav sunt: 
· indemnizaţie lunară, indiferent de venituri, reprezentând 70% din ISR (începând cu 01.03.2022); 
· buget personal complementar lunar, indiferent de venituri, reprezentând 30% din ISR 23 / 61
22); 
· indemnizaţie de însotitor sau angajare asistent personal (pentru persoanele încadrate cu deficiență „grav – cu asistent personal”); 
· gratuitatea transportului interurban, la alegere, cu orice tip de tren, în limita costului unui bilet la tren interregio IR cu regim de rezervare la clasa a II-a, cu autobuzele sau cu navele pentru transport fluvial, pentru 24 călătorii pe an calendaristic sau decont carburant;
· gratuitate pe toate liniile cu transportul urban cu mijloace de transport în comun de suprafaţă. 


    Modalităţi de îmbunătăţire a situaţiei persoanelor cu dizabilități
· creșterea accesului persoanelor cu dizabilități la serviciile de diagnostic;
· inițierea și dezvoltarea unor centre de recuperare neuromotorie;
· centru de tip rezidențial/ de tip respiro;
· servicii de consiliere pentru aparținători,servicii de adaptare a locuinței în funcție de nevoile personale;
· iniţierea şi dezvoltarea unor centre de zi;
· servicii de îngrijire de lungă durată și recuperare;
· activități de integrare socială a persoanelor cu dizabilităţi;
· prevenirea și combaterea abuzului și neglijării persoanelor cu dizabilități;
· promovarea integrării socio-profesionale a persoanelor cu dizabilități;
· sensibilizarea opiniei publice în vederea combaterii marginalizării şi excluziunii
                sociale a persoanelor cu dizabilități;
· sensibilizarea autoritatilor competente în legătură cu necesitatea adaptării mijloacelor
               de transport în comun pentru a facilita accesul și pentru persoanele cu dizabilități;
· promovarea unei imagini pozitive a persoanelor cu dizabilități;
· promovarea şi dezvoltarea parteneriatelor cu instituții publice şi organizații private;
· perfecționarea profesională a personalului implicat în domeniul protecției persoanei cu
               dizabilități, motivată de necesitatea creşterii calității serviciilor oferite şi diversificării acestora;
· dezvoltarea şi profesionalizarea personalului care îngrijeşte persoana cu handicap; 
· prevenirea instituționalizǎrii şi promovarea îngrijirii persoanelor cu handicap în propria familie
· creșterea numărului de copii cu dizabilități care accesează servicii de recuperare/reabilitare și creșterea calității serviciilor pentru copii cu dizabilități din instituții;
· creșterea numărului de copii cu dizabilități și dificultăți de adaptare școlară reintegrați
                în învățământul de masa;
· promovarea accesului persoanelor cu dizabilități, membrilor familiei/reprezentanților legali ai acestora la serviciile necesare pentru a susține integrarea sociala și a preveni marginalizarea persoanelor cu dizabilităţi;
· promovarea participării persoanelor cu dizabilități la activităţi culturale, sportive și de petrecere a timpului liber;
· implicarea societății civile, ONG-urilor, asociaților persoanelor cu dizabilități, instituțiilor de cult recunoscute de lege în elaborarea de proiecte care au ca obiectiv îmbunătătirea calității vieții persoanelor cu dizabilități;
· identificarea permanentă a nevoilor de sprijin familial;
· promovarea accesului la educație și formare profesională corelată cu nevoile persoanei cu handicap în vederea creșterii șanselor de integrare socială;
· promovarea participării copiilor şi persoanelor adulte cu dizabilități la viața socială și cultivarea relațiilor interumane;
· informarea / educarea / promovarea imaginii persoanelor cu dizabilități.




10.3  Persoane și familii aflate în risc de marginalizare și excluziune socială

          Sărăcia și excluziunea socială sunt fenomene complexe, multifațetate, ce reclamă, din partea autorităților guvernamentale și locale, a mediului non-guvernamental și al societătii civile, măsuri continue de eradicare, adaptate însă permanent la noile valențe și factori de influență ale celor două fenomene. Inegalitatea veniturilor se află în strânsă legătură cu sărăcia, distribuția veniturilor și, în general, a averii, fiind una dintre cauzele cele mai importante care explică persistența sărăciei relative.
        Ca instrument statistic de monitorizare și caracterizare a procesului fenomenului de sărăcie s-a propus un indicator complex al riscului de sărăcie sau excluziunii sociale (AROPE), care să aibă în vedere natura multidimensională a sărăciei. 
Prin definiție, o persoană este în risc de sărăcie sau excluziune socială dacă se află în cel puțin una din următoarele situații: 
· se află sub pragul sărăciei (de 60% din venitul median disponibil pe adult-echivalent); 
· se află în stare de deprivare materială severă; 
· trăiește într-o gospodărie cu intensitate foarte redusă a muncii. 

        Sărăcia este situația în care se află acei oameni ale căror venituri sunt atât de scăzute încât le este imposibilă atingerea unui standard de viață considerat ca fiind acceptabil în societatea în care trăiesc, care se confruntă cu dezavantaje multiple legate de șomaj, venituri mici, condiții de locuit precare, îngrijirea inadecvată a sănătății și bariere în accesul la învățământ, cultură, sport și petrecerea timpului liber. 
          Lipsa unor bunuri materiale se datorează în principal insuficienței resurselor financiare. Totuși trebuie spus că deprivarea materială poate fi indusă și de alți factori non-monetari, care țin de trăsăturile caracteristice ale persoanelor (sex, vârstă, nivel de instruire, sănătate, statut ocupațional etc.). 
         Prima categorie de situații, este dată de ponderea persoanelor sărace, adică acele persoane care au un venit disponibil pe adult echivalent mai mic decât pragul stabilit la nivelul de 60% din media veniturilor disponibile, în totalul populației. 
        Cea de-a doua categorie de situații, deprivare materială severă, se referă la cazul persoanelor care, din cauza lipsei resurselor financiare, nu își pot permite cel puțin patru din cele nouă elemente componente considerate esențiale pentru un trai decent, cum ar fi: achitarea la timp, fără restanțe, a chiriei, ipotecii sau a unor facturi la utilități; asigurarea unei încălziri adecvate a locuinței; posibilitatea de a face față unor cheltuieli neprevăzute; plata unei săptămâni de vacanță anual; consumul de carne sau pește cel puțin o dată la 2 zile; deținerea unui televizor color; deținerea unei mașini de spălat; deținerea unui telefon (fix sau mobil); deținerea unui autoturism personal. 
        A treia categorie de situații, cea a persoanelor care trăiesc într-o gospodărie cu intensitate foarte redusă a muncii, se referă la persoanele (în vârstă de până la 60 de ani) din gospodăriile în care adulții în vârstă de muncă au avut o activitate echivalentă cu mai puțin de 20% din potențialul lor de muncă în ultimul an. Prin persoane în vârstă de muncă se înțeleg persoanele de 18-64 ani, care nu sunt copii dependenți sau inactivi.
       În ceea ce privește grupurile vulnerabile, pentru creșterea calității vieții, principala soluție ar fi creșterea nivelului de educație al categoriei tinere și asigurarea unui standard minim în ce privește aspectul locuirii, în scopul asigurării unui grad de abandon școlar cât mai redus, serviciile de tip centre multifuncționale care să înlocuiască școlile din zonele marginalizate, determinând astfel și integrarea copiilor din această categorie în rândul populației generale de elevi fiind imperios necesare. Asigurarea de grădinițe în care copiii categoriilor marginalizate să poată să ajungă la un nivel acceptabil în ce privește integrarea mai facilă în ciclul primar și servicii de asigurare a continuității studiilor – consiliere și suport – sunt de asemenea necesare, mai ales în ciclul gimnazial, acesta fiind considerat de furnizori un punct critic în procesul de învățare. Rezolvarea problemelor ce țin de asigurarea unui standard de viață suficient pornesc inclusiv de la situația locativă a acestei categorii, lipsa actelor de identitate și/sau proprietate, autoritățile publice fiind considerate principalul responsabil pentru găsirea de soluții.
        Colaborarea dintre autoritățile publice și sistemul de învățământ la nivel local ar putea oferi tinerilor oportunitatea de a înțelege mai bine care sunt serviciile oferite categoriei lor dar și cum ar putea fi acestea solicitate odată cu terminarea ciclului de învățământ, o colaborare mai strânsă între autorități și mediul de afaceri de la nivel local facilitând intrarea pe piața forței de muncă a tinerilor. Autoritățile publice ar trebui să ofere sprijin tinerilor, cu atât mai mult celor din medii vulnerabile în scopul reducerii abandonului școlar, riscul fiind cu atât mai mare în contextul în care sistemul de învățământ nu mai este considerat de aceștia ca fiind unul care să se plieze pe nevoile pieței forței de muncă. Oferirea de servicii de consiliere psihologică (pe aspecte de natură emoțională) este necesară în rândul tinerilor la nivelul sistemului de educație, în contextul în care acestea nu sunt prezente în fiecare școală. 
         În conformitate cu prevederile legale în vigoare, Direcţia de Asistenţă Socială Drobeta Turnu Severin  asigură/faciliteaza o serie de beneficii sociale dupa cum urmeaza:
beneficii de asistență socială pentru prevenirea şi combaterea sărăciei şi riscului de excluziune socială (venitul minim garantat, ajutorul de înmormântare, ajutorul de urgenţă, înhumarea persoanelor decedate din familiile beneficiarilor de ajutor social, persoanelor fără susţinători legali cât şi a celor neidentificate, ajutorul pentru încălzirea locuinţei în sistem centralizat prin termoficare, cu lemne, cărbuni şi combustibili petrolieri, beneficii sociale sub forma unor pachete cu alimente, beneficii sociale sub forma tichetelor sociale etc);
beneficii de asistență socială pentru susținerea copilului și a familiei (alocația de stat pentru copii, indemnizația/stimulentul pentru creșterea copilului, alocația pentru susținerea familiei, distribuirea laptelui praf pentru nou născuţi, acordarea de tichete sociale pentru copiii din familiile defavorizate care frecventează grădiniţa, etc.);
beneficii de asistență socială pentru sprijinirea persoanelor cu nevoi speciale (indemnizaţia lunară a persoanei cu handicap grav, abonamente gratuite persoanelor cu handicap precum şi însoţitorilor, asistenţilor personali şi asistenţilor personali profesionişti ai acestora, etc.).


10.4  Copii aflați în risc de separare de familie

        Fiecare copil are dreptul la un nivel de trai adecvat și la șanse egale încă de la o vârstă fragedă. Convenția ONU privind drepturile copilului, Agenda 2030 pentru dezvoltare durabilă dar și numeroase documente strategice adoptate la nivelul Uniunii Europene, menționează consolidarea incluziunii socio-economice a copiilor ca fiind esențială pentru a aborda problema transmiterii sărăciei și a inegalităților de la o generație la alta. Cu toate acestea, copiii expuși riscului de sărăcie și de excluziune socială sunt mai susceptibili să se confrunte cu dificultăți în ceea ce privește accesul la servicii esențiale, în special în zonele rurale, îndepărtate și defavorizate.
         Grupul vulnerabil al copiilor și tinerilor lipsiți de îngrijire și sprijin parental cuprinde: 
Copiii aflați în risc de separare de părinți. Din această categorie fac parte și copiii din familii aflate în situație de criză (de ex: calamități naturale, lipsa unei locuințe, pierderea veniturilor) pentru care modalitatea de intervenție trebuie să fie rapidă. Pentru acești copii, planul de servicii va trebui să cuprindă și măsuri imediate care să susțină familia până la punerea în drepturi și ieșirea din situația care a generat criza. 
Copiii separați de părinți. Pentru copiii aflați în plasament la o persoană sau familie, la asistent maternal sau într-un serviciu rezidențial, planul individualizat de protecție trebuie să aibă drept finalitate, în cel mai scurt timp posibil, o soluție cu caracter permanent: reintegrarea în familie, adopția națională sau integrarea socio – profesională. 
Copiii ai căror părinți sunt plecați la muncă în străinătate. Pentru unii dintre aceștia, situația separării de părinți este cu atât mai gravă cu cât sunt lăsați în grija unor membri ai familiei extinse sau a unor cunoștințe de familie, nenominalizate ca reprezentanți legali; acești copii nu beneficiază de un mediu familial adecvat pentru dezvoltarea lor psihoemoțională normală, fapt ce conduce la scăderea încrederii în sine, scădere a rezultatelor școlare, absenteism și chiar abandon școlar.
Copiii părăsiți în unități sanitare. Pentru copiii nou născuți sănătoși sau cu diferite dizabilități, părăsiți în unitățile sanitare care au în structură secții de nou-născuți și/sau de pediatrie, trebuie să se întocmească procesul verbal de constatare a părăsirii în termen de 5 zile de la primirea sesizării din partea unității sanitare; când starea de sănătate a copilului permite externarea în baza procesului verbal se stabilește măsura plasamentului în regim de urgență.
Copiii abuzați, neglijați sau supuși exploatării. Abuzul, neglijarea și exploatarea sunt forme de rele tratamente produse de către părinți sau orice altă persoană aflată într-o relație de răspundere, încredere sau autoritate față de copil, care produc vătămare acută sau potențială asupra sănătății acestuia și îi pun în pericol viața, dezvoltarea și demnitatea. În această categorie sunt incluși și copiii traficați, exploatați prin muncă, exploatați sexual în scopuri comerciale, exploatați pentru comitere infracțiuni, copiii expuși migrației ilegale, copiii neacompaniați aflați pe teritoriul altor state, copiii repatriați, copiii refugiați. Tinerii beneficiari ai unei măsuri de protecție. Tânărul care a dobândit capacitate deplină de exercițiu și a beneficiat de o măsură de protecție specială, dar care nu își continuă studiile și nu are posibilitatea revenirii în propria familie, fiind confruntat cu riscul excluderii sociale, beneficiază, la cerere, pe o perioadă de până la 2 ani, de protecție specială, în scopul facilitării integrării sale sociale. 
Copiii delincvenți. Din această categorie fac parte atât copiii care au săvârșit o faptă penală, dar nu răspund penal, cât și cei care răspund penal. Astfel, copiii care nu răspund penal sunt cei care nu au împlinit vârsta de 14 ani, copiii care răspund penal sunt cei care au vârsta între 14 și 16 ani dacă se dovedește că au săvârșit fapta cu discernământ și cei care au împlinit vârsta de 16 ani, cu excepția cazului când se dovedește că nu au avut discernământ. 
Copiii cu dizabilități, HIV/SIDA și boli cronice grave. Din aceasta categorie fac parte copiii încadrați într-un grad de handicap, copiii din învățământul special și cei integrați în învățământul de masă, copiii infectați HIV sau bolnavi SIDA, precum și cei cu boli cronice grave (ex. cancer). 
Copiii străzii. Din această categorie fac parte copiii care trăiesc și/sau muncesc pe stradă, împreună sau nu cu familia lor, respectiv: copiii străzii - cei care trăiesc permanent în stradă și nu întrețin niciun fel de legături cu familia; copii în stradă – cei care se află circumstanțial în stradă și care păstrează legături ocazionale cu familia; copii pe stradă – cei care se află permanent pe stradă trimiși de familie pentru a câștiga bani prin diverse munci, cerșit sau mici furturi; familii cu copii în stradă. 
Alte categorii de copii/tineri vulnerabili: copiii romi, copiii fără acte, copiii consumatori de droguri, copiii cu tulburări de comportament, mame adolescente. 
Tinerii care părăsesc sistemul de protecție - tinerii ce au beneficiat de o măsură de protecție specială fie prin ocrotire din partea unui serviciu rezidențial, fie de o formă de ocrotire familială, dar nu au posibilitatea revenirii în propria familie și nu mai beneficiază de alte măsuri de protecție din partea statului, fiind confruntați cu riscul excluderii sociale.
       Numărul persoanelor cu vârsta cuprinsă între 0-19 ani, cu domiciliu în municipiul Drobeta Turnu Severin în anul 2021 este de 17,380 conform Direcției Județene de Statistică Mehedinți. Acesta reprezintă aproximativ 21,8% din populația totală a municipiului Drobeta Turnu Severin care este de 79.865 locuitori.
         Fenomenul sărăciei în rândul copiilor (0-17 ani) este influențat totodată de o serie de caracteristici cum ar fi subcategoria de vârstă, tipul gospodăriei, numărul de copii dependenți dintr-o gospodărie, situația profesională a părinților sau fluxul migrator, (conform anexei Strategiei naționale din 30 martie 2022 privind incluziunea socială și reducerea sărăciei pentru perioada 2022-2027).
             În continuare, România se confruntă cu un nou fenomen social, cu impact major asupra copiilor și anume migrația unui număr din ce în ce mai mare de părinți către țările cu o economie mai dezvoltată, părinți care își lasă copiii acasă în îngrijirea altor persoane, pe perioade nedeterminate de timp.
      Potrivit datelor centralizate de ANPDCA  privind situația copiilor cu părinți care lucrează în străinătate la nivel național centralizată în tabelul 11 este următoarea:






                        Tabel 12. Situație copii cu părințiplecați la muncă în străinătate la 30.09.2024
	Total FAMILII CU PĂRINȚI PLECAȚI LA MUNCĂ ÎN STRĂINĂTATE
	47625

	Total COPII AI CĂROR PĂRINŢI SUNT PLECAŢI LA MUNCĂ ÎN STRĂINĂTATE
	58007

	Familii în care ambii părinţi sunt plecaţi la muncă în străinătate
	7067

	Număr total copii rămaşi acasă care provin din familii în care ambii părinţi sunt plecaţi la muncă în străinătate
	8895

	· Număr copii rămaşi acasă în îngrijirea rudelor până la gradul IV, fără măsură de protecţie
	8194

	· Număr copii rămaşi acasă care se află în sistemul de protecţie specială, din care:
	579

	· la asistent maternal
	97

	· în servicii de tip rezidențial
	87

	· la rude până la gradul IV
	382

	· la alte familii/persoane
	13

	· Alte situaţii (vecini,alte familii/persoane fără măsură de protecţie)
	122

	Familii în care un părinte este plecat la muncă în străinătate
	34857

	Număr total copii rămaşi acasă care provin din familii în care un părinte este plecat la muncă în străinătate
	42298

	· Număr copii rămaşi acasă în îngrijirea rudelor până la gradul IV, fără măsură de protecţie
	40700

	· Număr copii rămaşi acasă care se află în sistemul de protecţie specială, din care:
	807

	· la asistent maternal
	152

	· în servicii de tip rezidențial
	196

	· la rude până la gradul IV
	417

	· la alte familii/persoane
	42

	· Alte situaţii (vecini,alte familii/persoane fără măsură de protecţie)
	791

	Familii cu părinte unic susţinător plecat la muncă în străinătate
	5701

	Număr total copii rămaşi acasă care provin din familii în care părintele unic susţinător este plecat la muncă în străinătate
	6814

	· Număr copii rămaşi acasă în îngrijirea rudelor până la gradul IV, fără măsură de protecţie
	6054

	· Număr copii rămaşi acasă care se află în sistemul de protecţie specială, din care:
	649

	· la asistent maternal
	82

	· în servicii de tip rezidențial
	96

	· la rude până la gradul IV
	430

	· la alte familii/persoane
	          41

	· Alte situaţii (vecini,alte familii/persoane fără măsură de protecţie)
	111


                                                                                                                                                         








                                                                













































                                                                                                                                                          Sursa: ANPDCA

      
      La nivelul municipiului Drobeta Turnu Severin, nunumărul copiilor cu părinți plecați la muncă în străinătate la luna decembrie 2024  este de 388 copii.

      Copiii rămași acasă în urma plecării părinților la muncă în străinătate, lipsiți de afecțiunea și supravegherea acestora, sunt expuși mai multor riscuri: abandon școlar, autoizolare, apariția unor tulburări emoționale și comportamentale. Mai mult decât atât, lipsa ambilor părinți sau a reprezentanților legali determină limitarea accesului copiilor la servicii de sănătate și educaționale, la protecție juridică sau la beneficii sociale.    
       Un alt aspect important este legătura dintre absența părinților și performanța școlară. Copiii care se simt neglijați sau abandonați pot avea dificultăți în a se concentra la școală și, astfel, pot obține rezultate slabe. Acest cerc vicios poate continua, ducând la o educație precară și la oportunități limitate în viitor.
      Un alt risc important este abandonul școlar. Copiii care nu beneficiază de suportul parental adecvat pot fi mai predispuși să renunțe la școală. Fără un îndrumător care să le ofere motivație și sprijin, acești copii pot ajunge să considere că educația nu este o prioritate, ceea ce le va limita semnificativ opțiunile viitoare. Abandonul școlar nu afectează doar individul, ci are și consecințe negative asupra comunității și economiei locale.
      În municipiul Drobeta-Turnu Severin, autoritățile locale și instituțiile educaționale au implementat diverse măsuri pentru prevenirea și reducerea abandonului școlar. De exemplu, aproape 600 de elevi din familii cu venituri reduse au beneficiat de pachete cu rechizite, contribuind astfel la reducerea riscului de abandon școlar. 
    Nivelul de școlarizare este un factor important care influențează probabilitatea unei persoane de a se află în risc de sărăcie sau excluziune socială.
     Accesibilitatea educației nu este o problemă majoră pentru municipiul Drobeta Turnu Severin, aproape toți copiii având unități școlare în proximitatea locuinței sau la o distanță redusă cu mijloacele de transport în comun. 
      Participarea la educație timpurie de calitate poate să aibă un rol important pentru viitorul parcurs școlar, în principal al persoanelor fiind necesară sprijinirea participării tuturor elevilor, în mod particular a celor proveniți din familii vulnerabile.
      Infrastructura educațională la nivelul din municipiul Drobeta Turnu Severin se prezintă astfel:
   
         Tabel 13.Infrastructura educațională

	Nr. Crt.
	Tip unitate
	Număr unități

	1
	Colegiu Național 
	5

	2
	Liceu
	6

	3
	Școală post liceală
	2

	4
	Școală primară
	1

	5
	Școală  gimnazială 
	11

	6
	Grădiniță 
	11

	7
	Creșă
	6

	8
	Club sportiv școlar
	1

	9
	Palatul copiilor
	1


                                                                                                                            Sursa: ISJ Mehedinți


        Conform datelor furnizate de Inspectoratul Şcolar Judeţean Mehedinți, în cadrul învăţământului preuniversitar de stat din municipiul Drobeta Turnu Severin, au fost înscrişi elevi, după cum urmează:

Tabel 14. Număr elevi înscriși pe raza municipiului Drobeta Turnu Severin
	An școlar
	Învățământ primar
	Învăţământul gimnazial
	Învăţământul liceal
	Învăţământul profesional
	Învăţământul postliceal

	2021 - 2022
	3672
	3469
	5390
	429
	1968

	2022- 2023
	3719
	3443
	5292
	385
	2009

	2022- 2023
	3717
	3325
	5206
	299
	1976

      Potrivit datelor furnizate de Inspectoratul Şcolar Judeţean Mehedinți, în cadrul învăţământului preuniversitar de stat din Municipiul Drobeta Turnu Severin, în anul școlar 2021-2022 au fost înscriși un număr de 12.960 elevi, în anul școlar 2022-2023 au fost înscriși un număr de 12.839 elevi, iar în anul școlar 2023-2024 au fost înscriși un număr de 12.547 elevi.

Tabel 15. Cazuri de abandon pe cicluri de învățământ– municipiul Drobeta Turnu Severin

	
	Cicluri de învățământ
	Cazuri

	An școlar
2021 - 2022
	învățământ primar
	0

	
	învăţământul gimnazial
	7

	
	învăţământul liceal
	7

	
	învăţământul profesional
	5

	An școlar
2022 - 2023
	învățământ primar
	2

	
	învăţământul gimnazial
	1

	
	învăţământul liceal
	7

	
	învăţământul profesional
	0

	An școlar
2023 - 2024
	învățământ primar
	3

	
	învăţământul gimnazial
	5

	
	învăţământul liceal
	14

	
	învăţământul profesional
	5

          Din tabelul de mai sus, la nivelul municipiului Drobeta Turnu Severin , față de anul școlar 2021-2022, în anul școlar 2022-2023 a scăzut numărul de cazuri de abandon școlar de la 19 cazuri la 10 de cazuri, iar față de anul școlar 2022-2023, în anul școlar 2023-2024 a crescut numărul de cazuri de abandon școlar de la 10 de cazuri la 28 de cazuri.

           Pentru a veni în sprijinul elevilor din învăţământul preuniversitar au fost cordate burse după cum urmează:

Tabel 15. Burse acordate – municipiul Drobeta Turnu Severin
                                   
	An școlar
	Număr beneficiari

	2021 - 2022
	1628

	2022- 2023
	1616

	2022- 2023
	9522

        Copiii aflați în risc de separare de familie, necesită o atenție deosebită din partea comunității. 
Copiii cu dizabilități, precum cei diagnosticați cu tulburări din spectrul autist, se confruntă cu lipsa serviciilor specializate și a infrastructurii adecvate pentru a le facilita dezvoltarea și integrarea socială.
           Autoritatile se confruntă cu provocări semnificative în ceea ce privește situația copiilor aflați în vulnerabilitate. Acești copii, care provin din medii defavorizate, familii monoparentale sau care suferă de diverse forme de abuz, au nevoie de sprijin și intervenție eficientă pentru a putea beneficia de oportunități egale și o dezvoltare sănătoasă. 




  Propuneri care ar putea îmbunătăți situația acestora:
· Dezvoltare servicii de tip centre de zi pentru prevenirea separării copilului de familie.O soluție eficientă ar fi crearea de centre comunitare destinate copiilor și familiilor aflate în dificultate. Aceste centre ar putea oferi suport educațional, consiliere psihologică, activități recreative și programe de formare profesională. Colaborarea cu organizații non-guvernamentale ar putea ajuta la mobilizarea resurselor necesare pentru implementarea acestor centre.
· Dezvoltarea unei platforme online de suport educational.Crearea unei pltaforme digitale care să ofere resurse educaționale gratuite, tuturiale video și sesuni de mentorat online pentru elevii din familiile defavorizate.Aceasta ar facilita accesul la materiale didactice de calitate și ar permite copiilor într-un ritm propriu, reducând astfel decalajele educaționale.
· Campanii de conștientizare. Este esențial să existe campanii de conștientizare pentru a educa comunitatea despre problemele cu care se confruntă copiii vulnerabili. Aceste campanii ar putea încuraja implicarea comunității și sprijinul pentru diversele inițiative destinate ajutării acestor copii. De asemenea, o mai bună informare ar putea contribui la identificarea cazurilor de abuz sau neglijență.
· Parteneriate cu sectorul privat. Implicarea sectorului privat în sprijinul copiilor vulnerabili poate aduce resurse suplimentare. Companiile ar putea fi încurajate să dezvolte programe de responsabilitate socială care să vizeze educația și dezvoltarea copiilor din comunități defavorizate. Sponsorizarea de burse și organizarea de evenimente de strângere de fonduri ar putea contribui semnificativ la îmbunătățirea situației acestora.
· Finanțarea serviciilor de sprijin pentru familii și copii (centre de zi/centre de consiliere, școală după școală etc.
     Copiii aflați în situații vulnerabile merită toată atenția și sprijinul comunității. Deși există măsuri în vigoare, este clar că este nevoie de un efort colectiv și susținut pentru a le oferi acestor copiii o șansă reală la o viață mai bună. Prin implementarea unor soluții inovatoare și colaborarea între autorități, organizații non-guvernamentale și comunitate, putem contribui la crearea unui mediu sigur și stimulant pentru acești copii, asigurându-le un viitor mai bun.
Obiective vizate

Obiectivul general urmărește punerea în funcțiune a unui sistem funcțional de servicii și beneficii sociale pe plan local, care să sprijine persoanele vulnerabile în vederea depășirii situațiilor de dificultate, prevenirea și combaterea riscului de excluziune socială, creșterea calității vieții și promovarea incluziunii sociale.
Obiective operaţionale:
· îmbunătăţirea calităţii şi eficienţei furnizării serviciilor sociale la nivel local;
· promovarea autonomiei persoanei vulnerabile şi favorabile incluziunii sociale prin oferirea de servicii de către personalul direcției de asistență socială,
· tratamentul corect şi echitabil al tuturor copiilor în societatea noastră;
· dezvoltarea serviciilor sociale cu caracter primar;
· dezvoltarea parteneriatelor;
· dezvoltarea activităților de informare asupra drepturilor și obligațiilor
cetățenilor;
· înmulțirea și diversificarea acțiunilor de conștientizare și sensibilizare socială;
· dezvoltarea serviciilor destinate persoanelor cu handicap;
· prevenirea marginalizării sociale;
· combaterea riscului de excuziune socială;
· combaterea abuzului și neglijării persoanelor vârstnice;
· îmbunătățirea situației comunității rromilor.

  I.Obiective specifice în domeniul asistenței sociale a copilului și familiei:

Obiectiv specific 1. Îmbunătățirea accesului copiilor la servicii de calitate:
1.1. Creșterea gradului de acoperire a serviciilor la nivel local;
1.2. Creșterea calității serviciilor destinate copiilor;
1.3. Creșterea capacității beneficiarilor de a accesa și utiliza serviciile destinate copilului și familiei;
1.4. Întărirea capacității de evaluare și monitorizare a drepturilor copilului și a situației sociale a acestuia;

Obiectiv specific 2. Respectarea drepturilor și promovarea incluziunii sociale a copiilor aflați în situații vulnerabile:
2.1. Eliminarea barierelor de atitudine şi mediu în vederea reintegrării şi reabilitării sociale a copiilor cu dizabilităţi,
2.2. Sprijinirea copiilor cu părinţi plecaţi la muncă în străinătate precum şi persoanelor care îi îngrijesc,
2.3 Promovarea unui stil de viață sănătos în rândul copiilor și adolescenților.

Obiectiv specific 3. Prevenirea și combaterea oricăror forme de violență:
3.1. Promovarea valorilor non-violenţei şi implementarea unor acţiuni de sensibilizare;
3.2. Reducerea fenomenului violenţei în rândul copiilor.

II. Obiective specifice în domeniul asistenței sociale a persoanelor defavorizate, în risc de excluziune și marginalizare socială.

Obiectiv specific 1. Creșterea participării pe piața muncii a categoriilor vulnerabile:
1.1 Creșterea șanselor de angajare și acces la piața muncii a beneficiarilor de VMI.

Obiectiv specific 2. Îmbunătățirea sistemului de acordare a beneficiilor/prestațiilor sociale:
2.1 Implementarea prevederilor legale privind venitul minim de incluziune,
2.2 Dezoltarea sistemului de beneficii și prestații sociale complementare,
2.3 Creșterea accesibilității la beneficii sociale,
2.4 Protejarea persoanelor aflate în situaţie financiară vulnerabilă ca urmare a creșterii tarifelor aferente furnizării de energie electrică.

Obiectiv specific 3. Îmbunătățirea sistemului de acodare a serviciilor sociale.
3.1 Asigurarea implicării beneficiarilor în procesul de luare a deciziilor privind serviciile sociale de care beneficiază/ vor beneficia,
3.2 Creșterea rolului furnizorilor publici şi privați în implementarea și dezvoltarea serviciilor sociale,
3.3 Dezvoltarea și consolidarea sistemului de acodare a serviciilor sociale,
3.4 Întărirea capacității instituționale,
3.5 Dezvoltarea serviciilor sociale pentru grupurile vulnerabile,
3.6 Creșterea calității serviciilor sociale acordate în comunitate prin sprijinirea furnizorilor privați de serviciilor sociale,
3.7 Dezvoltarea unei abordări integrate privind furnizarea de servicii sociale la nivel local,
3.8 Promovarea voluntariatului în furnizarea serviciilor sociale.

III. Obiective specifice în domeniul asistenței sociale a persoanelor cu dizabilități:

Obiectiv specific 1. Promovarea accesibilității în toate domeniile vieții pentru asigurarea exercitării de către persoanele cu dizabilități a drepturilor și libertăților fundamentale ale omunlui:
1.1 Îmbunătățirea accesului persoanelor cu dizabilități la cadrul informațional în condiții de egalitate cu ceilalți.

Obiectiv specific 2. Asigurarea participării depline a persoanelor cu dizabilități în toate domeniile vieții:
2.1. Promovarea participării efective și depline a persoanelor cu dizabilități în toate domeniile vieții,
2.2. Asigurarea de sprijin pentru exercitarea de către persoanele cu dizabilități a capacității juridice,
2.3.Prevenirea instituționalizării și susținerea dezinstituționalizării prin înființarea și/sau dezvoltarea/diversificarea tipurilor de servicii sociale acordate care să răspundă nevoilor specifice grupului țintă,
2.4. Asigurarea accesului și participării persoanelor cu dizabilități la programe și context de educație nonformală, activități culturale, sportive, de petrecere a timpului liber și recreative, adecvate intereselor și cerințelor specifice în condiții de egalitate cu ceilalți.

Obiectiv specific 3. Eliminarea discriminării și asigurarea egalității pentru persoanele cu dizabilități:
3.1. Asigurarea exercitării drepturilor civile și politice de către persoanele cu dizabilități,
3.2. Protejarea persoanelor cu dizabilități împotriva actelor de violență, exploatare, neglijare, abuz.

Obiectiv specific 4. Asigurarea accesului persoanelor cu dizabilități la un mediu de lucru deschis, incluziv și accesibil, atât în sectorul public cât și în cel privat, concomitent cu asigurarea accesului lor efectiv la servicii de sprijin pentru creșterea ocupării pe piața muncii:
4.1. Asigurarea accesului persoanelor cu dizabilități la programe vocaționale, de pregătire pentru piața muncii.

Obiectiv specific 5. Promovarea educației favorabile incluziunii la toate nivelurile a persoanelor cu dizabilități și a învățării de-a lungul vieții.
5.1. Asigurarea accesului persoanelor cu dizabilități la educație în forme și context adaptate, în comunitățile în care trăiesc,
5.2. Eliminarea barierelor de atitudine și de mediu în vederea reabilitării și reintegrării sociale a copiilor cu dizabilități.

IV. Obiective specifice în domeniul prevenirii violenței domestice:

1. Consolidarea cadrului legal din domeniul prevenirii și combaterii violenței domestice,
2. Dezvoltarea unor măsuri adecvate de sprijin și protecție pentru victime,
3. Prevenirea violenței domestice și a recidivei acesteia precum și a violenței sexuale,
4. Monitorizarea și evaluarea activităților întreprinse în vederea prevenirii și combaterii violenței domestice.

V. Obiective specifice în domeniul asistenței sociale a persoanelor vârstnice.

Obiectiv specific 1. Prelungirea şi îmbunătăţirea calităţii vieţii persoanelor vârstnice;
1.1 Modificări ale politicilor de resurse umane pentru o mai bună integrare a lucrătorilor vârstnici,
1.2 Îmbunătățirea abilităților, a capacității de angajare și a independenței populației vârstnice.

Obiectiv specific 2. Promovarea participării sociale active şi demne a persoanelor vârstnice;
2.1 Accentuarea imaginii sociale a populației vârstnice prin promovarea participării şi a incluziunii sociale,
2.2 Îmbunătățirea accesibilizării infrastructurii spaţiilor publice,
2.3 Prevenirea abuzurilor asupra populației vârstnice și a excluziunii acesteia.

Obiectiv specific 3. Obţinerea unei independenţe şi a unei siguranţe mai mari pentru persoanele cu necesităţi de îngrijire de lungă durată (ILD);
3.1 Crearea sistemului unificat de îngrijire de lungă durată (ILD),
3.2 Asigurarea de resurse financiare umane și materiale suficiente pentru dezvoltarea sistemului de ILD.

Obiectiv specific 4. Obiectiv transversal pentru o viaţă mai lungă în condiţii bune de sănătate;
4.1 Întârzierea îmbătrânirii fizice și a apariției afecțiunilor cornice,
4.2 Creșterea gradului de participare a vârstnicilor la procesul de luare a unor decizii.

VI. Dezvoltare durabilă.

Măsuri:
· Realizarea statistică a categoriilor de persoane defavorizate.
· Accesibilizarea paginilor de internet ale instituției pentru persoane cu handicap vizual și mintal și utilizarea pictogramelor în toate serviciile.
· Facilitarea accesului persoanelor cu handicap la mediul fizic, educațional, informațional.
· Editarea de materiale informative în format audio pentru persoane cu handicap vizual.

DIAGNOSTIC ŞI ANALIZA SWOT

0. [bookmark: bookmark50]Diagnostic (concluzii ale analizei)
În urma analizei situației grupurilor țintă și a serviciilor sociale oferite la nivelul municipiului Drobeta-Turnu Severin se pot desprinde următoarele aspecte:
Pentru copii aflați în situație de risc de separare de familie:
· inexistența serviciilor de zi din sistem privat, insuficienţa serviciilor de zi în sistem public. 
Pentru persoanele cu dizabilități la nivelul municipiului există centre de zi publice pentru copii:
· se impune înființarea serviciilor de zi (centre de asistare și îngrijire, de consiliere psiho-socială pentru aparținătorilor persoanelor adulte cu dizabilități), precum și creșterea numărului de asistenți personali.
Pentru persoanele vârstnice
-  sunt asigurate la nivelul municipiului servicii de îngrijire la domiciliul persoanelor vârstnice, servicii sociale ce necesită atât îmbunătățiri cât și diversificarea acestora.
     Persoanele aflate în risc de sărăcie și marginalizare socială, precum și persoanele fără adăpost
· la nivelul municipiului Drobeta Turnu Severin prin Cantina de ajutor social se asigură 2 mese/zi persoanelor fără venituri sau cu venituri mici;
· toate familiile/persoanele singure aflate în evidența Direcţiei de Asistenţă Socială Drobeta-Turnu Severin beneficiază de consiliere, informare, îndrumare în vederea prevenirii marginalizării sociale a acestora și a reintegrării sociale, atunci când este cazul.













Analiza SWOT a serviciilor sociale furnizate la nivelul municipiului Drobeta-Turnu Severin
	PUNCTE TARI
	PUNCTE SLABE

	Din punct de vedere general:
· - existența furnizorilor de servicii sociale acreditați la nivelul municipiului;
· - existența unor servicii sociale variate adresate familiilor cu copii, persoanelor vârstnice, persoanelor fără adăpost, persoanelor și familiilor fără venituri sau cu venituri insuficiente;
· - existența standardelor de calitate și a indicatorilor de performanță privind majoritatea serviciilor sociale;
· - existența legislației care reglementează standardele de cost pentru principalele tipuri de servicii sociale;
· - cunoașterea tipurilor de servicii sociale care pot fi furnizate;
· - existența la nivelul Direcției de Asistență Socială a unor programe informatice de gestionare a datelor (Patrimven);
· - existența de parteneriate și colaborări între Direcția de Asistență Socială și alte instituții publice, unități de învățământ, alți furnizori privați de servicii sociale;
-  preocuparea pentru creşterea calităţii serviciilor acordate prin elaborarea/ actualizarea procedurilor specifice pentru fiecare structură organizatorică.
· 
Resurse umane:
· - personal angajat cu studii de specialitate în domeniul social  atât în furnizarea serviciilor sociale, cât şi în gestionarea aspectelor administrative;
- calitatea resurselor umane evidenţiată prin procentul ridicat al personalului cu studii superioare din cadrul DAS  aduce un plus de valoare prin capacitatea de adaptare
ridicată a resurselor umane, receptivitate şi adaptabilitate la modificările cadrului legislativ şi la diversitatea sarcinilor de serviciu;
- cunoaşterea tipurilor de servicii care pot fi furnizate;
· - vârsta relativ tânără a personalului (aproximativ 40 ani)
· - capacitatea de adaptare la schimbare a personalului;
· - activități de consiliere;
· - colaborare bună cu alte instituții;

Resurse financiare:
· - bugetul local al Consiliului Local al Municipiului Drobeta-Turnu Severin;
	Din punct de vedere general:
· - servicii sociale insuficiente față de nevoile identificate la nivel local;
· - lipsa unei baze de date centralizate la nivelul municipiului Drobeta-Turnu Severin  care să conțină date referitoare la toată populația în nevoie de asistență și problematica în care se încadrează;
· - lipsa spațiilor disponibile pentru dezvoltarea la nivelul municipiului Drobeta-Turnu Severin de servicii sociale noi: centru de zi pentru copiii și adulți cu dizabilități, centre de zi pentru copii, centre de zi pentru persoane vârstnice, etc.
- numărul mare al persoanelor marginalizate;
- sistemul de ajutor social nu încurajază reintegrarea activă
- lipsa unei strategii de atragere a voluntarilor;
- imposibilitatea de a oferi, în mod echitabil, servicii pe toată raza municipiului Drobeta Turnu Severin;






Resurse umane:
· - număr insuficient de personal specializat angajat datorită fluctuației
· - diminuarea implicării în plan profesional datorită lipsei motivării financiare
· - mijloace reduse de stimulare a personalului
· - insuficienţa resurselor financiare destinate asigurării formării continue a persoanlului din sistemul public;
· - pregătirea insuficientă a personalului în domenii cum ar fi achizițiile publice, scrierea și implementarea proiectelor.






Resurse financiare:
· - fonduri bugetare insuficiente în raport cu nevoile populației și pentru dezvoltarea sistemului de sevicii sociale;
· 

	OPORTUNITĂȚI
	RISCURI

	· - accesul la finanțare nerambursabilă externă privind derularea de proiecte în vederea dezvoltării/diversificării serviciilor sociale
· - accesul la finanțare nerambursabilă de la bugetul de stat prin Ministerul Muncii și Justiţiei Sociale
· - colaborarea cu fundații și asociații din străinătate și din țară, în vederea îmbunătățirii calității serviciilor sociale acordate
· - existența unui sistem informatic integrat pentru beneficiarii de beneficii sociale
	· -creșterea problematicii sociale ca urmare a crizei economice, ceea ce ar putea conduce la creșterea atribuțiilor DAS-urilor
· - lipsa normelor de aplicare a Legii nr.292/2011
· - instabilitatea legislației privind acordarea beneficiilor sociale, modificările repetate la intervale scurte de timp și necorelarea acestora cu legile speciale
· - demotivarea personalului specializat de a se angaja în sistemul public datorat nivelului scăzut al salarizării
· Legislație restrictivă în angajarea personalului în sistemul public
· -restricții în achiziționarea logisticii necesare dezvoltării/funcționării serviciilor sociale publice




DIRECȚII STRATEGICE DE DEZVOLTARE ALE DIRECȚIEI DE ASISTENȚĂ SOCIALĂ DROBETA-TURNU SEVERIN PERIOADA   2025-2035

0. Scop vizat

Viziunea „Strategiei de dezvoltare a Direcției de Asistență Socială pentru perioada 2025-2035” se bazează pe analiza exhaustivă a situaţiei actuale și a prognozelor şi este fundamentată pe principiile integrării şi corelării cu politicile naționale și regionale.
Direcția de Asistență Socială încearcă astfel să ofere o imagine clară asupra punctului de plecare şi a celui unde se doreşte să se ajungă într-un anumit orizont de timp (pana în 2035), să canalizeze eforturile sale şi ale partenerilor (ONG-uri etc.) în vederea dezvoltării și perfecționării serviciilor oferite şi să ierarhizeze acţiunile de realizat în interiorul domeniului său de competență.
Viziunea D.A.S. are la baza respectarea următoarelor principii:
· principiile universale privind drepturile şi libertăţile persoanei promovate de Convenţia pentru drepturile omului şi Convenţia pentru drepturile copilului;
· nediscriminarea şi egalitatea de şanse;
· abordarea sistemică, subsidiaritatea şi solidaritatea;
· intervenţia intersectorială şi interdisciplinară;
· promovarea parteneriatelor, cu accent pe cele de tip public-privat;
· implicarea beneficiarilor;
· promovarea responsabilităţii familiei şi comunităţii;
· promovarea economiei sociale.





1.	Plan de măsuri în vederea implementării Strategiei de dezvoltare a serviciilor sociale acordate de către Direcţia de Asistenţă Socială pentru perioada 2025-2035:
Întrucât prezenta Strategie este concepută pe un orizont de timp de 10 ani, obiectivele generale și obiectivele specifice stabilite vor fi atinse treptat, în funcție de priorități, pe baza următorului Plan de măsuri:

OBIECTIV GENERAL 1. Asigurarea îmbunătățirii continue a funcționării sistemului de control intern managerial în corelare directă cu viziunea, misiunea, valorile și scopurile Direcţiei de Asistenţă Socia


	Obiective specifice
	Activități/acțiuni/măsuri
	Termen
	Responsabili

	  Dezvoltarea, actualizarea politicilor interne, a pachetului intern procedural şi implementarea acestora la nivelul structurilor organizatorice ale Direcţiei de Asistenţă Socială Drobeta Turnu Severin, în vederea furnizării unei asigurări rezonabile pentru: atingerea obiectivelor într-un mod economic, eficient si eficace
	Asigurarea permanentei actualizări a prevederilor, politicilor si procedurilor concepute și implementate, privind MEDIUL DE CONTROL
	Anual
	Director executiv,
Comisie CIM,
Consilier etic,
resurse umane

	Creşterea gradului de informare şi consultare a mediilor public şi privat cu privire la conceptul de consolidării responsabilitate socială, cu scopul identităţii D.A.S. prin respectarea regulilor externe, a politicilor şi regulilor managementului
	Stabilirea obiectivelor strategice, generale și specifice cu respectarea principiului SMART, pentru toate structurile organizatorice în vederea proiectării strategiei de dezvoltare a serviciilor sociale pentru perioada 2025-2035

	Anual
	Director executiv,
Comisia CIM

	Creşterea predictibilităţii deciziilor şi acţiunilor D.A.S. prin crearea unui mediu instituţional dinamic şi modern, pentru a putea răspunde în mod eficient la problemele sociale ale comunităţii locale
	Dezvoltarea unui sistem eficient de informare și comunicare internă și externă, de gestionare a documentelor, de raportare contabilă şi financiară
	Permanent
	Director executiv







[bookmark: _Hlk191026819]  OBIECTIV GENERAL 2.  Înfiinţarea şi dezvoltarea unui sistem realist şi eficient de servicii sociale la nivelul municipiului Drobeta-Turnu Severin, capabil să asigure incluziunea socială a tuturor categoriilor vulnerabile, creşterea calităţii vieţii, tratament egal, nediscriminare şi dreptul la o viaţă demnă pentru toţi locuitorii municipiului Drobeta Turnu Severin.

	Obiective specifice
	Activități/acțiuni/măsuri
	Termen
	Responsabili

	Implementarea unitară şi coerentă a prevederilor legale din domeniul asistenţei sociale, corelate cu nevoile şi problemele sociale ale categoriilor de beneficiari
	Colectarea informaţiilor necesare identificării sau actualizării nevoilor sociale la nivelul municipiului Drobeta Turnu Severin.
	2025
	D.A.S.

	
	Constituirea categoriilor de beneficiari de servicii sociale și beneficii de asistenţă socială la nivelul municipiului.
	2025
	D.A.S.

	
	Licențierea serviciilor sociale derulate la nivelul D.A.S..
	2025 - 2035
	D.A.S.

	
	Asigurarea şi urmărirea încadrării în standardele de cost şi de calitate pentru serviciile sociale acordate, cu respectarea prevederilor legale
	
2025-2035
	Director executiv
Șef serviciu contabilitate
Responsabili unități de asistență socială

	
	Respectarea prevederilor legale privind acordarea beneficiilor sociale 
	2025 - 2035
	Director executiv
Șef serviciu contabilitate
Funcționari publici

	Înfiinţarea şi actualizarea continuă a unei Baze de date care să cuprindă date privind beneficiarii (date de contact, vârstă, nivel de pregătire şcolară şi profesională, adrese de domiciliu etc.), date privind indemnizaţiile acordate (ajutoare sociale, ajutoare de urgenţă, ajutoare pentru încălzire, alocaţii de susţinere etc.), cuantumul şi data acordării acestora, precum şi alte informaţii relevante 
	Măsuri de facilitare a accesului persoanelor aflate în grupurile ţintă pentru acordarea ajutoarelor financiare, materiale şi medicale pentru situaţiile reglementate de lege: ajutoare sociale, ajutoare de urgenţă, ajutoare pentru încălzire, alocaţii de susţinere etc.
	2025 - 2035
	D.A.S.

	
	Crearea unei evidenţe informatizate (fişiere, foldere, tabele centralizatoare etc.) care să cuprindă toate informaţiile referitoare la beneficiarii de servicii sociale.
	2025
	D.A.S.

	
	Centralizarea datelor, verificarea şi corelarea cu evidenţele numerice, financiare din compartimentele contabilitate, resurse umane etc.

	2025
	D.A.S.

	
	Actualizarea continuă a întregii Baze de date.
	2025 - 2035
	D.A.S.

	Înfiinţarea şi implementarea unui sistem armonizat, integrat şi performant de furnizare a tuturor categoriilor de servicii sociale la nivelul municipiului Drobeta Turnu Severin.
	Organizarea, la nivelul instituției sau cu sprijinul unor structuri publice sau private (ONG-uri, fundaţii, asociaţii etc.) pentru copii, a următoarelor tipuri de acţiuni: prevenirea abuzului, neglijării, exploatării şi a oricăror forme de violenţă asupra copilului sau de separare a copilului de părinţii naturali, prevenirea malnutriţiei şi îmbolnăvirilor, informarea părinţilor şi a copiilor cu privire la alimentaţia celor mici, inclusiv cu privire la avantajele alăptării, igienei şi salubrităţii mediului înconjurător.
	2025 - 2035
	D.A.S.

	
	Îmbunătățirea și dezvoltarea, la nivelul D.A.S. sau cu sprijinul unor structuri publice sau private (ONG-uri, fundaţii, asociaţii etc.) pentru persoanele vârstei a treia, a următoarelor tipuri de acţiuni: de asigurare şi dezvoltare a serviciilor comunitare pentru îngrijire temporară sau permanentă în căminul pentru persoane vârstnice din subordine, îngrijire la domiciliul persoanelor vârstnice prin compartimentul de specialitate.
	2025 - 2035
	D.A.S.

	
	Îmbunătățirea și dezvoltarea serviciilor oferite prin Cantina de Ajutor Social din subordinea D.A.S., adresate persoanelor singure și familiilor fără venituri sau cu venituri mici, care nu-și pot asigura necesarul minim de hrană.
	2025 - 2035
	D.A.S.

	
	Înființarea unui centru de zi pentru persoane cu dizabilități, adulți și copii, centru în care să beneficieze de servicii de specialitate, în funcție de afecțiunile pe care le au.
	2025-2035
	D.A.S.

	Dezvoltarea unor atitudini proactive şi participative în rândul populaţiei localităţii şi a beneficiarilor de servicii sociale
	Informare şi consiliere a locuitorilor municipiului în orice domeniu de interes al serviciilor şi măsurilor sociale.
	2025 - 2035
	D.A.S.

	
	Organizarea de grupuri de informare pe diverse tematici, în vederea reducerii riscului de abuz, neglijare, pentru orice persoană aflată în dificultate.
	2025 - 2035
	D.A.S.

	
	Organizarea unor întâlniri periodice, la care vor participa personalul Primăriei, partenerii, reprezentanţi ai beneficiarilor şi ai comunităţii, alte persoane cu pregătire şi expertiză în domeniul serviciilor sociale, alţi invitaţi, unde vor fi prezentate problemele personale sau de grup ale comunităţii.
	2025 - 2035
	D.A.S.

	



	Obiective specifice
	Activități/ acțiuni/ măsuri
	Termen
	Responsabili


	Focalizarea sprijinului către persoanele şi familiile aflate în nevoie reală, minimizarea riscurilor şi respectiv, reducerea erorilor 
	Analiza, monitorizarea și verificarea situațiilor și nevoilor reale ale familiilor și persoanelor singure aflate în situație de dificultate.
	2025-2035
	Director executiv
Funcționari publici şi personalul contractual din cadrul Direcţiei de Asistenţă Socială

	
	Creşterea capacităţii de autodetectare a riscurilor de eroare, fraudă, corupţie în procesul de acordare a beneficiilor de asistență socială.
	2025-2035
	Director executiv
Funcționari publici şi personalul contractual din cadrul Direcţiei de Asistenţă Socială

	Creșterea gradului de responsabilitate în acordarea de beneficii de asistență socială 

	Promovarea drepturilor și obligațiilor beneficiarilor și potențialilor beneficiari de beneficii de asistenţă socială
	2025-2035
	Director executiv
Funcționari publici şi personalul contractual din cadrul Direcţiei de Asistenţă Socială


	Actualizarea procedurilor operaționale pentru instituirea și  implementarea
măsurilor de asistenţă
socială
	Îmbunătățirea gradului de competenta și implicare activă a personalului angajat.

	2025-2035
	Director executiv
Funcționari publici şi personalul contractual din cadrul Direcţiei de Asistenţă Socială
.

	
	
	
	


  OBIECTIV GENERAL 3. Creșterea capacității Direcției de Asistență Socială de a identifica și evalua nevoile și situațiile care impun acordarea de beneficii de asistență socială și creșterea gradului de responsabilizare în acordarea de beneficii de asistență socială.










OBIECTIV GENERAL 4. Asigurarea unui echilibru psiho-social pentru copiii aflați în situații de risc și dezvoltarea unor relații funcționale cu întreaga comunitate.

	Obiective specifice
	Activități/acțiuni/măsuri
	Termen
	Responsabili

	Depistarea precoce a situațiilor de risc care pot determina separarea copilului de părinții săi
	Distribuirea unor materiale informative privind drepturile copilului şi modalităţi de a sesiza nerespectarea acestora
	2025-2035
	Funcționarii publici şi personalul contractual din cadrul direcției

	
	Încheierea de parteneriate între instituţiile relevante de pe plan local, având drept scop sesizarea şi intervenţia în cazurile de abuz, neglijare, exploatare
	2025-2035
	Director executiv

	
	Realizarea la nivel local a unei baze de date privind copiii şi familiile aflate în situație de risc, violență în familie și raportarea lor
	2025-2035
	Funcționarii publici şi personalul contractual din cadrul direcției

	
Identificarea şi evaluarea situațiilor copiilor aflați în dificultate și modul de respectare a drepturilor acestora
	Investigarea şi analiza amănunţită a tuturor elementelor care sunt implicate în cazul instrumentat: copilul şi mediul său de viaţă, familia şi sistemul acestuia de relaţii, factorii care au generat situaţia problematică, resursele posibile pentru rezolvarea cazului,etc.
	


2025-2035
	

Funcționarii publici şi personalul contractual din cadrul direcției

	
	Întocmirea planului de servicii în vederea mobilizării şi implicării tuturor resurselor umane, financiare, materiale, comunitare identificate, în vederea rezolvării cazului prin îndeplinirea obiectivelor planului.
	

2025-2035
	Primar
Director executiv
Funcționari publici şi personalul contractual desemnat

	Îmbunătățirea metodelor de consiliere, informare și monitorizare a familiilor cu copii în întreținere, cu privire la exercitarea drepturilor și îndeplinirea obligațiilor părintești, asupra drepturilor copilului și asupra serviciilor disponibile pe plan local
	Aplicarea instrumentelor de intervenţie considerate oportune de către responsabilul de caz.
	
2025-2035
	Funcționari publici şi personalul contractual desemnat

	
	Monitorizarea familiei copilului prin urmărirea şi evaluarea permanentă a situaţiei beneficiarului pentru a se asigura starea de echilibru urmărită în rezolvarea cazului.
	
2025-2035
	Funcționari publici şi personalul contractual desemnat

	
	Prevenirea marginalizării familiei prin sprijin şi îndrumare în vederea obținerii şi respectării drepturilor fundamentale ale copilului.
	

2025-2035
	Funcționari publici şi personalul contractual desemnat

	Identificarea şi evaluarea situaţiilor care impun acordarea de servicii şi/sau beneficii pentru prevenirea separării copilului de familia sa
	Informarea și implicarea comunității în problematica și îmbunătățirea vieții copiilor, organizarea și mediatizarea zilei internaționale a copilului-1 iunie prin acțiuni de organizare a unor programe dedicate acestora, realizarea și distribuirea în comunitate a unor pliante sau broșuri cu informații despre drepturile fundamentale ale copilului.
	


2025-2035
	Funcționari publici şi personalul contractual desemnat
ONG – uri

	Creșterea numărului de acțiuni de informare la nivelul comunității în ceea ce privește posibilitățile legale de care pot dispune părinții care pleacă la muncă în străinătate, în vederea asigurării protecției fizice și juridice a copiilor care urmează să rămână în țară
	Distribuirea materialelor informative privind obligaţiile şi responsabilităţile părinţilor care pleacă la muncă în străinătate
	

2025-2035
	Funcționari publici şi personalul contractual desemnat



	
	Desfășurarea de activități de informare în comunitate în scopul identificării copiilor cu părinții plecați în străinătate
	

          2025-2035
	Funcționari publici şi personalul contractual desemnat





OBIECTIV GENERAL 5. Diversificarea serviciilor sociale individualizate bazate pe nevoile persoanelor vârstnice.


	Obiective specifice
	Activități/ acțiuni/măsuri
	Termen
	Responsabili

	Îmbunătățirea condițiilor de îngrijire a beneficiarilor persoane vârstnice, cu respectarea identității, integrității și demnității acestora.
	Identificarea de parteneri și colaboratori care să se implice în problematica persoanelor vârstnice. 
	
2025-2035
	Director executiv
Asistent Social
Psiholog

	
	Organizarea unor întâlniri unde să se facă prezentarea activității de îngrijire la domiciliul persoanelor vârstnice.
	
2025-2035
	Director executiv
Asistent Social
Psiholog

	
	Implicarea voluntarilor și a colaboratorilor în organizarea de activități de socializare, recreere și îngrijire a asistaților.
	
2025-2035
	Director executiv
Asistent Social
Psiholog

	Îmbunătățirea și dezvoltarea de servicii sociale asigurate persoanelor vârstnice.
	Verificarea modului de îndeplinire a indicatorilor prevăzuți în standardele minime obligatorii specifice.
	
2025-2035
	Director executiv
Asistent Social
Psiholog

	Facilitarea și încurajarea dezvoltării relațiilor interumane cu restul beneficiarilor persoane vârstnice din cadrul comunităţii
	Informarea și implicarea comunității în problematica și îmbunătățirea vieții persoanelor vârstnice, organizarea și mediatizarea zilei internaționale a persoanelor vârstnice-1 octombrie, prin următoarele acțiuni: organizarea unor programe dedicate persoanelor vârstnice, realizarea și distribuirea în comunitate a unor pliante, broșuri cu informații despre serviciile de îngrijire la domiciliu oferite persoanelor vârstnice 
	




2025-2035
	Director executiv
Asistent Social
Psiholog



OBIECTIV GENERAL 6. Promovarea măsurilor active pentru prevenirea sau depăşirea situaţiei de dificultate a persoanelor fără adăpost.

	Obiective specifice
	Activități/ acțiuni/măsuri
	Termen
	Responsabili

	Susţinerea persoanelor adulte fără adăpost pentru depăşirea situației de criză
	Furnizarea de servicii integrate: cazarea pe perioada determinată, consiliere si activităţi de socializare.
	2025-2035
	Personalul desemnat

	Promovarea integrării sociale a persoanelor adulte fără adăpost
	Implementarea programelor pentru informarea, orientarea și consilierea persoanelor fără adăpost
	2025-2035
	Personalul desemnat





OBIECTIV GENERAL 7. Creșterea accesului la serviciile sociale.

	Obiective specifice
	Activități/ acțiuni/măsuri
	Termen
	Responsabili

	Diversificarea serviciilor oferite de Cantina de ajutor social
	Asigurarea unei mese calde/zi pentru un număr mediu de 100 de beneficiari, alţii decât beneficiari prevăzuţi de Legea nr.208/1997.
	2025-2035
	Responsabil Cantina de Ajutor Social

	
	Informarea, consilierea și îndrumarea beneficiarilor cu privire la drepturi și obligații, găsirea unui loc de muncă, în vederea ieșirii din situația de criză
	2025-2035
	Personalul desemnat



OBIECTIV GENERAL 8.  Dezvoltarea serviciilor oferite persoanelor cu dizabilităţi.

	Obiective specifice
	Activități / acțiuni/ măsuri
	Termen
	Responsabili

	Menținerea persoanelor aflate în dificultate în comunitățile de domiciliu prin dezvoltarea de servicii sociale adecvate
Facilitarea accesului la servicii adaptate nevoilor
	Organizarea de cursuri de instruire / formare profesională cu asistenții personali ai persoanelor cu handicap grav cu asistent personal.
	




2025-2035
	




Personalul desemnat


	
	Monitorizarea activității asistenților personali ai persoanelor cu handicap grav cu asistent personal.
	
	

	 persoanelor cu dizabilități
	Monitorizarea copiilor încadrați în grad de handicap, a modului de implementare a planului de abilitare/reabilitare.
	
	

	
	Consiliere și sprijin acordate persoanelor/familiilor în vederea obținerii beneficiilor și serviciilor sociale de către copii și adulții cu handicap/ familiile.
	
	

	Înființarea unui centru de zi pentru copii și adulți cu dizabilități
	Identificarea spațiilor sau a unui teren în vederea construirii sau, după caz reabilitării și dotării unui centru de zi pentru persoane cu dizabilități

	


2025-2035
	


Conducerea direcției

	
	Accesare de fonduri nerambursabile de la bugetul de stat sau din fonduri europene în vederea construirii și dotării unui centru de zi pentru persoane cu dizabilități.
	
	
	



Prezenta Strategie va fi supusă revizuirii la apariția unor noi strategii naționale și județene în domeniul asistenței sociale sau ori de câte ori situația o va impune, la inițiativă proprie sau la inițiativa altor entități interesate în domeniul asistenței sociale.


ACRONIME UTILIZATE
	     Acronim
	Denumire completă

	AAPL

	Autoritate administrație publică locală

	UAT
	Unitate administrativ-teritorială

	CJ
	Consiliul județean

	CL
	Consiliul local

	DAS
	Direcția de Asistență Socială

	DGASPC
	Direcția Generală de Asistență socială și Protecția copilului

	AJPIS
	Agenția Județeană pentru Plăți și Inspecție Socială

	ANPIS
	Agenția Națională de Plăți și Inspecție Socială

	AJOFM
	Agenția Județeană pentru Ocuparea Forței de Muncă

	ZUF
	Zona Urbană Funcțională

	INS
	Institutul Național de Statistică

	H.G.
	Hotărâre de Guvern

	O.U.G.
	Ordonanță de Urgență a Guvernului

	O.G.
	Ordonanța Guvernului

	UE
	Uniunea Europeană

	MFE
	Ministerul Fondurilor Europene

	ONG
	Organizații neguvernamentale

	POIDS
	Programul Operațional Incluziune și Demnitate Socială

	PIN
	Program de interes național

	VMI
	Venitul minim de incluziune 


	ÎDL
	Îngrijire de lungă durată

	PIB
	Produs intern brut

